
Mihai Coman ră cu postul. Am ajuns la concluzia că trebuie să revenim 


asupra unor subiecte centrale din credința și viața noastră 
creștinească pentru a ne împrospăta respectivele subiecte, 
afectate uneori de inevitabila rutină, alteori de nepăsarea 
oamenilor. Postul mi se pare a fi unul din aceste subiecte, 
Am plecat de la o emisiune radio la care am fost in- 
vitat la o discuţie despre post. Transcriptul acelei emisiuni 
poate constitui uvertura unui mic discurs despre post într-o 
cheie vie, realistă, personală, deschisă, liberă, cuprinzătoa- 
j re, motivantă. Am adăugat o serie de texte ale Părinților 
Bisericii despre post, cu scurte comentarii care să sublinieze 
anumite aspecte, să explice pe alocuri lucrurile, să faciliteze 
accesul cititorului contemporan la aceste texte vechi. 

Accentul cade pe motivarea postului. De aici şi în- 
trebarea: De ce postim? Completarea titlului, Eliberarea de 
tine însuți, este răspunsul la întrebare, Postim pentru a ne 
recâștiga libertatea, eliberându-ne de propriile limite, slă- 
biciuni, impulsuri, patimi. Postim pentru a ne păstra sau 
creşte libertatea şi odată cu ea capacitatea de a iubi. 

Postul este un exercițiu de stăpânire de sine. Stăpâni- 
rea de sine este premisa și expresia libertăţii. Omul se lasă 
prins în capcana satisfacerii fără măsură a nevoilor şi a plă- 
cerilor sale, devenind slujitorul sau robul acestora. Înfrâna- 
rea este cheia stăpânirii de sine şi a libertăţii. Desfrânarea, în 
sensul larg, este direcția inversă. Aşezat pe această direcţie, 
în loc să-și stăpânească nevoile, și le multiplică, devenind 
din ce în ce mai dependent de ele și trăind numai să și le 
satisfacă. 

Postul ține de firea umană însăşi, este un dat iniţial. 
„Animalele nu pot să postească, ele sunt conduse de in- 
stincte, scrie un mare teolog contemporan. Numai omul 
poate să se înfrâneze şi să postească. Prin abţinerea de bună- 
voie de la mâncare îşi controlează instinctele sale, îşi reglea- 
ză relaţiile sale cu lumea și își activează puterea stăpânitoare 
în aceasta. Depășeşte presiunea legilor firii şi se mişcă în 

libertatea duhului. Lipsirea de bunăvoie de bunurile perisa- 
bile ușurează urmarea «viețuirii celei nestricăcioase» şi hră- 
neşte dorul după Împărăţia lui Dumnezeu." 

Postul este o componentă esențială a credinței și a spi- 
ritualității creștine, dar, așa cum vom vedea, ține de meca- 
nismele vieții în sine. Firea omului este în așa fel alcătuită 
încât pentru a funcționa normal și pentru a înainta spre 
împlinire are nevoie de post. Redus la esență, postul este 
o atitudine, o stare, un act de stăpânire de sine, de înfrâ- 
nare, de autocontrol. Postul este un continuu exercițiu de 
stăpânire de sine, stăpânirea de sine este expresia libertății 
de sine, iar libertatea este premisa fundamentală a vieții şi a 
plinătății vieţii, care este iubirea. 

Prin post şi, în general, prin asceză, „omul dobândeş- 
te pe de o parte stăpânirea asupra sinelui și asupra propriilor 
nevoi, iar pe de altă parte dobândește libertatea interioară 
şi corecta poziționare faţă de Dumnezeu, față de aproape- 
le şi faţă de lume. Asceza este autoeducația omului pentru 
restaurarea sănătății sale duhovnicești. Este lupta pentru va- 
lorizarea sa ca persoană. Asceza limitează individualismul și 


1 Georgios Mantzaridis, Morala Creștină, vol. II, Editura Bizantină, p. 558. 

cultivă viața în societate, în timp ce ignorarea ascezei favo- 
rizează egoismul, afectează iubirea față de Dumnezeu și faţă 
de aproapele, precum și relaţia cu mediul înconjurător”? 

Viaţa este o continuă luptă. Omul se naște cu toate 
premisele împlinirii, dar pentru ca acestea să funcţioneze 
este nevoie de o lucidă și sănătoasă gestionare a lor. La înce- 
put o fac părinții, iar mai apoi, la maturitate, omul însuşi. 
Majoritatea oamenilor cred că lupta trebuie dată cu facto- 
rii exteriori, cu mediul înconjurător, care ne este potrivnic. 
Şi se amăgesc gândind că eșecul lor existențial se datorează 
acestor factori externi, 

Înaintând în vârstă am început să înţeleg că lupta 
omului trebuie dată cu sine însuși, nu cu adversarii sau duş- 
manii din afară. Am înțeles din propria experiență că omul, 
dacă nu este atent, dacă nu beneficiază de o educaţie potri- 
vită și dacă nu înțelege de timpuriu acest lucru și nu duce 
consecvent și stăruitor lupta cu sine, ajunge captiv propriei 
sale firi şi îşi reduce la minimum şansa împlinirii sale ca om, 
şansa unei vieți şi a unei existenţe la un nivel mulțumitor, 
adevărat. 


2 Georgios Mantzaridis, Morala Creștină, vol. II, Editura Bizantină, p. 554. 

M-am convins, de asemenea, din propria experien- 
ță, că există un început concret și un instrument esențial 
pentru a duce această luptă, și acesta este postul, adică în- 
frânarea de la anumite mâncăruri și, mai mult decât atât, 
lupta pentru a nu sătura pântecele. Incredibil, dar adevărat! 
Postul este un demers vital al omului. Nu întâmplător îl 
găsim în toate culturile și în toate religiile. Nu întâmplător, 
el este marginalizat într-o lume și într-o cultură dominate 
de îndreptăţirea de sine, de ideea drepturilor individului, 
a libertinajului fără limite în direcția satisfacerii poftelor și 
dorințelor proprii. O lume care pare să se înece, să se asfixie- 
ze în marșul furibund și în investiția pe care o face lacom 
şi neobosit spre împlinirea poftelor și a intereselor egoiste 
de tot felul. O lume tot mai incapabilă de dragoste, tristă, 
deprimată, lipsită de bucuria adevărată, resemnată, o lume 
dureros de anerastă. 

Ca să poți iubi, să te împlinești ca ființă iubitoare, 
trebuie să faci exercițiul reducerii investiţiilor în satisfacerea 
propriilor plăceri şi dorințe. Cu cât ești mai puţin preocupat 
de tine, cu atât te deschizi mai mult șansei de a iubi. 
Trebuie să schimbi sensul, direcția, destinația investiţiilor, 
eforturilor şi nevoințelor tale. Să nu mai investești în tine, 

ci în cei din afară de tine. Să nu mai mănânci pentru tine, ci 
pentru cei pe care îi iubeşti. Aceasta înseamnă că mănânci 
tu, dar nu pentru tine, nu pentru plăcerea ta, ci pentru a 
trăi și a te putea dărui celor dragi. 

În esenţă, postul înseamnă să nu mănânci pentru 
plăcere, ci pentru a trăi. Şi a trăi pentru a iubi, adică pentru 
a te implini din întâlnirea cu celălalt, pentru a nu-ți procura 
tu însuţi bucuria, ci pentru a o primi de la celălalt. Plăcerea 
de a mânca există în fire şi este foarte necesară pentru a ne 
hrăni şi a ne susține viața. Dar ea trebuie stăpânită şi nu lă- 
sată să ne stăpânească. La fel plăcerea somnului, la fel plăce- 
rea trupească, la fel orice altă plăcere. Fiecare dintre acestea 
constituie un instrument, nu un scop în sine. 

Concret și practic, lucrul aceasta se realizează prin a 
nu te sătura de nimic, Nici măcar de apă! Să lupţi împotriva 
satisfacerii propriilor plăceri, să lupţi împotriva satisfacerii 
sinelui. Oricât ni s-ar părea de exagerat, trebuie să recunoaş- 
tem că investirea în satisfacerea poftelor şi a dorințelor pro- 
prii este, în fond, o mișcare de autosatisfacere, care, cel puțin 
în capitolul vieții trupești sau sexuale, este evident semnul 
eșecului, al unui eşec rușinos, obiectivul fiind acela de a pri- 
mi bucurie de la celălalt, adică din întâlnirea cu celălalt. Cu 

cât cei doi sunt preocupaţi de satisfacerea de sine, cu atât 
întâlnirea este un mai mare eșec, deoarece pentru fiecare din 
cei doi celălalt nu este decât un obiect de consum. Tot auto- 
satisfacere este și mâncarea pentru plăcerea proprie, somnul 
pentru plăcere, lectura pentru plăcere, munca pentru plă- 
cere etc. Măsura în care investim în satisfacerea propriilor 
plăceri este măsura în care devenim captivi sinelui, ne 
încarcerăm în carapacea egoistă a firii proprii şi ne asfixiem, 
murim la propriu. Deși ne mișcăm pe picioare, ajungem 
să nu mai ştim cine merge pe picioarele noastre. Confuzia, 
lipsa de luciditate, nehotărârea, labilitatea, imaturitatea, fri- 
ca pun stăpânire pe noi. Şi acestea aduc întunecarea minții 
şi împietrirea inimii. lar o inimă împietrită nu poate iubi. 
Citeam despre aceste lucruri în Dumnezeieştile 
Scripturi și în literatura creștină universală, dar nu le-am 
dat atenția cuvenită până când ele nu au primit confirmare 
neîndoielnică în propria mea experiență, până când nu am 
simțit eu însumi captivitatea propriei mele firi, până când 
nu am simţit că sunt privat de libertate și în consecinţă sunt 
profund afectat în capacitatea de a trăi, în capacitatea de a 
iubi. Am simțit şi simt în continuare cât de grea este lupta 
cu propria fire, cu propriile interese, cu propriile dorințe, cu 

propriile voiri. Când ajungi și le conştientizezi, te copleșesc 
şi nu ştii de unde să începi lupta, zbaterea. 

Ei bine, începutul este postul, să reduci grija pentru 
pântece, să lupţi împotriva plăcerii de a mânca. Mai con- 
cret, am aflat la părinți că primul lucru ce trebuie făcut este 
să nu te saturi. Să nu mănânci nimic până la săturarea pân- 
tecelui. Acesta este începutul eliberării de tine însuţi. Lupta 
este lungă și grea şi foarte complexă, dar ea are un început 
şi începutul este postul. Există o potrivnicie instalată în tine 
însuți pe care o vei învinge cel mai greu. Există și o potriv- 
nicie a vrăjmașului, pe care, din păcate, cei mai mulți nu o 
luăm în seamă, până când nu o verificăm în propria noastră 
viaţă. Omul nu poate de unul singur să facă față acestei 
lupte. De aceea postul trebuie însoțit de rugăciune, de pri- 
veghere, de meditaţie, de cercetare de sine. 

Am înțeles şi sunt profund convins — și rog și pe even- 
tualii cititori ai acestor rânduri să se cerceteze pe ei înșiși 
— că într-adevăr omul a fost creat liber şi suveran, dar îşi 
pierde libertatea căzând în captivitatea și sub stăpânirea 
propriilor sale instincte, propriei sale firi. Sau, în altă cheie 
spus, omul a fost creat cu potenţialul libertății, fiind chemat 

Omul este chemat să fie liber, adică să se poată miş- 
ca, să poată acționa, să se poată adresa în temeiul propriei 
sale voințe libere. Oricât de mult ne-ar influența contextul 
sau ne-ar presa factorii exteriori — culturali, sociali, econo- 
mici etc. — omul poate fi liber dacă se eliberează de presiune 
sau de stăpânirea propriilor sale patimi. Semnul eliberării 
omului de sine este stăpânirea de sine, să te simți și să fii 
cu adevărat stăpân pe tine însuţi, să-ţi stăpânești și să-ți 
controlezi impulsurile sau instinctele primare și să le ţii 
în limitele sănătoase. Limitele acestora sunt rezumate în 
cuvântul întâlnit frecvent la Părinții Bisericii că trupul este 
o slugă bună, dar un rău stăpân. Eu trebuie să fiu stăpânul 
trupului, nu trupul stăpânului meu. Acest adevăr cred că 
este acceptat de toată lumea. Din păcate, prea puţini dintre 
noi ne asumăm conștient acest adevăr şi încercăm să-l pu- 
nem în practică și mai puţini reuşim să o facem. 

Omul din naștere este captiv propriilor limite, slăbi- 
ciuni, neputințe. Dependenţa de alimente, ca şi de celelalte 
resurse vitale, este o limită a firii umane. Dar ea poate fi 
depășită tocmai prin a fi controlată sau stăpânită de om. 
Omul își poate depăşi propriile limite, propria fire şi calea 
este nu investirea în sine, ci lepădarea de sine, sacrificiul 

de sine, care începe, în principiu, cu postul. Singura cale 
de depășire a sinelui, de ieşire din sine este dragostea, iar 
dragostea nu se poate naște și supraviețui decât într-o ființă 
liberă de sine, dispusă să se uite pe sine, să se sacrifice pe 
sine, să iasă din sine spre persoana iubită. Iubirea înseamnă 
biruința reflexului egoist al omului, care de obicei ne biruie 
şi ne împiedică să ajungem la mişcarea liberă. 

Nevoia de hrană, de apă, de aer, de odihnă, de bucurie 
sunt fireşti, cu condiţia să fie stăpânite de om, să rămână la 
statutul de slujitori ai omului, să nu devină stăpâni ai omului. 

Odată cu înaintarea în viaţă, omul devine captiv pro- 
priilor patimi. Instinctul care din fire slujeşte o nevoie vitală 
a omului, dacă nu este stăpânit, poate degenera în patimi, 
adică în plăceri nestăpânite. Lăcomia pântecelui este una 
dintre acestea şi cea mai răspândită. Aceasta încurajează și 
cultivă alte patimi, cum ne putem da uşor seama: lenea, 
desfrâul, beţia etc. Aceste patimi anihilează libertatea omu- 
ui şi este nevoie de multă zbatere pentru biruirea lor şi pen- 
tru eliberarea din strânsoarea lor. 

Postul nu este o chestiune religioasă numai, ci este 
una dintre legile duhovnicești esențiale. Omul este o realita- 
te psihosomatică. Dacă viaţa lui trupească, fizică este reglată 

de către o serie de legi fizice, trebuie să acceptăm că și viața 
lui sufletească este reglată de o serie de legi duhovnicești. 
Postul sau înfrânarea este una dintre aceste legi. Aşa cum 
legile fizice îţi cer să mergi pe picioare și nu în mâini, să nu 
depui eforturi mai mari decât poate duce trupul tău, tot așa 
şi legile duhovnicești îţi cer, între altele, să te hrăneşti pen- 
tru a trăi, nu să trăieşti pentru a te hrăni. 

Folosul optim din mâncare îl are cel care se înfrânea- 
ză, care postește, care stăpânește cu fermitate foamea, care 
ajunge să nu mănânce pentru plăcerea pântecelui, ci pentru 
a se hrăni. Tot așa cum cel mai bun afrodiziac este înfrâna- 
rea, adică stăpânirea instinctului de reproducere și nu tot 
felul de rețete care țintesc, dimpotrivă, la stârnirea şi poten- 
ţarea instinctului sexual. 

Există și în post riscuri, chiar multe și mari riscuri, 
asupra cărora ne atrag atenţia Părinții și Învățărorii Bisericii. 
Există riscul exagerării postului. Există riscul transformării 
postului în laudă de sine. Există riscul de a posti spre a fi 
lăudați de oameni. Toate acestea duc la zădărnicirea ostene- 
lilor postului. 

Cercetând textele Părinților despre post m-a fascinat 
un lucru, pe care vreau să-l mărturisesc şi pe care tare aș 

dori să-l transmit cititorilor, de aceea revin asupra lui. M-a 
fascinat adevărul conform căruia postul este începutul. Din 
propria experiență, dar mai ales din experiența nenumăra- 
ților credincioși, știu că poate cea mai grea problemă este 
să înceapă cineva ceva, să pună început. Toţi ajungem la 
concluzia că starea în care ne aflăm nu este cea mai bună, că 
ritmul viețuirii noastre nu este cel mai sănătos, că este multă 
risipire, multă dezordine, multă nepăsare, multă lenevire, 
multă uitare, multă amânare și tare am dori să schimbăm 
ceva, dar nu ştim cum. Lucrul care mi s-a limpezit în mod 
desăvârşit acum este că trebuie să se înceapă cu postul. Vrei 
să te schimbi, nu mai poți să suporţi starea în care te afli? Te 
apasă? Simţi gustul amar al eșecului, al nelucrării, al neîna- 
intării, al rutinei, al eroziunii sufleteşti, al împietririi și vrei 
să ieşi din această stare? lată care este primul pas: POSTUL! 
Postul cu măsură, postul cu discernământ, cu dreaptă soco- 
ceală! Indicatorul cel mai sigur al postului cu măsură și dis- 
cernământ este să te scoli de la masă cât ești încă flămând, 
cât încă nu te-ai săturat. 

Postul este începutul pentru că el limpezeşte mintea, 
combate împietrirea inimii, deschide dispoziția spre realită- 
ţile lăuntrice, spre cercetarea de sine, spre rugăciune. 


16 


Cărțulia aceasta încearcă să răspundă la întrebarea: 
De ce postim! Nu pentru a satisface curiozitatea oamenilor, 
ci pentru a oferi doritorilor motivarea sănătoasă a postirii. 
Dacă nu știm de ce postim, dacă nu dăm destinaţia corectă 
sau sănătoasă postirii noastre, atunci riscăm să zădărnicim 
nevoinţa postului. Postim ca să schimbăm starea, postim 
ca să se curățească și să se lumineze mintea, postim ca să se 
curățească simţirea îngroșată și inima împietrită. Postim ca 
să ne eliberăm din captivitatea patimilor, să nu mai fim robi 
pântecelui şi poftelor trupeşti, ci să redevenim noi stăpâni 
peste instinctele noastre primare. Postim ca să facem exer- 
cițiul lepădării de sine, al renunțării la sine, al sacrificiului 
de sine, postim pentru a activa în noi capacitatea și puterea 
de a iubi. 

POST ŞI POSTIRE? 


An de an, Postul Mare revine ca temă deschisă, fiindcă 
trecerea timpului nu face decât să rafineze dantelăria gândi- 
rii și a simțirii duhovniceşti. Părinte profesor, ne propunem 
să vorbim despre post și despre postire: cum se exercită această 
dimensiune a omului religios? Să analizăm fundamentul pos- 
„tului și al postirii în creștinism, dar nu numai. Știm că asceza, 
diversele forme de jertfă sunt valabile și în alte credințe. 


Într-adevăr, postul sau postirea este un fenomen 
care ține de temeiurile esenţiale ale omului. De aceea este 
important să nu abordăm tema exclusiv la nivel creștinesc, 
ci la nivelul general al religiilor - și chiar dincolo de reli- 
» dacă vreţi. Dacă vorbim despre începutul postului din 


pe tema postului la Radio România Cultural, cu Marina 


perspectiva creştină, Părinţii spun că postul a început din 
Rai, cu porunca lui Dumnezeu adresată protopărinţilor 
noştri ca din toţi pomii să mănânce, dar dintr-unul să nu 
mănânce. Această restricție, sau limitare, avea o funcție 
esenţială, fiind expresia libertăţii, pentru că îl punea pe om 
în faţa unei opțiuni. Dacă nu există opțiuni, nu există liber- 
tate; dacă nu există libertate, nu există posibilitatea mișcă- 
rii libere; iar dacă nu există posibilitatea mișcării libere, nu 
există capacitatea de dragoste, în cele din urmă. Pentru că 
dragostea este, prin excelență, mişcarea liberă dinspre cine- 
va înspre altcineva. Înspre afară. Prin urmare, postirea ține 
de structura și de proiectul uman, în sens larg. 


Este un element ontologic, putem spune. 


Este un element ontologic, da, foarte bine aţi spus. 
Dacă dăm la o parte învățăturile de credință creştină sau 
ale altor religii şi rămânem faţă în față cu omul ca atare, 
vom vedea că postirea este foarte necesară pentru o traiecto- 
rie existenţială reuşită, care să îl conducă la împlinire. Sunt 
nişte aspirații sădite în om, există o cale de parcurs pentru 
împlinirea acelor aspirații, iar postirea este un element în 
ducerea la bun sfârşit a acestui parcurs. Avem în faţă nu 

doar restricţii de la anumite alimente, bucurii sau plăceri, 
ci avem în față opțiunea spre viaţă şi opțiunea spre moarte, 
ca să punem în termenii ultimi problema. Este un cuvânt 
în Deuteronom, în Vechiul Testament, dinspre Dumnezeu 
spre om: „Iată, v-am pus înainte viața și moartea, binecu- 
vântarea și blestemul. Alegeţi viața” Prin urmare, omul se 
confruntă cu această provocare şi, alegând opțiunea pozi- 
tivă, creşte, se dezvoltă, se împlinește şi ajunge acolo unde 
doreşte, unde aspiră el și cei dimpreună cu el. Postul are o 
coordonată fundamental duhovnicească, cum spunem noi, 
sau spirituală. Dar el are în vedere şi funcţionarea biologi- 
că, trupească, pentru că vedem bine că, dacă vom consuma 
prea mult anumite alimente, ele nu ne priesc. De aici rezul- 
tă nevoia unui control. 


Cu cât suntem mai echilibraţi biologic, inclusiv prin 
unele restricții alimentare, cu atât mai bine va funcționa ca- 
citata noastră de a transcende biologicul. 


„Sigur, trecem pe o treaptă mai sus, e vorba de o di- 
iBiensiune esenţială pentru om - şi anume, ridicarea la o 
ire spirituală sau duhovnicească. Mintea este cea care 
ă, dirijează, chivernisește acest lucru. Or, noi putem 

da mărturie, din propria experienţă, că o hrănire fără înfrâ- 
nare și fără control îngreunează mintea, în timp ce postul o 
ușurează, o eliberează, o subțiază, o face mai ascuţită. Pen- 
tru asta nu trebuie să recurgem la niciun fel de lege dumne- 
zeiască, la nicio rânduială anume, firea însăși ne arată aceste 
lucruri și experiența fiecăruia dintre noi, bunul-simţ, cum 
spunem... 


E dovedit ştiinţific, cum s-ar spune... 


Aşa este, și putem confirma cu propria experiență. 
Eu insist asupra acestui lucru, şi l-aș invita pe fiecare să se 
întemeieze pe experiența imediată, pentru că este cea mai 
credibilă; să verifice lucrurile pe care, eventual, le ascultă, le 
aude sau le citește undeva cu propria experiență. Cum de al- 
tfel se și întâmplă, pentru că nu purcedem la aplicarea unui 
lucru până când nu avem o minimă convingere despre el în 
propria noastră existență. Are Sfântul Isaac Sirul un cuvânt 
în acest sens: „Vrei martor credibil al lucrurilor spuse. Tu 
ţie însuţi să te faci!” Prin urmare, subțierea minții, pentru 
o pătrundere mai adâncă a lucrurilor, pentru o înţelegere 
mai cuprinzătoare, depinde (și) de modul în care ne hră- 
nim, prin urmare, depinde de post. Acum, dacă recurgem 
2 


n op 


la experiența omenirii de atâtea mii de ani și, mai concret la 
experiența Bisericii creştine de două mii de ani, experiență 
decantată şi exprimată în monumente literare bine-cunos- 
cute (Biblia, Patericul, Filocalia etc.), vom afla confirmate 
aceste lucruri de experiența unor oameni care au atins cele 
mai înalte măsuri ale viețuirii. 


Îmi permit o paranteză. În convorbirile lui Corneliu 
Coposu cu Vartan Arachelian, publicate într-un memorabil 
volum, Seniorul relatează una din laturile experienței sale 
îndelungate ca deținut politic. Astfel, în momentul când 
ajunsese la doar vreo 50 și ceva de kilograme (de la peste 100, 
cât cântărea înaintea arestării), şi-a dat seama că, în paralel 
cu descreșterea corporală, i se ascuţise memoria într-un mod 
incredibil și în acelaşi timp îi crescuse inspiraţia creatoare. Co- 
Posu a scris și poezie de închisoare... 


Sigur, avem exemple și din zona monahismului, a 
pustnicilor, unde postirea e foarte aspră (ei stau 40 de zile 


„ Bră să consume nimic aproape) și unde avem dovezi în sen- 
„sul acesta: monahii pot reproduce din memorie cărți întregi 


din Sfintele Scripturi și din alte scrieri. În ultimii ani, am 
obișnuit să citez pe părinții veacului nostru, care, pe de o 

parte, recapitulează tradiția milenară a Bisericii, iar pe de 
altă parte au avantajul de a fi contemporani cu noi. lată 
ce spune Sfântul Sofronie Saharov, stareţul de la Mânăsti- 
rea „Sfântul loan Botezătorul” de la Essex, Anglia, trecut la 
Domnul în anul 1993, despre faptul că postul, împreună cu 
celelalte nevoințe duhovniceşti temperează componenta fi- 
zică, materială, o împuţinează, o subțiază, pentru a face loc, 
pentru a încuraja şi elibera dimensiunea duhovnicească a 
existenţei omului: „În acea vreme țineam îndelungi posturi, 
de câteva ori am rămas nemâncat treizeci de zile şi chiar mai 
mult. Adesea trăiam minunate stări sufleteşti, o oarecare în- 
dulcire a unui trup subțiat, o oarecare nematerialitate. Şi 
amintirea acelor experienţe a rămas cumva pentru totdeau- 
na cu mine. Au fost împrejurări când fizic (căci altfel nici 
nu ştiu cum să mă exprim) simţeam ieşirea sufletului meu 
din trup.” 

Mai este un aspect pe care n-aş vrea să-l uit. Omul se 
confruntă cu diverse tentaţii (ispite, în limbaj creștinesc) 
care, la un moment dat, dacă nu sunt biruite, devin patimi. 
Adică, obiceiuri nefaste, un mod de a fi dăunător, vicios. Ei 
bine, postul este cel mai bun medicament pentru eliberarea 
* SE. Sofronie, Zaina vieții creştine, p. 68. 

de patimi, sau pentru lupta împotriva lor. Omul se vrea pe 
sine stăpân și este foarte bine, pentru că așa a fost făcut de 
Dumnezeu, să fie suveran. Orice om are în tolba sa „coroa- 
na de împărat”, de suveran — pe care, însă, dacă o pierde, 
nu este din cauza presiunilor externe ale semenilor, ci din 
cauza neputințelor sale, a acestor ispite sau patimi care îl fac 
sclavul propriilor porniri lăuntrice. Postul este, așadar, un 
instrument extraordinar, asociat, de altfel, cu un alt concept 
pe care trebuie să-l amintim - înfiânarea, sau cumpătarea. 
Omul, fiind chemat să se autoguverneze, să se chiverniseas- 
că, să se controleze, are nevoie să exercite tocmai acest sis- 
tem de autocontrol, sau de (în)frânare. lertați-mi analogia, 
poate nepotrivită, cu sistemul de frânare al unui automobil: 


- dacă sistemul acela nu este atent verificat, e nenorocire! La 


fel şi la om, dar la om este mult mai complex, fiindcă ten- 
taţiile nu sunt doar alimentare. Sunt, pe de o parte, ispite 
care țin de sfera plăcerilor primare, e adevărat, dar există și 
altele, așa-zisele plăceri subțiri, generate de trufie, invidie, 
slavă deşartă și alte asemenea trăiri. Mai ales acolo avem 
nevoie de autocontrol, pentru că altfel nu mai suntem noi 
cei care guvernăm propria existență, ci respectivele patimi 
0 fac. lar atunci eşuăm existenţial. Şi nu eşuăm doar noi, ci 


25 


facem multă pagubă și celor din jur. Îmi vine în minte un 
cuvânt din Pateric, al Avvei Iperehie. Un cuvânt dur, dar 
îl voi spune, pentru că ilustrează foarte plastic funcţia de 
autocontrol a postului; Posru/ este fiâul monabului impotriva 
Păcatului. Cine îl aruncă devine cal înnebunit după iepe.5 


Api spus foarte bine, există două aspecte: postul ca element 
ontologic, prezent în constituția ființei umane, indiferent 
cărei religii îi este racordată; apoi, postul ca dimensiune 
fundamentală în istoria creştinismului, incluzând etapa 
Vechiului Testament. Se postea încă de pe vremea Dumnezeului 
vechi-testamentar. Aş fi vrut să marcăm că acest element 
constitutiv al trăirii religioase creștine s-a perpetuat de-a lungul 
timpurilor, ajungând până astăzi, în secolul XXI. Discutăm 
pe această temă, fiindcă nevoia ascezei religioase persistă. 


Mai mult decât atât, dacă-mi permiteți să dau o măr- 
turie ca preot şi ca teolog, în ultimii ani, în ultimele dece- 
nii chiar, există o creștere a numărului celor care postesc în 
România. Eu pot da această mărturie, pentru că mă mişc 
în sfera aceasta și foarte mulți români care zu sunt prezenți 


* Patericul Mare, Apoftegmele Părinților pustiei. Colecţia tematică, Editura 
Bizantină, 2016, p. 307. 

frecvent la biserică, nu sunt practicanți, cum se spune, pos- 
tesc totuși, se articulează acestei chemări, sau chiar acestei 
provocări. Sigur, unii o fac din rațiuni mai degrabă lumești, 
care țin de sănătatea trupului. Dar ideea de post există, şi 
cred că a sosit momentul să vorbim de dimensiunea ei dum- 
| nezeiască. Pentru că, într-adevăr, iată-l pe Moise, marele 
: proroc al Vechiului Testament, îl aflăm postind 40 de zile. 
Dar în ce context? În contextul întâlnirii față cărre faţă cu 
Dumnezeu. Prin urmare, rațiunea fundamentală care înte- 
meiază postul în Biserica Vechiului și a Noului Testament 
este relația cu Dumnezeu, raportarea la Dumnezeu. Nu ne 
desprindem de motivațiile antropologice inițiale, dar aici 
întâlnirea cu Dumnezeu presupune întâlnirea cu o existență 
eminamente duhovnicească, perceptibilă eminamente la ni- 
velul duhului, la nivelul unui „instrumentar” care nu ține de 
"simțurile trupești, ci de simţurile duhovniceşti. Prin urmare, 
postim pentru a ne desprinde cât mai mult de existența tru- 
pească, materială, pentru a ne deschide cât mai mult capa- 
citatea și simțurile către percepția duhovnicească. Întâlnirea 
cu Dumnezeu este, așadar, motivul pentru care se posteşte. 
Biserica va prelua postul acesta de 40 de zile - îl re- 
găsim şi în Postul Mare al Naşterii Domnului, și în Postul 

Mare al Paştilor. Şi nu este întâmplătoare această perioa- 
dă. Ea se întemeiază în practica din Vechiul Testament, la 
prorocul Moise, apoi o regăsim la Domnul și Mântuitorul 
nostru lisus Hristos. Ştim bine, înainte de a-și începe acti- 
vitatea publică, deloc întâmplător, Domnul postește 40 de 
zile şi 40 de nopți. Iar atunci intervine Întreita Ispitire, care 
se leagă de ceea ce tocmai vorbeam — ispitele care însoțesc 
viața omului întotdeauna. Pentru a ieși biruitori în această 
luptă, trebuie să încercăm cumva subrierea firii noastre. A 
minții și mai ales a voinţei, căci vorbeam de înfrânare, ca 
exercițiu şi întărire a voinţei, a capacității omului de a dori 
ceva și de a reuși să împlinească ceea ce doreşte. Lucrul aces- 
ta îl faci într-un fel Zacă ești postitor, în alt fel dacă nu eşti 
postitor. Oricine poate verifica, postind o zi sau o săptămâ- 
nă, şi va vedea că i se întărește vizibil voința; că se întâmplă 
ceva, că e capabil de mai mult, că vrea mai mult - ceea ce 
este foarte important. Dar nu vreau să trec peste momentul 
ispitirii Domnului Hristos, pentru că și aici putem da măr- 
turie propriei noastre existențe, în măsura în care avem a 
lupta, în viața aceasta, cu rău/, indiferent sub ce formă este 
el. În limbaj bisericesc, duhovnicesc, atribuim răul acesta 
prezenţei şi războiului Zu/urilor. O patimă precum lăcomia 

pântecelui, de pildă, o simțim cât se poate de concret și dese- 
ori ne luptăm fără să o biruim, ba chiar recurgem la inter- 
venţii chirurgicale disperate pentru a o învinge. Când însă o 
asemenea ispită e prezentă şi la mine, şi la dumneavoastră, şi 
la ceilalți, ea capătă o anumită „consistență” duhovnicească. 
E ca un duh. Noi credem şi mărturisim că firea omenească 
nu e întreruptă între noi, deşi trupeşte suntem separați. Fap- 
tul că avem aceeași fire omenească şi că ea nu se epuizează în 
materie ne arată că există între noi o legătură. Așadar, duhu- 
rile acestea prind consistenţă printr-un soi de complicitate 
negativă. Ele devin atât de puternice, încât domină ai 
tăţi, domină epoci, domină neamuri. Trebuie să ne luptăm 
cu ele, așa cum ne luptăm cu niște adversari foarte puter- 


“nici. Domnul Hristos dă această luptă și ne arată că pen- 


tru a ieși biruitori trebuie să postim. E] se luptă cu tentația 
pâinii, cu tentaţia mândriei și cu tentația stăpânirii a toate, 
Astăzi, omul este foarte trufaş, mai ales fiind posesorul unor 
progrese tehnologice, ştiinţifice extraordinare. Îi este greu 
să-și domolească atracția de a se autointitula stăpân al lumii, 
înainte de sau fără a fi cu adevărat propriul său stăpân... 

Părinte profesor, vă Propun să facem o departajare, cred 
pertinentă. A fost o perioadă în istoria Creștinismului când 
Pista Postul era ceva generalizat - 4șa cum, astăzi, genera- 
Lizate sunt alte cutume. Aj cita, în acest sens, un Pasaj dintr-o 
Pumoasă carte a lui Andrei Pleşu. În eseul intitulat „Despre 
inipite spune așa: „Trebuie să ne imaginăm că, Până la un 
anumit moment, lumea era o lume fără atei. Vă imaginaţi 
așa ceva? Pentru omul de azi e foarte greu. Dar o astfel de 
lume a existat. Erau unii care se Purtau brambura, alții care 
se răzvrăteau împotriva lui Dumnezeu; dar nimeni nu credea 
că nu există Dumnezeu. lar modul de a te raporta cognitiv la 
Diemnizeu era credința. Deci a crede era a mărturisi credința 
îi Dumnezeu, a trăi cu refarința perpetuă a acestei existenţe, 
în perspectiva aprofundiării ei.” Ei, această frontieră, prin 
profesor, aș vrea s-o luăm în seamă. 


Da, am înţeles. Eu nu cred că este Chiar atât de ca- 
tegorică, sau fermă, această frontieră, De alefel, trăim o 
epocă în care toate frontierele cad, şi asta cu voia lui Dum- 
nezeu, Aşa va cădea şi aceasta. Acum să vă dau o mărturie, 
iată, personală: eu m-am născut şi am trăit la țară. Deşi 
în plină epocă de instaurare a comunismului, am mai prins 

comunitatea rurală, în care toată lumea nu numai credea în 
Bunul Dumnezeu, dar trăia în virtutea unei tradiții care se 
perpetua, trăia în acest duh. Mai târziu, studiind teologia, 
m-am întors şi mi-am întemeiat multe din temele și tezele 
teologice pe experiența mea de copil, în comunitatea unui 
sat de 300 de familii, nu mai mult, din Bărăgan, unde, când 
începea Postul Mare, toată lumea spăla vasele şi schimba va- 
sele şi toată lumea trecea la post. Dacă cineva nu postea, se 
considera că „spurcă” satul! Era încă această zră;re împreună. 
Noi, azi, ne amăgim sugerând că această așezare este una in- 
dividuală şi personală cu Dumnezeu. De fapt, nimic din ce 
este al omului nu poate fi limitat la existența sa individuală, 
pentru că ea nu este izolată. Este o existență care se împăr- 
-tăşește, omul este, cum se spune, o ființă socială, prin ex- 
celență, se definește, ca atare, prin raportare la semenii săi. 
Într-adevăr, a fost un imperiu creștin, Imperiul 
Bizantin, unde, începând cu împăratul, se rânduiau lucru- 
rile până la ultima structură administrativă a cetăţii — toată 
lumea, episcopi şi preoți, toți. Evanghelia era cea care gu- 
verna, era Constituţia, ca să spunem așa. De altfel, și în 
creștinismul apusean, Papa, Sfântul Părinte, era cel care 
„domnea” deasupra regilor. Această etapă istorică a trecut, 

fiindcă toate trec, iar raportarea la Dumnezeu (credința) nu 
trebuie să se cramponeze nici de formele istoriei, nici de re- 
gimul de guvernare, nici de culturi etc. Ea este dincolo de 
orice. Îmbrățişează totul, dar nu se lasă epuizată de nimic. 


Revenind la actualitate, la ansamblul globalizat în care, 
după cum spuneaţi, frontierele sunt velative. Constatăm, în 
pofida secularizării, că există în continuare trăire religioasă pe 
toate meridianele, în toate formele. 


Lucrul acesta este evident. În ultimele trei decenii de 
după schimbările din "89, în România s-au construit — dau 
așa, o cifră — peste trei mii de biserici. Invoc acest număr, 
ca semn și ca manifestare a acestei așezări. Nu a existat vreo 
„armată de preoți” care să se ocupe de construirea biseri- 
cilor, aceasta a venit mai curând dinspre elanul religios al 
credincioșilor care le-au solicitat. Ei bine, aflaţi că nicio- 
dată, nicăieri, în istorie n-a existat o perioadă de timp atât 
de circumscrisă în care să se fi zidit atâtea biserici — ceea ce 
spune ceva. Nu vreau să fac acum apologia unei perioade 
de efervescenţă a credinței și de renaştere, dar nici să facem 
parastasul credinţei — pentru că trăim, iată, şi o renaștere a 
monahismului athonit. Cine merge acum la Sfântul Munte 

constată o înflorire extraordinară. Şi nu numai monahii de 
acolo, ci și pelerinajele care se fac. Din toată lumea curg 
sute, mii și mii de credincioși permanent. Există o căutare. 


Am citit recent o ştire din Germania care arăta, conform 
unui studiu serios, că ar fi crescut foarte mult acolo numărul 
celor care postesc. Era vorba de persoane care declară că țin 
post din motive spirituale, religioase. Nu ca dietă, dimpotrivă, 
ca exercițiu spiritual. Este un fenomen interesant. Pe de altă 
parte, secularizarea nu poate fi negată, mai ales în mediul ur- 
ban. Europa, în partea occidentală, este urbanizată aproape 
cu totul, acolo satul a cam dispărut. Lumea occidentală s-a 
înstrăinat de Dumnezeu. 


Aş face o precizare: secularizarea, oricât de dureros ar 
fi pentru noi, este un fenomen care privește Biserica. Deci 
noi nu vorbim despre o secularizare a lumii, pentru că ar fi 
o tautologie. Lumea este, prin excelență, seculară. 


Foarte bună nuanţa... 


Noi vorbim despre o societate creștină secularizată. Ce 
“inseamnă secularizare? De fapt, înseamnă dominarea sau 
ilibrul, în favoarea criteriilor lumești, materiale, care 

se închid în veacul acesta, cum spun Părinţii, atunci când 
vine vorba de gestionarea problemelor religioase. Acolo se 
pune problema secularizării. În cele din urmă, secularizarea, 
în adâncul ei, atinge percepția asupra dumnezeirii. Seculari- 
zarea înseamnă tendinţa de a reinventa, în cheie proprie, 
lumească, realitățile. Tendinţă. care merge până la a-L rein- 
venta pe Dumnezeu Însuși, a-L face după chipul omului. 
Convenabil... 


Mi se pare esențială observația dumneavoastră. 


De alfel, problema aceasta a existat dintotdeauna - și 
în Israelul vechi, și în noul Israel. Lupta cea (mai) mare este 
în biserică. Problema noastră, atunci, ca și acum, nu este atât 
necredința, cât eventualitatea de a răstălmăci dumnezeirea, 
a-L percepe pe Dumnezeu în alt fel. De exemplu, la ora ac- 
tuală, există riscul foarte mare să ÎL anexăm pe Dumnezeu, 
ca o idee, ca un concept foarte elaborat, propriei noastre 
ideologii, propriei noastre filozofii de viață, care ne convine. 
De ce am invocat acest lucru? Pentru că postul ne ajută să 
luptăm și împotriva acestei ispite. Epoca în care Mântuito- 
rul Hristos Se naşte, când Se întrupează Fiul lui Dumnezeu, 
este'o societate foarte religioasă, lumea iudaică a vremii era 

foarte religioasă. Ei bine, odată Dumnezeu prezent printre 
ei, tensiunea cea mare este între 4-L recunoaște sau a nu-L re- 
cunoaște. lar dânșii preferă fidelitatea față de instituţiile sacre 
(respectarea sâmbetei, a postului, le și invocă, dacă vă amin- 
tiți exemplul fariseului care era exponentul prin excelență al 
celei mai fidele raportări la lege). Şi — ca o lecţie pentru noi 
toți, pentru omenirea întreagă —, paradoxul este că î7p numele 
credinței, închişi în instituțiile religioase, ÎI pierd pe Dum- 
nezeu. Acesta este pericolul cu care ne confruntăm şi noi 


astăzi. În cele din urmă, esențialul este să rămânem într-o 
raportare sănătoasă, corectă la adevărul existenţei, adică, să 
ne raportăm la Dumnezeul adevărat, să avem o percepție a 
lumii adevărată, o percepţie asupra propriei noastre ființe 
şi existenţe reală și adevărată. Altfel, ne pervertim singuri. 
Chiar și cei care-L neagă pe Dumnezeu neagă o idee despre 
Dumnezeu, şi anume ideea pe care o au ei înșiși despre Dum- 
„_nezeu, care, evident, este o idee greșită. Nici eu nu cred în 
Dumnezeul în care nu cred ei. Dumnezeul creștinilor, cel viu. 
Îmi vine în minte acum Părintele Dumitru Stăniloae 
i mă bucur să-l cităm, pentru că este cel mai mare teolog 
gânditor al nostru, un spirit extraordinar. Părintele Stă- 
poate fi citit de oricine, nu trebuie neapărat să fie 


35 


cineva creștin sau ortodox, ca să-l citească cu folos. Avem 
sinteza sa de teologie dogmatică în trei volume, extraordi- 
nară, şi multe alte scrieri. Părintele spune așa: postul ne în- 
vaţă că lumea aceasta înconjurătoare, în ansamblul ei și în 
parte, prin fiecare componentă, lucru sau făptură, nu este un 
obiect. Prin urmare, nu trebuie să ne raportăm la ea ca la un 
obiect de consum, plăcut, ci fiind conținutul unei relații - al 
relaţiei noastre cu Dumnezeu și al relației dintre oameni 
întreolaltă. Una este să percepem lumea ca pe un obiect 
aflat la dispoziția noastră, în proprietate, cultivând această 
inerție şi plăcerile aferente, iar alta este să ne spunem: Stai, 
lumea nu funcționează ca un bun al meu și pentru mine, 
ci este așezată între mine şi altcineva. Părintele Stăniloae 
intitulează capitolul amintit: „Lumea ca dar al iubirii lui 
Dumnezeu pentru oameni”. 

lată cât de uşor este de observat că nicio componentă 
a acestei lumi — făpturile sau orice formă de existență — nu-și 
are raţiunea de a fi în sine. Acesta este un lucru extraordi- 
nar! Nici omul nu-și are rațiunea de a fi în sine, el trimite 
imediat la o raportare, la o relație. Singur, omul, dacă se 
închide în sine, moare. Este un demers sinucigaș închiderea 
în sine. Ei bine, a „consuma” lumea (de la hrană și până la 

frumuseţile generoase) ca pe un bun de consum reprezintă 


——“ 


un demers sinucigaș, deci nepostitor. Fiindcă omul se ali- 


mentează pe sine, rupe legătura de viață cu celălalt, precum 
| şi legătura de viaţă cu Bunul Dumnezeu. la închipuiți-vă ce 
respect am avea noi față de lumea aceasta dacă am trata-o ca 
pe un dar al lui Dumnezeu față de noi, așa cum tratăm un 


dar primit de la cineva. 


Ascultându-vă cât de frumos explicați, cât de clar, țin 
să vă spun şi altceva, asemenea discursuri se aud prea puţin. 
Este o realitate faptul că există generaţii noi, părți întregi ale 
societății contemporane care nu mai sunt la curent cu acest fel 
de a gândi... Atunci, vă întreb, este necesar să reexplicăm? Te- 

_buie făcut ceva, trebuie resetată relația omului contemporan 
cu actul credinței? 


Doamna Marina, îngăduiți-mi să spun un lucru. 
Am să îndrăznesc să mă exprim așa cum sunt și simt la vâr- 
sta aceasta. Şi vreau să vă spun că eu sunt dominat de câteva 
tendințe, între care: a evita, pe cât posibil, identificarea sau 
"urmărirea responsabilităților celorlalți, sau a vinovăţiilor, 
“sau a păcatelor celorlalți, și a mă concentra exclusiv, dacă se 
poate, pe ale mele sau pe ale celor împreună cu care slujim 

o anumită responsabilitate. Și întreb: Dacă lumea aceasta 
care, într-o anumită epocă, era biserică toată, iar azi nu mai 
este — cine are responsabilitate acestui lucru?! Dacă s-au 
pierdut, cum spuneați, înțelesurile acestea limpezi ale lucru- 
rilor, cine are responsabilitatea acestui lucru întâi de toate? 
Nu cei care o slujesc? Eu nu arăt cu degetul către nimeni, 
ci spre mine însumi. Eu simt că trebuie să recuperăm acest 
dialog, aşezat mai puţin pe un vocabular și un instrumen- 
tar tehnic care, de multe ori, chiar păcătuiește. Aş vedea 
mai curând o perspectivă accesibilă tuturor, care să plece de 
la datele antropologice, de la datele cosmologice, date care 
sunt accesibile, să îi invităm pe oameni la experiență. 


Date care fac discursul mai convingător, părinte Coman. 
Dacă abordăm discuția pe temeiurile pe care le menţionaţi, inter- 
locutorul va fi mai convins, va înţelege mai bine, așa cum înțeleg 
eu acum, azi, mai bine unele lucruri, prin simplul fapt că stau 
de vorbă cu dumneavoastră, deși reflectez asupra lor constant. 


Îmi vine în minte un lucru, şi am să-l spun. Așa, cu 
rânduiala lui Dumnezeu, cu mare bucurie de altfel, mi s-a 
dat posibilitatea să întâlnesc și să discut cu oameni străluciți 
ai vremurilor noastre — intelectuali de marcă, scriitori și 

așa mai departe. Şi îmi vine în minte afirmaţia cuiva pe 
care îl apreciez foarte mult - nu îi spun numele, pentru că 
priveşte o afirmaţie oarecum discutabilă... Îmi spunea: „Ce 
fericiți trebuie să fiţi că aţi moştenit credința de la părinţi, 
v-aţi născut cu ea. Eu mă străduiesc, n-am moştenit-o, 
mă străduiesc și nu reuşesc s-o dobândesc.” Respectivului 
domn și tuturor celorlalți care, eventual, se află în această 
situație, iată, le sugerăm o cale: postul. Nu e deloc întâmplă- 
tor. Sigur, postul are dimensiunea aceasta umană, antropo- 
logică, dar are și dimensiunea bisericească. lată-ne postind, 
acum, în așteptarea Paştilor. De ce? Pentru că este un popas 
extraordinar, o întâlnire a noastră cu Bunul Dumnezeu. Ne 
pregătim, ne subțiem un pic simțurile, ne desprindem din 
captivitatea acestei lumi, pentru a ne putea elibera înspre 
mai mult. Îmi vine în minte un cuvânt, și nu-l las să fugă 
pentru că risc să-l uit, al Sfântului Isaac Sirul, care este foar- 
te simplu, dar absolut genial din punctul meu de vedere 
4 şi poate că nu doar al meu. „Părăsiți lucrurile mici, ca să le 
descoperiți pe cele mari.” Postul are o astfel de funcţie. Sigur 
că este plăcută mâncarea, sigur că este plăcută gospodăria 

dulce, sigur că ne desfătăm, dar ne desfărăm și fiind îm- 
r cu ceilalți. 

Ce limitate sunt în fond aceste bucurii materiale! Cum 
spuneați, experiența spune că acest tip de plăceri au o acoperire 
foarte limitată. 


Absolut! Care dintre cei care ne ascultă ar putea să 
zică: „Domnule, plăcerea mea ultimă este să mănânc bine și 
să beau bine”? Nimeni. i 


Sau să călătoresc, sau să am maşină, sau să-mi fac case, 
sau nu ştiu ce... 


Omul are în sine o aspirație spre mult mai mult. Aspi- 
rația aceea este tocmai întâlnirea cu celălalt. Ei bine, ca să te 
întâlneşti cu celălalt trebuie să-ți biruiești inerția egocentri- 
că şi egoistă - altfel, celălalt devine un „obiect de consum”. 
Nu-l mâncăm în farfurie, dar îl mâncăm în fel și chip, altfel. 
Dacă noi avem această abordare, care mai este și pătimașă, 
atunci lucrurile se petrec la un nivel foarte jos. Schimbarea 
apare când postirea, renunțarea la consum deschid trăirea 
duhovnicească. Bine, să nu uităm, există creștini care se 
lipsesc, care postesc toată viața, se privează de aproape tot: 
pustnici, monahi şi aşa mai departe; la noi, în marea parte a 
mânăstirilor nu se mai consumă carne de niciun fel, numai 

peşte uneori; la Sfântul Munte, de asemenea, pustnicii mă- 
nâncă o dată în zi. Şi mai e ceva - hrana îmbelșugată, plăcu- 
tă, predispune la alte lucruri. Predispune la risipire, la vorbă 
multă, prea multă, uneori nu tocmai potrivită; la mişcări 
exterioare gratuite, care cheltuiesc energie. 

Am făcut o experiență, cu mulți ani în urmă, la Sfân- 
tul Munte, cu un pustnic român, tânăr. Am stat trei săptă- 
mâni în regimul dânsului de viețuire. Mâncam o dată în zi 
o farfurioară de hrană, un ceiuţ dimineaţa și un pic de cafea 
seara pentru priveghere. Era deja prea mult, la un moment 
dat. Dacă vă puteţi închipui. Și îl întrebam: Părinte, de ce 
nu ne e foame? „Păi, părinte dragă, nu te risipești, nu te con- 
sumi, nu vorbeşti.” Acolo era tăcere desăvârşită... Ei, şi îţi 
oferea posibilitatea să te adânceşti în contemplarea propriei 
existenţe, să re întrebi: măi, dar de ce exist eu pe lume? Câr 
am reușit eu să mă deschid celuilalt? Câră experiență a sen- 
surilor ultime ale vieții am făcut eu? Cât am reușit să iubesc 
pe cineva „până la capăt”- pe tata, pe mama, pe fiu, pe soţie? 
Aburii mâncărurilor, cum spun Părinţii, încețoşează mintea 
şi mai ales această disponibilitate pe care o are numai omul, 
de a contempla, de a se ridica deasupra și de a cuprinde totul 
— şi marginile, cum se spune, ca să pătrundă rostul lucrurilor. 

Aș vrea, Părinte Coman, să mai notăm ceva. Vedem bine 
în jurul nostru, chiar în Biserica Ortodoxă și în comunităţile 
de creștini ortodocși — greșit, zic eu, îndrumate — ideea că dacă 
postim și nu punem o picătură de lapte în cafea sau nu atin- 
gem gura de ceva, gata, suntem în regulă în raportul nostru 
cu Dumnezeu. Nu-i așa: postirea înseamnă tot ce spuneți, şi 
în primul rând este acest război lăuntric cu toate ispitele, gân- 
durile, răutățile, pornirile, invidiile, geloziile — cele nevăzute. 
Deci, postul nevăzut, în opinia mea, este mult mai greu de 
ținut, aş spune, decât cel alimentar... 


Categoric. Mă întreba cineva, la un moment dat, în- 
tr-un interviu, despre lăcomia pântecelui, și i-am spus că 
trufia minții e mult mai periculoasă decât lăcomia pânte- 
celui și că cele două sunt în legătură, Într-adevăr, Părinții 
spun, învățătorii noștri, preoții, monahii... 


-.. începând cu Mântuitorul Însuși, Care oferă un fel de 
metodologie a postirii, apoi Sfântul Apostol Pavel... 


„da, postul ochilor, postul privirii, postul vorbirii - 
tăcerea, de asemenea, este asociată postului. De aceea, cum 
începe Postul Mare, în Biserica Ortodoxă, la mânăstiri, de 

duminică seara, la culcare, până miercuri la prânz nu mai 
vorbeşte nimeni, nu se mănâncă nimic, se merge doar de la 
chilie la biserică la slujbă și înapoi. Masă nu se pune, nici 
vorbă nu se rostește. Deci este un început, așa, de șoc, dacă 
vreţi. lată, de multe ori, eu am această patimă a vorbirii, și 
ar trebui să fac exercițiul tăcerii mai mult... 


„.. dar dacă e cu folos vorbirea, este altceva - și e de folos, 
părinte. 


„. nu întotdeauna. Un mare isihast al veacului XX 
spunea că vorbirea îndelungată, și când este duhovnicească, 
este dăunătoare. 


Sigur, măsura, myden agan... Părinte profesor, un ultim 
lucru. La începutul oricărei perioade de post, ştim că avem 
de respectat o serie de norme în viețuirea noastră - să fim mai 
buni, mai milostivi, mai iubitori etc. Aş vrea aici să punem 
problema unei alte frontiere - anume aceea între vremea asce- 
zei propriu-zise şi timpul de dincolo de perioada respectivă. Ce 
înseamnă că postul s-a încheiat? Înseamnă oare că, dintr-oda- 
tă, am scăpat de „îndatoririle” pe care le-am avut, că am bifat 
un capitol? 

Nici vorbă! Cine descoperă împlinirile postului se 
lipseşte cu greu de ele. Asta este foarte important, dar mai 
întâi trebuie să le gustăm, să le descoperim. Sigur, masa de 
Paști şi masa de Crăciun sunt foarte frumoase şi îmbelșuga- 
te, dar acel belșug trebuie să fie dominat de motivaţia zilei — 
este praznic! Bucuria întâlnirii este mai mare decât bucuria 
consumării. 


Agapa este o ipostază a comuniunii, nu? 


Bineînțeles. Se menţine, așadar, suportul duhovnicesc 
sau spititual pe care l-am învăţat în post. Ar trebui, de ase- 
menea, când suntem cu farfuriuța plină, sau platoul plin, să 
nu ne gândim numai la noi înşine, să ne gândim și la celă- 
lalr, care probabil e lipsit, şi să spunem uite, pentru cel lip- 
sit, eu voi înjumătăţi porţia de mâncare. Şi atunci punem la 
temelia demersului nostru o motivație duhovnicească, spi- 
rituală - adică respectul, atenţia, dragostea pentru celălal. 
Să nu mănânc foarte mult pentru că mă îngreunez şi mă 
înceţoșez în raportarea mea la Bunul Dumnezeu. Un cele- 
bru intelectual al zilelor noastre spunea: N simt pe nimeni 
i capătul celălalt când fac rugăciunea. Din cauza aceasta nu 

simţim pe nimeni la capătul celălalt când facem rugăciu- 
nea, pentru că suntem opaci, iertaţi-mi cuvântul, din pri- 
cina acestei vieți neglijente, necumpărate, neatente. Mulţi 
pierd toată agoniseala postului când vine perioada de dulce, 
pentru că nu sunt atenți la acest lucru. Sigur, odată cu vârsta 
în mod special, ne mai înțelepțim, dar ierarhia lucrurilor 
trebuie cultivată constant. Omul trebuie să fie concentrat 
asupra celuilalt, asupra Bunului Dumnezeu și mai puțin 
asupra propriei sale hrăniri sau propriilor plăceri. 


Nu am găsit un epilog mai potrivit al dialogului cu pă- 
vintele profesor Constantin Coman, decât aceste vorbe dintr-o 
omilie a Sfântului loan Gură de Aur: „Să căutăm postul şi 
după plecarea postului. Am lepădat osteneala postului, dar să 
nu lepădăm dorul postului, să nu îi stingem amintirea. Dacă 
la masă ne aducem aminte de vremea postului, de vremea ace- 
ea de cumințenie şi înţelepciune, apoi vom putea îndepărta cu 
multă ușurință beţia, această desfânată a tuturor; căci dorul 
după post, mai puternic decât o mână, ne va îndepărta de 
această rușine. Pentru aceasta, vă rog să avem pururi în minte 
zilele de post.” Amin. 

PĂRINȚII BISERICII DESPRE POST 


POSTUL SĂ FIE ȚINUT CU HOTĂRÂRE 
ŞI CU TOATĂ PUTEREA 


- Comentarii la un text de Evagrie Monahul - 


Pentru o cât mai vie şi convingătoare pledoarie pentru 
post am recurs la mai multe texte ale Părinților și Învățători- 
lor Bisericii din cele mai vechi timpuri până astăzi, ei înşişi 
mari nevoitori și postitori. 

Am hotărât să încep cu un text vechi, pentru a oferi 
în rezumat ştiinţa și practica Bisericii despre postul din pri- 
mele veacuri. Textul are forța mărturiei, adică a întemeierii 
pe experienţa proprie a lucrurilor, de aceea este cuvânt cu 
putere. Are o extraordinară cuprindere a aspectelor esenţiale 
privitoare la post: cum să fie postul, puterea postului, măsu- 
ra postului, dezlegarea postului etc. A se avea în vedere că a 

; fost scris de un trăitor în veacul al IV-lea, Evagrie Monahul, 

rezumând experienţa și tradiția Bisericii de până la el și an- 


ticipând dinamica vieții ulterioare a Bisericii. 

Postul să-ți fie cu toată puterea, ca îndin- 
tea Domnului. EL curățeşte păcatele şi fărădelegile 
tale; face sufletul cuviincios, sfințește cugetarea, 
alungă dracii şi apropie de Dumnezeu. Iar dacă ai 
mâncat o dată într-o zi, a doua oară să nu pofieşti, 
ca să nu te faci risipitor şi să-ți turburi cugetul. În 
felul acesta poți avea cu ce să împlineşti porunca 
binefacerii şi poti să omori patimile trupului. lar 
dacă s-ar face întâlnire de fraţi şi ai fi silit să mă- 
nânci şi a doua, şi a treia oară, să nu te temi, nici 
să te întristezi, ci mai bine bucură-te, mulțumind 
lui Dumnezeu că, făcându-te supus trebuinţei şi 
mâncând de două şi de trei ori, ai împlinit legea 
dragostei şi că pe Însuşi Dumnezeu Îl vei avea orân- 
duitor al vieţii tale. Dacă uneori trupul e bolnav 
şi trebuie să mănânci şi de două, de trei şi de mai 
multe ori, să nu fie întristat cugetul tău. Căci oste- 
nelile trupeşti nu trebuie să fie ținute şi în timpuri 
de boală şi de slăbiciune, ci trebuiesc lăsate atunci 


mai slobod în anumite privințe, ca să se întărească 
trupul din nou spre aceleaşi osteneli ale vieuirii. 
lar în privinţa înfiânării de la anumite buca- 
te, nu ne-a oprit dumnezeiescul cuvânt ca să nu 
mâncăm ceva, ci a zis: „lată am dat vouă toate, ca 
pe legumele ierburilor”, (Facere 9, 3) „mâncaţi-le 
nimic cercetând” (1 Corinteni 10, 27, 27) şi: „Nu 
cele ce intră în gură spurcă pe om.” (Matei 15, 11). 
Deci înfrânarea de la anumite bucate e lucru ce 
rămâne la alegerea ta, ca o osteneală a sufletului.” 


Recapitulăm schematic: 

Postul trebuie să fie o acțiune asumată liber și susținu- 
tă cu toată hotărârea, ca în fața lui Dumnezeu. 

Efectele postului: curățirea de păcate, alungarea 
dracilor, sfinţirea sufletului şi a cugetului şi apropierea de 
Dumnezeu. 

Măsura postului: a se mânca o dată în zi. Astfel oprești 
risipirea, oprești tulburarea cugetului, împlinești porunca 
binefacerii și omori patimile trupului. 


$ Evagrie Monahul, Schiţă monabicească, în care se arată cum trebuie să ne 
nevoim şi să ne liniştim, Filocalia L, Sibiu, 1947, 46-47. 

La întâlnirea cu fraţii, din dragoste pentru ei, poți 
mânca şi de mai multe ori în zi, lucru ce nu trebuie să te în- 
tristeze, ci să te bucure, pentru că împlineşti legea dragostei. 

Când trupul este bolnav sau are slăbiciune, poţi mân- 
ca de mai multe ori în zi pentru a dobândi puterea necesară 
nevoinţelor, iarăşi fără să te întristezi. 

Respingerea unor alimente nu este poruncită de Dom- 
nul și este îngăduită numai pentru nevoință duhovnicească. 


Postul să fie ținut cu hotărâre și cu toată puterea! 


Înainte de orice, postul să fie ţinut cu hotărâre şi cu 
toată puterea, ca orice lucru care se face înaintea lui Dum- 
nezeu, adică pentru Dumnezeu. Prin urmare, este impor- 
tant ca postul să fie asumat conştient şi să i ne dedicăm în 
întregime, să nu fie un act superficial, marginal, de rutină. 
Importanţa postului, ca și a fiecărui act, este dată de moti- 
vaţia lăuntrică, sufletească și de măsura dăruirii interioare 
pe care le punem la temelia acelui act și nu de înfăptuirea 
lui exterioară, vizibilă. De aceea, Părinţii spun ca postul să 
fie făcut cu toată puterea, cu tot sufletul am zice noi, cu 
toată dăruirea. Ori măsura dăruirii interioare este dată de 

măsura iubirii. „Acâr iubeşti, cât dăruiești!” În rugăciuni- 
le și slujbele Bisericii se subliniază frecvent ca rugăciunea 
noastră să fie „din tot sufletul și din tot cugetul”. Nu este 
suficient să rostim o rugăciune, ci rugăciunea trebuie să fie 
din tot sufletul și din tot cugetul nostru. Putem vedea ce în- 
seamnă acest lucru în relațiile cu semenii. Când primim un 
dar, când ni se spun cuvinte frumoase, îndată ne întrebăm 
dacă sunt din suflet sau sunt numai de complezență, sau 
din interes. Ei bine, există riscul să postim fără să punem 
suflet și mai ales fără să punem toată puterea sufletului. De 
aceea îndemnul este să postim cu toată puterea. Este atât de 
evident, că măsura lucrului este dată nu de cantitatea exte- 
rioară a acestuia, ci de investiția lăuntrică, de suflet. Aceasta 
şi în relațiile cu oamenii, și în relația cu Dumnezeu. 


Să postim ca înaintea lui Dumnezeu! 


Este extrem de important să afierosim sau să dedicăm 
postul lui Dumnezeu, să postim înainte de orice pentru 
Dumnezeu. Ce înseamnă pentru Dumnezeu? Evident, nu 
înseamnă că l-ar folosi lui Dumnezeu în vreun fel postul 


nostru sau ar avea El nevoie de postul nostru. Ci înseamnă 

să postim de dragul lui Dumnezeu, să Îi dăruim Lui jert- 
fa aceasta a postirii. Înseamnă să dedicăm postirea noastră 
lui Dumnezeu. De altfel, toate posturile au fost rânduite în 
legătură cu evenimente importante din viața Mântuitorului 
Hristos. Zilele de post de peste săptămână, miercuri şi vineri, 
sunt spre pomenirea prinderii și a răstignirii Domnului 
Hristos. Iar posturile mari de peste an sunt dedicate Nașterii 
Domnului şi Învierii Domnului. Prin urmare, postim cu 
gândul și penru că Domnul Hristos în zilele acelea a pă- 
timit. Ca să înțelegem mai bine, putem lua drept exemplu 
relaţiile dintre noi, oamenii. Ziua în care a murit mama sau 
tata va fi o zi de pomenire a lor, în care este necuviincios să 
petrecem şi să ne distrăm. 


Când postești pentru tine însuți, 
zădărnicești postul 


Există riscul să dedicăm altcuiva postul? Evident că 
există, dar se alunecă de la rostul adevărat al postului şi se 
pierd binefacerile lui. Mai mult chiar, există foarte subtile 
ispite avansate de către potrivnicul lui Dumnezeu și al oa- 
menilor, prin care să pierdem folosul postului. Primul și 

cel mai mare risc îl reprezintă ispita postirii pentru tine în- 
suți, pe care de cele mai multe ori nici nu o luăm în seamă. 
Într-o logică imediată și superficială pare firesc să tragem 
concluzia că postim pentru noi, să ne fie bine. Ne este bine 
dacă postim, dar nu postim cu gândul să ne fie bine, pentru 
că atunci nu ne va fi bine. Putem posti, de exemplu, pentru 
noi înşine, pentru beneficiul nostru, să fim buni creştini, să 
ne împlinim datoriile, să slăbim, să fim sănătoşi etc. Dacă 
ne gândim puţin, aici este o contradicţie în termeni. Pe de o 
parte, postul este un sacrificiu de sine, este o jertfă, este un 
dar de sine. Ei bine, nu poți să-ți faci ție dar tu însuți, nu-i 
aduci tu ţie însuţi sacrificiu sau jertfă. Jertfa este asociată 
iubirii, dăruirii. Iubirea este darul nostru pentru altcineva. 
Acest risc este foarte subtil și, cum spuneam, scapă celor 
mai mulți dintre noi. 


Când este ținut pentru lauda oamenilor, postul 
este zădărnicit 


Al doilea risc, la fel de mare, este de a posti pentru a fi 
văzuți de oameni, pentru imagine, pentru nume bun, pen- 
tru laudă. Nu este cazul să insistăm asupra tentaţiei acesteia 

pe care o cunoaștem cu toţii din experiență. Este atât de 
puternică, încât ajungem să ne construim măști cu care ne 
identificăm și ne pierdem cunoştinţa adevăratului nostru 
sine. Asupra acestui risc de a posti pentru imagine ne atra- 
ge atenţia în termeni foarte categorici Mântuitorul Hristos, 
când ne spune: Luaţi aminte ca faptele dreptății voastre să 
nu le faceţi înaintea oamenilor ca să fiți văzuți de ei; altfel nu 
veți avea plată de la Tatăl vostru Cel din ceruri (Matei 6, 1). 
Aplicat la post, acest enunț principial sună așa: Când postiţi, 
nu fiți trişti ca fățarnicii; că ei îşi smolesc fetele, ca să se arate 
oamenilor că postesc. Adevărat grăiesc vouă, şi-au luat plata 
lor. Tu însă, când posteşti, unge capul tău şi fața ta o spală, ca 
să nu te arăţi oamenilor că posteşti, ci Tatălui tău Care este 
în ascuns, şi Tatăl tău, Care vede în ascuns, îți va răsplăti ție 
(Matei 6, 16-18). 

Spune un alt părinte filocalic: Dacă nu a putut moleşi 
pe cineva prin belșugul bucatelor, îl slăbănogeşte prin postul pe 
care îl ține de dragul laudelor” Sfântul loan Scărarul spune 
că postul iubitorului de slavă deșartă este nerăsplătit şi rugă- 
ciunea lui neavenită. Căci pe amândouă le lucrează pentru 


7 Sf. loan Casian, Despre cele opt gânduri ale răutății, Filocalia 1, p. 120 

lauda oamenilor. Nevoitorul iubitor de slavă deşartă pierde 
îndoit: își topește şi trupul şi nici nu ia vreo răsplată. 


Să converteşti postul în dragoste 


Soluţia care te fereşte și riscul valorizării egoiste a pos- 
tirii, fie în varianta grijii de sine, fie în varianta investirii 
în imagine, este de a dedica postul lui Dumnezeu. Pentru 
aceasta trebuie să existe un minim exercițiu de raportare 
personală la Dumnezeu. Acest exerciţiu îl facem și în fami- 
lie, şi în Biserică. 

Trebuie mult exerciţiu şi o profundă analiză de sine 
pentru a putea să-ţi controlezi conştient motivările lăun- 
trice ale faptelor tale, în cazul nostru motivările interioare 
ale postului. Dacă te lași la voia întâmplării, atunci lucru- 
rile merg spre motivarea egoistă. Toţi așteptăm rezultate 
sau consecințe bune ale postului, roade bune, dar nu ştim 
de unde să le așteptăm. Una este să le aşteptăm de la efec- 
tele asupra noastră ale postirii, alta este să le așteptăm de 
la Dumnezeu, ca Unul căruia Îi dedicăm postul ca gest de 
dragoste şi de mulțumire. În cele din urmă, omul va trebui 


* Sfântul loan Scărarul, Scara, Filocalia 9, p. 270. 

să conştientizeze faptul că ceca ce îl împlinește cu adevărat, 
ceea ce îi face bine cu adevărat și îl face fericit este dragostea 
lui Dumnezeu şi a oamenilor. De aceea trebuie să facă efor- 
tul să subsumeze toate faptele sale acestui scop, acestui țel. 
Omul va fi fericit cu adevărat când va converti tot ceea ce 
face în dragoste. Și lucrul acesta îi stă la îndemână. Trebuie 
numai să vrea. Simplu. Să imprimi această determinare și 
motivare lăuntrică faptelor tale. 


Să postim pentru a hrăni pe cel sărac 
din cele rămase 


Găsim acest aspect subliniat la toți Părinții Biseri- 
cii. Cităm spre exemplu pe Sfântul Petru Damaschin, care 
spune: 


Căci pentru dragoste ascultă de poruncă cel 
aflător în ascultare; pentru ea se face sărac şi rob 
bogatul şi cel slobod, ca să lase, celor ce vor să le 
aibă, pe ale lui şi pe el însuşi; şi cel ce posteşte, 
de asemenea, ca să mănânce alții cele ce le-ar fi 
mâncat el însuşi. Şi, simplu grăind, toată lucrarea 

se face sau pentru dragostea de Dumnezeu, sau 
pentru dragostea de aproapele.” 


Întâlnim frecvent această motivare a postului, În 
Pateric, un Bătrân spunea: Este bine a posti și pentru a se 
hrăni cel sărac. 

Semnul că postul, ca și toate celelalte osteneli sau ne- 
voințe trupești, este făcut cum trebuie este rodul acestora și 
rodul care recapitulează toate rodirile secundare este dragos- 
tea. Prin urmare, vrei să vezi dacă postul tău este făcut cum 
trebuie, cercetează-te să vezi dacă a crescut dragostea față de 


semeni și față de Dumnezeu: 


Dacă nu vedem în noi rodurile dragostei, 
ale păcii, bucuriei, ale simplităţii, ale smeritei 
cugetări, ale blândeței, ale nevinovăției, ale cre- 
dinţei, ale îndelungii-năbdări şi cugetul prietenos, 
răbdăm ostenelile fără de niciun folos. Deci dacă 
9 Petru Damaschin, nvdţături duhovnicești, Filocalia 5, p. 242. 
19 Patericul Mare, Apoftegmele Părinților pustiei. Colecția tematică, Editura 


Bizantină, 2016, p. 320. 

nu se află în noi roadele dragostei, fără îndoială că 
e de prisos lucrarea. 


Postul ca slujbă adusă lui Dumnezeu 


Aşadar, postul să fie făcut cu toată puterea ca pentru 
Dumnezeu, ca înaintea lui Dumnezeu. Acest „ca înaintea lui 
Dumnezeu” are şi sensul curăţiei, al cugetului curat, adunat 
din risipirile și din grijile cotidiene lumești. Postul este un 
fel de slujbă adusă lui Dumnezeu şi trebuie ca omul să se 
pregătească şi să se aşeze în post, așa cum se pregătește și se 
aşază în slujbele Bisericii sau la rugăciune. Postul nu este un 
scop în sine, ci un mijloc, o cale. Postul este o unealtă... Care 
meșter se laudă cu uneltele lui şi nu cu lucrul pe care-l făureşte 
cu ajutorul uneltelor? spune Diadoh al Foticeei."? 

Scopul este relaţia cu Bunul Dumnezeu. Și pentru a da 
conţinut real şi consistent acestei relații este nevoie de post. 

La toți Părinţii se insistă pe distincția clară dintre 
mijloc și scop, dintre osteneală și rodul ostenelii, precum și 
"1 Simeon Merafrastul, Perafiază la Macarie Egipteanul, Filocalia 5, pp. 
305-306. 

"2 Cuvânt ascetic în 100 de capete, Filocalia 1, p. 352. 

asupra riscului pe care-l presupune confundarea ostenelilor 
cu rodul sau cu scopul, adică, în cazul nostru, a socoti pos- 


tul un scop în sine. 


Deci ostenelile şi străduințele să se socotească 
ceea ce sunt, adică osteneli şi străduințe, iar roade- 
le, roade. Dacă însă cineva, din lipsa cunoștinței, 
va socoti că lucrarea şi osteneala sa sunt roduri ale 
Duhului, să afle că se amăgeşte şi se înşală şi fiind- 
că socotește astfel, se lipseşte de roadele cu adevărat 
mari ale Duhului." 


Postul curăește păcatele şi fărădelegile tale! 


În continuare, Evagrie Monahul se referă la lucrările 
postului: Poszul curățește păcatele şi fărădelegile tale; face su- 
fletul cuviincios, sfințește cugetarea, alungă dracii şi apropie de 
Dumnezeu. 

Este atât de limpede ce spune aici Evagrie încât parcă nu 
mai este nevoie de nicio lămurire. Este nevoie de un îndemn 
insistent: Să luăm aminte, să ne încredem, afirmaţiile lui des- 
pre lucrările sau efectele postului sunt întemeiate pe propria 
13 Simeon Metafeastul, Parafizză la Macarie Egipteanul, Filocalia 5, p. 306 

61 


experiență, sunt probate în viaţa lui şi confirmate în egală mă- 
sură de întreaga tradiție a Părinților și Învățătorilor Bisericii. 

Postul are un rol purificator, vindecător. Păcatele şi fă- 
rădelegile sunt atentate serioase la sănătatea duhovnicească 
a omului. Acestea lasă urme adânci și traume puternice în 
cel care le săvârşeşte. Postul vindecă aceste traume din sufle- 
tul omului şi şterge urmele păcatelor din om, din mintea şi 
inima omului, din conștiința sa. 


Postul face sufletul cuviincios şi sfințește cugetarea 


Cele două sunt oarecum asociate și au în vedere efec- 
tul curățitor al postului asupra sufletului omului şi asupra 
cugetului acestuia. Omul înmagazinează imagini, gânduri, 
cuvinte, gesturi, acte necuviincioase, ruşinoase care întinea- 
ză într-o măsură oarecare lumea lui lăuntrică. Acest lucru 
îl putem mărturisi şi noi din propria experiență. Adesea 
simţim povara acestor lucruri necuviincioase, ascunse în 
adâncul ființei noastre și al propriei conștiințe, zgura nega- 
tivă care se așază în timp peste simmțirea şi gândirea noastră. 
Ei bine, iată, postul ne poate ajuta să recuperăm o stare 
de cuviință a sufletului și să ne spălăm cugetul. Sfințirea 

cugetului înseamnă curățirea și apoi deschiderea şi atingerea 
cugetului de cele dumnezeieşti. Eliberat de întinare, sufletul 
poate aspira la împărtășirea de cele cereşti. Iar această îm- 
părtășire îi conferă sfințire. 


Postul alungă dracii 


În vremurile noastre sună ciudat cuvântul despre 
alungarea dracilor, tocmai pentru că — după cum ne spun 
Părinţii — aceştia au reuşit să convingă pe foarte mulți 
că nu există. Părinții duhovnicești vorbesc mult despre 
atacurile care vin din partea demonilor asupra omului și 
despre nevoia ca omul să ia în serios aceste atacuri şi să se 
pregătească pentru respingerea lor. Îmi amintesc un cuvânt 
al Părintelui Arsenie de la Techirghiol spus Mitropolitului 
Antonie. Acesta din urmă îi reproşa Părintelui Arsenie că 
vorbeşte prea mult despre demoni. Părintele Arsenie îi 
replică: „Dacă nu ai simţit niciodată suflarea lor în ceafa 
ta...!” Multe din cele necugetate ale noastre sunt „inspira- 
te” de imboldurile și insinuările discrete ale demonilor, ale 
duhurilor rele. Să credem mărturisirii Părinților că postul 


îndepărtează demoni de la noi. 

Postul ne apropie de Dumnezeu 


Sunt tineri sau oameni maturi care râvnesc să-L. cu- 
noască pe Dumnezeu, să aibă, oarecum, dovezi mai palpa- 
bile ale prezenţei Lui. lată o reţetă, iată o cale de a te apropia 
de Dumnezeu: postul. Toată panoplia creştinului, în care 
postul ocupă un loc central, are scopul de a ne apropia de 
Dumnezeu. Este important să înțelegem acest lucru și să 
aşezăm la temelia postirii noastre ca motivare principală do- 
rința de a ne apropia de Dumnezeu. Desigur, în legătură cu 
acest aspect se pot spune multe lucruri. Ne-am putea între- 
ba cum ne apropie postul de Dumnezeu? Păi, ne apropie, 
mai întâi pentru că ne depărtează la propriu de dulceața 
acestei lumi, de ofranda acestei vieți, care de cele mai multe 
ori ne îndepărtează de Dumnezeu. Lumea este frumoasă, ne 
oferă plăceri, bucurii şi ne capacitează uneori integral, în- 
chizându-ne orice comunicare cu ceea ce este dincolo de ea. 

Apoi, postul ne apropie de Dumnezeu pentru că ne 
subțiază mintea și simțirea și ne deschide spre perceperea 
lumii nemateriale, duhovniceşti și dumnezeieşti. O minte 
îngroșată de aburii mâncărurilor nu poate pretinde să se ri- 
dice la vederi și la înălțimi greu de înţeles oricum pentru 

mintea omenească. La fel și o simțire împietrită. În fine, 
postul ne apropie de Dumnezeu și pentru că și mai ales 
atunci când este ținut pentru Dumnezeu, adică îl dedicăm 
lui Dumnezeu. În acest caz, postul devine conţinut al re- 
laţiei, prin urmare al mișcării noastre spre Dumnezeu şi al 
apropierii de El. 


Măsura postului. Acrivia și pogorământul 


Urmează un cuvânt despre măsura postului, cât să 
postim. Desigur, aici recomandarea îi privește pe monahi 
şi chiar mai mult decât atât pe pustnici, dar sunt de împru- 
mutat duhul și principiul. 


Iar dacă ai mâncat o dată într-o zi, a doua 
oară să nu pofieşti, ca să nu te faci risipitor şi să-ți 
tulburi cugetul. În felul acesta poți avea cu ce să 
împlineşti porunca binefacerii şi poţi să omori pa- 
timile trupului. 


Se recomandă, așadar, să se mănânce o singură dată în 
zi, cu menținea „a doua oară să nu pofteşti”. Sunt interesan- 


te de reținut motivele invocate. Întâi, să mănânci o dată în 

zi pentru a nu te face risipitor, adică pentru a nu consuma 
mai mult decât este necesar și în felul acesta să-ți tulburi 
cugetul/conștiința. 

Părinţii sunt foarte atenți la efectul asupra conștiinței 
şi se luptă din răsputeri pentru a-și păstra cugetul curat. 
Întâlnim frecvent în rugăciunile Bisericii referirea la cugetul 
curat sau cuget bun. Într-o rugăciune dinainte de Sfânta 
Împărtășanie se spune să ne învrednicească Dumnezeu să 
ne împărtăşim „cu cuget bun”, adică la întâlnirea cu Dum- 
nezeu să nu avem nimic care să ne mustre conștiința, care 
să impieteze asupra întâlnirii. Putem înţelege însemnătatea 
acestui lucru dacă recurgem la experiența relațiilor noastre 
cu semenii, cu cei apropiaţi. Dacă atunci când mă întâl- 
nesc cu tata sau cu mama, sau cu soţul, sau cu soția, am 
ceva pe cuget că le-aș fi greșit, atunci întâlnirea este afectată 
de această mustrare de cuget. De aceea, în astfel de situații 
simțim nevoia să ne cerem mai întâi iertare pentru eventu- 
alele greșeli. În felul acesta ne curățim cugetul și întâlnirea 
se desfășoară în deplină comuniune. A avea ceva pe cuget, 
presupune o separare la nivel lăuntric, sufletesc. 

Mâncând o dată în zi, nu faci risipă, pe de o parte, şi, 
pe de cealaltă parte, economia pe care o faci o poți da celor 

în nevoi. Postul, așadar, este motivat și de acest lucru. Mân- 
căm mai puţin, atât cât ne este de trebuință, nu mai mult, 
pentru ca să dăm celor lipsiţi ceea ce am fi consumat noi în 
plus. Aspectul acesta ne scapă de cele mai multe ori, anume 
că, mâncând noi mai puţin, putem „implinim porunca bi- 
nefacerii”, adică ne rămân alimente cu care putem face bine 
celor ce nu au. 


Pogorământul, micșorarea sau dezlegarea postului 


Dacă uneori trupul e bolnav şi trebuie să 
mănânci şi de două, de trei şi de mai multe ori, să 
nu fie întristat cugetul tău. Căci ostenelile trupeşti 
nu trebuie să fie ținute şi în timpuri de boală şi de 
slăbiciune, ci trebuesc lăsate atunci mai slobod în 
anumite privințe, ca să se întărească trupul din 
nou spre aceleaşi osteneli ale viețuirii. 


Aici este expus foarte clar principiul pogorământului 
de la post în situaţii de boală sau de slăbiciune a trupului. 
Dacă regula este să mănânci o dată în zi, atunci, în situații 
de boală sau de slăbiciune, poţi mânca și de două ori și de 

trei ori și chiar de mai multe ori. Este invocat principiul 
general conform căruia, în timpuri de boală și de slăbiciune, 
toate ostenelile trupești, în care intră şi postul, sunt lăsate 
mai slobode pentru ca să se întărească trupul și să-și reia 
după aceea ritmul normal de nevoinţe. Acest principiu îl 
vom găsi la toţi Părinții, până în vremurile noastre, și el 
este în consens cu aplicarea celor două măsuri, a acriviei şi 
a iconomiei/pogorământului. Acrivia înseamnă respectarea 
cu rigoare și exactitate a rânduielilor, iar pogorământul în- 
seamnă suspendarea pentru un caz anume, din rațiuni de 
neputinţă, a rânduielii sau a unor prevederi din aceasta. 

Din tradiţia şi practica noastră creștinească ştim că 
postul se dezleagă pentru bolnav, pentru călător, pentru fe- 
meia însărcinată și pentru cea care alăptează etc. 

Este important de subliniat faptul că celui care este 
nevoit să facă pogorământ i se spune să nu fie întristat pen- 
tru aceasta, adică să nu-şi încarce cugetul cu mustrarea că a 
încălcat rânduiala de post. Pentru că pogorământul nu este, 
cum spuneam, încălcarea legii, ci este suspendarea ei pentru 
un caz anume sau o situație concretă. 

Pogorământul este justificat şi de faptul că postul nu 
este un scop în sine, ci este un mijloc, un instrument. Nu 

este nicio datorie, ci este mai curând o şansă, un medica- 
ment, o terapie. Medicamentul, deși este amar, îl luăm pen- 
tru că ne este necesar. Așa cum nu este nimeni lăudat cum 
că ar avea merite deosebite pentru că ia medicamente, tot 
aşa nu poate fi cineva lăudat că postește. În consecinţă, nici 
nu pierde laudele dacă dezleagă sau suspendă postul pen- 
tru cauzele amintite aici, adică pentru boală și slăbiciune a 
trupului. 

Este foarte important să nu capitalizăm practica pos- 
tului în termenii împlinirii unei datorii și a dobândirii de 
merite. 

În al doilea rând, pogorământul este o măsură foarte 
realistă, care ține seama de firea omului, de putințele și de 
neputinţele lui. Pogorământul este excepția de la regulă sau de 
la lege și din experiență cunoaştem că tocmai pogorământul 
confirmă şi salvează legea. În spaţiul creştin avem exemplul 
„tradiţiei romano-catolice, unde nu a funcționat și nu 
funcționează pogorământul. Consecința acestui fapt, 
"în cazul postului, este aceea că s-a ajuns la desființarea 
posturilor. Îmi amintesc discuția pe care am avut-o cu un 
preot catolic în timp ce mă aflam la o universitate din Apus 
pentru o perioadă de timp. Dânsul era intrigat de faptul 

că noi, ortodocşii, ne permiteam să facem câte o excepție 
de la regulă, în timp ce dânsul, foarte dedicat şi râvnitor, 
nu-şi îngăduia pogorăminte. A fost situația foarte concretă 
în care Universitatea respectivă organiza o excursie pe lună 
duminica pentru bursieri. Ortodocși, între care și eu, preot 
fiind, sacrificam mersul la Sfânta Liturghie din duminica 
respectivă şi mergeam în excursie, în timp ce preotul catolic 
ne spunea că el nu va putea niciodată să sacrifice Liturghia 
pentru a merge în excursie. Noi îi spuneam că nu este 
vorba despre un principiu, ci despre o excepție, date fiind 
condiţiile concrete. Argumentul nostru a fost invocarea 
postului. Uite, părinte, i-am spus, noi ortodocșii, tocmai 
pentru că acceptăm pogorământul, păstrăm în continuare 
nemodificate rânduielile de post - toate posturile mari și 
postul celor două zile pe săptămână - în timp ce dumnea- 
voastră, tocmai pentru că nu ați acceptat pogorământul, ați 
renunțat încet-încet la rânduielile postului, aţi renunțat de 
fapt la post. Pot fi date și alte exemple. 

În fine, ultimul lucru, dar cel mai important, scos în 
evidență de această atitudine, este sublinierea suveranității 
omului, anume că legile și rânduielile sunt pentru om și 
nu omul pentru ele. Legile şi rânduielile slujesc omului. În 

situația în care ele s-ar aplica fără excepție, atunci omul ar 
deveni rob al acestora. Tocmai posibilitatea excepţiei de 
la regulă îi confirmă omului suveranitatea și libertatea. Să 
ne amintim excepţiile repetate pe care le face Mântuitorul 
Hristos de la Lege tocmai pentru a confirma adevărul 
exprimat de cuvintele Lui că Omul este Domn/Stăpân și al 
Sâmbetei! (Marei 12, 8) şi că Sâmbăta a fost făcută pentru 
om, iar nu omul pentru sâmbătă. (Marcu 2, 27), 

A se avea în vedere totuși că prin pogorământ nu se 
micșorează nevoințele şi ostenelile în general, ci numai pen- 
tru un timp, scopul acestora fiind tocmai întoarcerea la rit- 
mul de mai înainte al ostenelilor și nevoinţelor. 


Eliminarea definitivă a unor alimente 


Iar în privinţa înfiânării de la anumite bu- 
cate, nu ne-a oprit dumnezeiescul cuvânt ca să nu 
mâncăm ceva, ci a zis: „lată am dat vouă toate, 
ca pe legumele ierburilor”, „mâncaţi-le nimic cer- 
cetând” şi: „Nu cele ce intră în gură spurcă pe om” 
(Matei 15, 11). Deci înfrânarea de la anumite 
bucate e lucru ce rămâne la alegerea ta, ca o oste- 
neală a sufletului. 

71 


Ultimul aspect legat de post este unul foarte actual 
și se referă la eliminarea definitivă din alimentaţie a unor 
alimente, lucru care este la modă în vremurile noastre. În 
principiu, textul spune că Dumnezeu nu ne-a oprit de la a 
consuma anumite alimente. Sunt citate trei texte biblice în 
acest sens care afirmă, mai întâi, că Dumnezeu a dat toate 
spre mâncare, prin urmare, omul poate mânca din toate fără 
să cerceteze ceva şi, în al doilea rând, ne aminteşte cuvântul 
Mântuitorului Hristos care atrage atenția asupra faptului 
că nu ceea ce intră în gură poate face rău sau poate întina 
omul, ci ceea ce iese din gură (Matei 15, 11). 

Prin urmare, respingerea unor alimente nu este lucru 
poruncit de Dumnezeu. La alegerea proprie putem elimi- 
na anumite mâncăruri sau alimente, dar nu pentru că sunt 
oprite sau pentru că sunt necurate, ci pentru osteneală sau 
nevoinţă asumată de bunăvoie. Menţiunea este foarte lim- 
pede şi exprimă practica Bisericii din toate timpurile. Bi- 
serica s-a confruntat de-a lungul veacurilor cu tendințe de 
genul acesta. În istorie se cunoaște şi o mișcare condamnată 
de Biserică drept eretică, cea a encratiților, care promovau 
practici ascetice extremiste ce includeau excluderea cărnii, a 
vinului şi a legăturilor conjugale. Poate cineva să spună că 

aceste practici sunt întâlnite aproape la toţi monahii creş- 
tini. Este adevărat, dar diferă motivaţia. La ereticii encratiți, 
respectivele alimente erau excluse deoarece erau socotite ne- 
curate, în timp ce la monahi sunt eliminate din rațiuni ce 


țin de ostenelile şi nevoinţele duhovniceşti. 

REGULA DE AUR A POSTULUI: 
SĂ NU SATURI PÂNTECELE 


- Sfântului loan Casian - 


Continuăm cu acest text al Sfântului loan Casian 
Romanul, care este un mic tratăt despre post, recapitulând 
învăţăturile Părinților de până la el. Să amintim că Sfântul 
loan Casian a trăit în secolele al IV-lea și al V-lea şi că a vie- 
țuit ani mulți printre monahii de la locurile sfinte, precum 
și printre monahii Patericului, din pustia Egiptului. A fost 
şi ucenic al Sfântului loan Gură de Aur și a vieţuit în cen- 
trele monahale ale Sfântului Vasile cel Mare. De aceea face 
recurs pe bună dreptate la Sfinții Părinți. 


Sfinții Părinţi n-au lăsat un singur canon 
de postire, nici un singur chip al împărtășirii de 
bucate, nici aceeaşi măsură pentru toți. Fiindcă 
nu toți au aceeaşi tărie şi aceeaşi vârstă; apoi şi din 

pricina slăbiciunii unora, sau a unei deprinderi 
mai gingaşe a trupului. Însă un lucru au rânduit 
tuturor: să fugă de îmbuibare şi de săturarea 
pântecelui. Iar postirea de fiecare zi au socotit că 
este mai folositoare şi mai ajutătoare spre curăţie, 
decât cea de trei sau de patru zile, sau decât cea 
întinsă până la o săptămână. Căci zic: cel ce peste 
măsură întinde postirea, tot peste măsură se folo- 
seşte adeseori şi de hrană. Din pricina aceasta se 
întâmplă că uneori, din covârșirea postirii, slăbeş- 
te trupul şi se face mai trândav spre slujbele cele 
duhovniceşti; iar alteori, prin prisosul mâncării, 
se îngreuiază și face să se nască în suflet nepăsare 
și moleşire. Au cercat Părinţii şi aceea că nu tutu- 
vor le este potrivită mâncarea verdețurilor sau a 
legumelor şi nici posmagul nu-l pot folosi ca bra- 
nă toți. Şi au zis Părinţii că unul mâncând două 
litre de pâine e încă flămând, iar altul mâncând 
o litră, sau şase uncii, se satură. (Uncia este un- 
cia romană: 27 gr. 165 mlgr.). Deci, precum am 
zis mai-nainte, le-a dat tuturor o singură regulă 
pentru înfrânare: să nu se amăgească nimeni cu 

Hotărâţi fiecare măsura postului, dar respectați toți 


săturarea pântecelui şi să nu se lase fiarat de plă- la de a nu sătura pântecele! 


cerea gâtlejului. Pentru că nu numai deosebirea 
Felurilor ei şi mărimea cantității mâncărilor face 
să se aprinză săgețile curviei. Căci cu orice fel de 
/mană de se va umplea pântecele, naşte sămânța 
desfiânării; asemenea nu numai aburi vinului 
fac mintea să se îmbete, ci şi săturarea de apă, 
Precum şi prisosul a orice fel de hrană o moleșeş- 
te şi o face somnoroasă. Slăbiciunea trupului nu 
dăunează curăției inimii, când dăm trupului nu 
ceea ce voiește plăcerea, ci ceea ce cere slăbiciunea. 
De bucate numai atât să ne slujim, cât să trăim, 
nu ca să ne facem robi pornirilor poftei. Primi- 
rea hranei cu măsură şi cu socoteală dă trupului 
sănătatea, nu îi ia sfințenia. Regula înfiânării şi 
canonul aşezat de Părinţi, acesta este: Cel ce se îm- 
Părtășește de vreo Pană să se depărteze de ea până 
mai are încă poftă şi să nu aştepte să se sature. 1 


Primul lucru pe care-l menționează are în vedere di- 
versitatea măsurilor și felurilor postului, dar şi unirea ici 
într-un principiu singular. Spune Sf. loan Sela că Sânşii 
Părinţi n-au lăsat numai un singur canon de potir ai un 
singur fel de a mânca şi nici aceeaşi măsură pentru soţii ţinând 
seama că nu toți au aceeaşi tărie şi aceeaşi vârstă și de faptul 
că unii au diverse slăbiciuni sau sensibilităţi. Aici se văd res- 
pectul pentru om şi prioritatea acordată persoanei bipâne: 

Această înțelegere a postului s-a păstrat până astăzi. În 
secolul nostru, auzim îndemnul Cuviosului Sofronie: 


Fiind foarte diferiți unul de altul, hotă- 
râți-vă fiecare măsura postului!” 


Au rânduit, însă, privitor la post, un singur lucru isa 
tru toți, fără excepție, și anume: să fugă de Ari bare de 
săturarea pântecelui. Aceasta este esența postului, evitarea 
îmbuibării și a săturării pântecelui. 

15 Arhimandrit Sofronie, Din viață și din dub, Editura Reîntregirea, Alba 
Iulia, 2014, p. 33. 


'* SE. Casian Romanul, Despre cele apr gânduri ale răutății, Filocalia 1, pp. 
97-98. 

Revine asupra acestei rânduieli, subliniind că Părinții 
le-a dat tuturor o singură regulă pentru înfiânare: să nu se 
amăgească nimeni cu săturarea pântecelui şi să nu se lase furat 
de plăcerea gârlejului. Adaugă aici şi plăcerea gâtlejului, care 
se referă la plăcerea gustului. Adică să mănânci anumite ali- 
mente pentru plăcerea gustului, pentru că sunt bune la gust 
şi își oferă o anumită plăcere. 

În fine, pentru a treia oară repetă acest principiu 
universal valabil, în finalul textului, subliniind de data 
aceasta cum se poate feri omul de îmbuibarea şi săturarea 
pântecelui. Regula înfiânării şi canonul aşezat de Părinţi, 
acesta este: Cel ce se împărtășește de vreo hrană să se depărte- 

ze de ea până mai are încă pofiă și să nu aştepte să se sature. 
Vrei, deci, să nu te saturi și să nu te îmbuibi, opreşte-te de 
la mâncare cât mai ai încă poftă să mănânci respectiva mân- 
care şi până când nu eşti încă sătul. 

Am putea spune că aceasta este regula de aur a postu- 
lui: să nu mănânci până la săturare. Regula aceasta nu are 
nicio excepție. Sfântul insistă spunând că nici apă nu tre- 
buie să bei până la săturare. Nu numai vinul îmbată mintea 
dacă bei mult, ci şi apa dacă bei până la săturare, precum și 
orice prisos de mâncare moleșește și adoarme mintea. 

Postirea să fie îndreptată spre minte 


De observat că și Sfântul loan Casian îndreaptă pos- 
tirea spre minte. Postim pentru a nu se îmbăta mintea de 
aburii vinului sau de săturarea de apă, sau pentru a nu se 
moleși de orice prisos de mâncare. 

Sfântul loan rămâne hotărât asupra acestui aspect și 
trece în revistă situații concrete în care, se exceptează anu- 
mite lucruri, dar singurul care trebuie respectat este a nu 
sătura pântecele. 

În acest sens, recomandă să se mănânce mai curând 
câte puţin în fiecare zi, decât să nu se mănânce câteva zile 
la rând sau chiar o săptămână. Deoarece există riscul ca, 
după mai multe zile de post, să se mănânce prea mult: „Cel 
ce peste măsură întinde postirea, tot peste măsură se foloseşte 
adeseori şi de hrană”. 

De asemenea, se va ține seamă de fiecare om în parte, 
de puterea şi de slăbiciunile lui, şi nu se va impune Cal 
aceeași măsură a postului. Se va ţine seamă, însă, de prin- 
cipiul ca omul să nu-și sature pântecele. Unii pot mânca 
numai verdețuri şi legume sau posmag, alţii, însă nu pot 
mânca. Unul poate mânca două măsuri de pâine şi nu se 

satură, iar altul mănâncă una și se satură. Evident că cel care 
respectă regula de aur a postului este primul, deși mănâncă 
mai mult decât al doilea. 

Umplerea pântecelui trebuie evitată, deoarece, in- 
diferent cu ce hrană se umple pântecele, „naște sămânța 
desfrânării”, adică se pierde capacitatea de înfrânare, de au- 
tocontrol asupra impulsurilor sau instinctelor firii. Or, ros- 
tul postului este de a întreține, cultiva şi educa cumpătarea, 
stăpânirea de sine, adică libertatea față de tine însuți, faţă 
de propria-ți fire. 


Hrana luată pentru slăbiciune și nu pentru plăcere 
sie af ă curăția inimii 


În aceeași ordine de idei, trebuie ţinut seama de faptul 
că hrana dată trupului când este slăbit, pentru slăbiciunile 
lui, nu afectează curăţia inimii, cu condiția ca, într-adevăr, 
hrana să fie luată pentru slăbiciune și nu pentru plăcere, 
când dăm trupului nu ceea ce voiește plăcerea, ci ceea ce 
cere slăbiciunea. Este de remarcat faptul că Părinții sunt 
foare atenți la detalii, detalii pe care noi nu le luăm, de 
obicei, în seamă. Sau, mai corect, sunt foarte atenți la 

motivarea lucrului: același aliment și aceeași măsură, una 
este să-l mănânci pentru plăcere și alta este să-l mănânci 
pentru a te întări, pentru a trata o slăbiciune. 

Circulă şi printre noi astăzi o vorbă: Să mâncăm ca 
să trăim, nu să trăim ca să mâncăm. O întâlnim la Sfân- 
tul loan Casian recapitulând cele spuse mai sus: De bucate 
numai atât să ne slujim, cât să trăim, nu ca să ne facem robi 
pornirilor poftei. 

Grija părinţilor este de a nu ne lăsa robiți propriilor 
pofte, de a nu ne pierde libertatea de voinţă, de decizie şi de 
mișcare, devenind robi poftelor. 

În fine, concluzia finală, în consens cu toate cele 
spuse, este că primirea hranei cu măsură şi cu socoteală dă 


“ trupului sănătatea, nu îi ia sfințenia. 

ÎNCEPUTUL TUTUROR LUCRURILOR BUNE ESTE 
POSTUL ȘI ÎNCEPUTUL TUTUROR LUCRURILOR 
RELE ESTE SĂTURAREA PÂNTECELUI 


- Comentarii la un text din Everghetinos - 


Pentru că întâiul izvor şi maica şi rădăcina 
și temelia tuturor bunătăţilor (virtuţilor) este pos- 
tul şi înfânarea.! 


Postul este începutul a toată lucrarea bună. La toți 
Părinții găsim această mărturie, anume că lupta împotriva 
păcatului sau lupta pentru a te așeza pe o traiectorie exis- 
tențială sănătoasă când ai constatat că rătăcești sau că nu 
reușeşti să pui început bun, să ieși dintr-o stare rea, încep 


cu postul. 
15 Cele o sută de capete ale lui Calit și Ignatie, Filocalia 8, p. 83. 

În Everghetinos am găsit un text foarte frumos refe- 
ritor la acest aspect. Î redau mai jos în întregime, făcând 
câteva sublinieri și comentarii. 

"Textul răspunde chiar la întrebarea: Cum să încep? 
M-am hotărât să mă schimb, să pun capăt vieţuirii de până 
acum de care nu sunt mulțumit. Întrebarea este: Cum să 
încep? Cu ce să încep? Și răspunsul este: Să începi cu postul 
şi cu privegherea! 

În Everghetinos am găsit această întrebare pusă unui 
Bătrân şi răspunsul dat de acesta. 


Întrebare: 

De unde trebuie să înceapă războiul îm- 
potriva păcatului cel care a lepădat de la el toată 
grija şi, aşa gătit, a intrat în luptă? 

Răspuns: 

Temelia a toată virtutea sunt postul şi pri- 
vegherea. Atunci când se săvârşesc cu dreaptă 
socoteală, acestea sunt împreună-lucrătoare cu 
omul întru tot binele. Iar începutul tuturor rele- 
lor este odihna pântecelui şi moleşeala somnului, 
care aprinde pofta curviei şi tâmpește mintea, 

arătându-o pururi groasă şi întunecată. După 
cum € firesc ca ochii sănătoși să dorească lumi- 
na, tot aşa postului săvârşit cu dreaptă socoteală 
îi urmează dorința rugăciunii; căci atunci când 
începe cineva să postească, mintea i se ridică în- 
spre dorința vorbirii cu Dumnezeu. lar trupul 
care posteşte şi nu se îngreuiază cu îndestularea 
nu rabdă să doarmă în patul său toată noaptea, 
ci se scoală cu osârdie la slujba lui Dumnezeu. 
Atâta vreme cât pecetea postului se pune pe 
trupul omului, mintea sa cugetă cu străpungere, 
inima izvorăşte rugăciune, pe chip i se aşterne as- 
primea, gândurile de ruşine se îndepărtează de la 
dânsul şi se face vrăjmaş poftelor rele şi însoțirilor 
deșarte. Postul este zidire însemnată spre tot lu- 
crul bun şi cel care îl nesocoteşte zdruncină toate 
virtuțile; pentru că el este porunca dată dintru 
început firii noastre spre a fi păzită şi de acolo a 
căzut obârşia făpturii noastre”. 
Așadar, de acolo de unde a fost căderea 


la început, luptătorii se nevoiesc iarăşi, prin 


"7 Adam. 

păzirea legii înfrânării, să se ridice la frica 
de Dumnezeu şi la împlinirea tuturor porun- 
cilor. Însuşi Izbăvitorul neamului nostru de 
aici a început lupta împotriva diavolului; căci 
după Botez duhul L-a dus în pustie şi a postit 
patruzeci de zile şi patruzeci de nopți. La fel 
şi toți cei care ies [din lume] să-l urmeze sunt 
datori ca pe această temelie să pună începutul 
zidirii lor după Dumnezeu. Dacă Cel care a 
rânduit legea mântuirii posteşte, cine dintre cei 
care vor să țină legea nu are trebuință de post? 
Căci până atunci, [la ieșirea Mântuitorului în 
pustie], nici neamul omenesc nu cunoştea biru- 
ina, nici diavolul nu gustase vreodată înfrân- 
gere de la firea noastră; însă cu această armă [a 
postului] a slăbit dintru început. lar Domnul 
nostru, Căpetenia biruinţei asupra lui, a pus 
în acest chip pe creștetul firii noastre prima 
cunună de izbândă. De atunci potrivnicul se 
teme de îndată ce vede arma aceasta la vreunul 
dintre oameni, aducându-și aminte cum a fost 
înfrânt de Mântuitorul în pustie. lar puterea 

sa se vlăguieşte în faţa armei date de Căpetenia 
mântuirii noastre. Ea nu numai că-i tare foarte 
împotriva săgeților pe care le slobozeşte vrăjma- 
șul, dar ne dă şi curaj lăuntric în timpul luptei; 
şi nu unul oarecare. Căci cu cât trupul trudeşte 
şi se chinuieşte, în vreme ce oastea dracilor îl 
împresoară pe om, cu atât inima lui se umple 
de curaj şi îndrăzneală. De aceea stă în fața po- 
trivnicilor mai viteaz, luptând cu mai multă 
bărbăţie şi dârzenie, arzând pururi de râvnă 
împotriva lor; şi nu încetează, nici nu rabdă să 
se liniştească, până când nu-i izgoneşte de la el 
şi nu-i pierde cu totul, cu ajutor de sus şi prin 
lucrarea celorlalte porunci. 

Dar şi râunitorul Ilie, atunci când se nevo- 
ia cu osârdie pentru legea lui Dumnezeu, petrecea 
şi el întru această lucrare a postului. Căci postul 
îi aduce aminte de poruncile Duhului celui care 
se foloseşte cum se cuvine de el şi este mijlocitor 
între legea cea veche şi barul dat nouă de Hristos. 
Iar cine îl nesocoteşte este moleşit şi neputincios şi 
la celelalte nevoinţe: neîngrijindu-se de post, îi dă 


vrăjmașului un semn lămurit despre moleşeala sa 
sufletească şi este limpede că intră gol în luptă. 
De aceea, prinzând curaj, dușmanul îl asaltă şi 
îl biruieşte fără niciun fel de osteneală — de vreme 
ce e dezgolit şi înfricoşat — iar în scurtă vreme îl 
omoară; căci toate mădularele lui sunt gata de a 
primi săgetile zvârlite de potrivnic, din pricină 
că nu s-a împrejmuit cu această armă tare a pos- 
tului, pe care am luat-o de la Stăpânul nostru."% 


Săturarea pântecelui moleșește și slăbește mintea 


și judecata omului 


"Temelia, adică începutul pe care se poate zidi ceva în 


viaţa omului, o alcătuiesc postul și privegherea. După cum 
„începutul tuturor relelor este odihna (săturarea) pântecelui 
şi moleşeala somnului”. Numai acest lucru dacă l-am reține 
şi am încerca să-l punem în practică și să-l verificăm în 
„propria experienţă ar fi suficient. De ce săturarea pântece- 
lui şi moleşeala somnului sunt începutul tuturor relelor? 


15 Everghetinosul, vol. 2, Sfânta Mânăstire a Vatopedului, Muntele Athos, 
2010, pp. 53-54. 

Pentru că acestea aprind și întrețin poftele trupești, pe de 
o parte, iar de cealaltă parte, pentru că ele slăbesc min- 
tea sau judecata omului, îngroșându-o și întunecându-o. 
E uşor de înțeles că, fără paza unei minți subțiri, limpezi, 
luminoase, pătrunzătoare și vigilente, pe de o parte, și, pe 
de altă parte, aflat sub presiunea sau atacurile patimilor, 
omul se expune relelor de tot felul, devine victimă ușoară 
a ispitelor dinlăuntrul sau din afara sa. 

Postul este, în fond, un lucru ușor de făcut, pentru 
că este un act material, până la urmă. Mai grea este hotărâ- 
rea de a posti. Deci, cel care este nemulțumit de starea sa şi 
vrea să se schimbe, iată începutul: să poszească. 


Postul dă minţii putere și inimii 
dorință de rugăciune 


Postul va aduce cu sine interesul și dispoziție spre 
lucrurile duhovnicești, dispoziție spre cercetare de sine, 
spre rugăciune, în principal. Te face să întrezărești măcar 
că există ceva dincolo de viața materială, fizică, trupeas- 
că. Din experienţa proprie, autorul spune clar că postului 
săvârșit cu dreaptă socoteală îi urmează dorința rugăciunii, 


88 


că, atunci când începe cineva să postească, mintea i se ridică 
înspre dorinţa vorbirii cu Dumnezeu, Că trupul care posteşte 
și nu se îngreuiază cu îndestularea nu rabdă să doarmă în 
patul său toată noaptea, ci se scoală cu osârdie la slujba lui 
Dumnezeu. 

Postul ţinut după rânduială îşi pune pecetea pe tru- 
pul omului și atrage după sine schimbări esenţiale pe care 
alrfel nu le-ar fi reușit: mintea dobândeşte putere de pă- 
trundere, inima este predispusă spre rugăciune, chipul do- 
bândeșre trăsături ferme, reuşeşte să îndepărteze gândurile 
rușinoase de la sine şi din prieten ce era devine dușman al 
poftelor rele şi al insoțirilor neroditoare, zadarnice. 

Postul este început pentru orice zidire sau edificare 
a firii umane deoarece este una din poruncile date dintru 
început firii umane, când Domnul a spus protopărinţilor 
să nu mănânce din toţi pomii Raiului. 

Cum că postul este începutul tuturor lucrurilor 
bune, ne învață Mântuitorul Hristos, care îşi începe lupta 
Sa împotriva diavolului tot cu postul, după Botez fiind dus 
în pustie de Duhul şi postind patruzeci de zile și patruzeci 
de nopţi. Domnului I-au urmat toţi cei care s-au retras 
din lume în pustie pentru a birui pe cel potrivnic, pentru a 

se elibera de limitele propriei firi şi pentru a pune temelie 
„zidirii lor după Dumnezeu”. 


Postul ajută la biruirea potrivniciilor firii 


Este prima dată, spune textul nostru, când diavolul 
gustă înfrângerea din partea firii omenești prin post și de 
acum înainte postul îl va speria și-l va ține departe. 

În practică, acest lucru se traduce prin aceea că 
postul ne ajută să biruim potrivniciile de orice fel pe care 
le întâlnim în firea noastră. Câţi dintre noi nu am făcut 
experienţa acestor potrivnicii, dorind să facem ceva și sim- 
ţind cum se zădărniceşte această voință dintr-un motiv 
sau altul. Postul dezleagă acest duh al potrivniciei, această 
inerție negativă care se manifestă prin lenevire, lâncezeală, 
moleşeală, amânare, rutină. 

Nimic până la urmă nu se poate face fără post, fără 
această stare şi dorinţă de înfrânare, de stăpânire de sine, 
de autocontrol. Împlinirea poruncilor, adică binele, se face 
cu determinare liberă și pentru a ajunge la aceasta omul 
trebuie să-și activeze stăpânirea de sine, să se elibereze de 
sub presiunea firii și să delibereze liber. Or, postul este sta- 
rea care activează și încurajează această stăpânire de sine. 

Postul descurajează, pe de o parte, pe diavol, pe vrăj- 
maşul oamenilor, iar pe de altă parte dă curaj și bărbăție 
omului. Este un principiu universal pronunțat de Părinţii 
Bisericii, că atunci când trupul slăbește, se osteneşte, se 
nevoieşte, sufletul se întăreşte. Și aici citim acelaşi lucru: 
Căci cu cât trupul trudeşte şi se chinuieşte, în vreme ce oas- 
tea dracilor îl impresoară pe om, cu atât inima lui se umple 
de curaj şi îndrăzneală. 


Postul ne aduce aminte de Dumnezeu 


Cel mai important rol al postului este acela că ne 
deschide spre relația cu Dumnezeu, ne eliberează din ca- 
rapacea vieţuirii autonome, suficientă sieși, şi ne aduce 
aminte de Dumnezeu, adică de condiţia firească a omului, 
aceea de a se raporta la Creatorul său. Mulţi dintre seme- 
nii şi contemporanii noştri se întreabă cum să se apropie 
de Dumnezeu, cum să-L descopere pe Dumnezeu şi cei 
mai mulți încearcă să facă acest lucru acumulând cunoș- 

 tințe și argumente despre Dumnezeu. Acest demers se va 
dovedi zadarnic dacă nu este însoțit de post şi de rugăciu- 
ne. Postul fi aduce aminte (omului) de poruncile Duhului. 


*] 
Și 

Postul este o armă puternică împotriva vrăjmașului. 
Slăbirea postului aduce moleșeală sufletului, descurajează 
pe om şi dă curaj vrăjmașului, care simte că omul a lăsat 
armele jos, este descoperit şi-l atacă, trimițând săgețile 
asupra lui. 


Foamea (postul) este puterea rugăciunii 


Puterea rugăciunii este foamea de bunăvoie 
de mâncăruri. lar puterea foamei stă în a nu as- 
culta şi a nu vedea nimic din cele lumești, dacă 
nu e trebuință neapărată. Cel ce nu poartă grijă 
de acestea nu a întărit zidirea postului; iar pe a 
rugăciunii a făcut-o să se surpe. 


Postul este asociat dintotdeauna și de către toți rugă- 
ciunii. Mântuitorul Hristos vorbeşte și îndeamnă în egală 
măsură la „post și rugăciune”. Dar afirmaţia din acest text 
că „foamea este puterea rugăciunii” pare foarte provoca- 
toare şi mobilizatoare. Nu orice foame, ci „foame de bună 
voie”. Doreşte cineva să aibă putere în rugăciune, iată calea: 
' lie Ecdiciil, Culegere din senzinţele înţelepților, Filocalia 4, p. 293. 

foamea de bunăvoie. Este la îndemâna oricui. Ne putem 
întreba dacă este vorba de înfometare sau este vorba despre 
a nu mânca pe săturate, așa cum spun Părinții, adică să te 
scoli de la masă cât încă îţi mai este foame, nu te-ai săturat. 
Evident că și în cazul acesta pot fi mai multe măsuri sau 
grade de foame. Esenţial este să fie de bunăvoie, adică să-ţi 
spui: pentru a-mi întări rugăciunea, mă voi opri din mân- 
care cât timp îmi mai este foame. Îmi imaginez că există un 
progres continuu în sensul în care reducerea hranei trebuie 
să fie continuă, deoarece măsura la care te-ai oprit o dată 
devine încet-încet suficientă, te satură. Prin urmare, trebuie 
să te oprești la o măsură mai mică. 

Am văzut că postul tocmai în aceasta constă, a nu te 
sătura, a te opri cât încă îţi mai este încă foame. De aceea, 
iată, foamea este un sinonim al postului şi atunci când Ilie 
Ecdicul spune că foamea este puterea rugăciunii se referă 
la post în general, înțeles corect, adică nu numai a elimina 
unele alimente, ci a nu te sătura de indiferent ce mâncare. 
Nici apă să nu bei pe săturate, pentru că faptul acesta va 
slăbi mintea și, prin urmare, va moleși rugăciunea. 

Textul vorbeşte despre puterea rugăciunii, care este 
foamea, dar și despre puterea foamei, care vine de la o 

riguroasă păzire de cele lumeşti, adică a nu da atenție la 
nimic din cele lumeşti decât atunci când este neapărată tre- 
buință. Mă întreb ce o fi înțelegând prin puterea foamei, și 
mă gândesc că are în vedere mai curând puterea de a duce 
cât mai mult starea de foame, care este de fapt o stare de 
înfrânare, de stăpânire a poftelor și a nevoilor firii. 

POSTUL ESTE UN MIJLOC, NU UN SCOP ÎN SINE, SAU 


POSTUL NU ARE ÎN SINE LAUDĂ 


- Sfântul Diadoh al Foticeii, Sfântul Simeon 
Metafrastul, Cuviosul Petru Damaschin - 


isprăvească lucrul 


Dacă n-a putut moleşi pe cineva prin belşu- 
gul bucatelor, îl slăbănogește prin postul pe care îl 
pine de dragul laudelor. Postul are în sine laudă, 
dar nu la Dumnezeu. Căci este numai o unealtă, 
ducând spre cumpătare pe cei ce vreau. Deci cei 
ce se nevoiesc nu se cade să se fălească cu el, ci să 
aştepte numai cu credinţă în Dumnezeu sfărşitul 
după care o doresc. Căci meşterii niciunui meş- 
teșug nu se laudă cu uneltele lor, ca şi când ar fi 


Meşterii nu se laudă cu uneltele lor, ci aşteaptă să 

rezultatul meşteșugului lor, ci aşteaptă fiecare să 
isprăvească lucrul de care sa apucat, ca din el să 
arate destoinicia meșteșugului lor. 


Postul cere din partea omului vigilență, trezvie, aten- 
ţie, deoarece există riscuri ce pot duce la zădărnicirea oste- 
nelilor. Există o potrivnicie a diavolului, care îl războiește pe 
om ori de câte ori se hotărăște să facă ceva bun. Dar există și 
o inerție negativă, o potrivnicie a firii omului, care exercită 
presiuni în direcția zădărnicirii bunelor intenţii și chiar a 
faptelor sale bune. . 

Dacă omul se hotărăște să postească şi purcede la a 
posti, văzând că nu a putut să-l ţină în moleșeală și somno- 
lenţă prin mulţimea bucatelor, potrivnicul trece la planul 
B, şi anume să-i zădărnicească osteneala postului. Adică, să 
postească omul, dar să nu ajungă la roadele postului. Și cea 
mai la îndemână cale este aceea de a considera postul un 
scop în sine, adică o faptă bună și, în consecință, de a se 
lăuda sau a primi laude pentru el. 

Potrivnicul, fie că este vrăjmașul, fie că este potrivni- 
cia propriei firi, îl menţine pe om în starea de moleşeală și 


% Diadoch al Foticeii, Cuvânt ascetic, Filocalia 1, pp 351-352, 

de slăbănogeală, chiar prin intermediul postului, pe care îl 
ţine de dragul laudelor. „Postul are în sine laudă - spune au- 
torul nostru - dar nu de la Dumnezeu!” De la cine, atunci! 
Păi, de la oameni și de la sine însuși! Socotind postul în sine 
ca fiind o faptă bună, omul se poate lăuda pe sine sau poate 
aştepta lauda de la oameni. În situaţia aceasta, și-a luat plata 
sa, cum spune Domnul Hristos, și nu mai ajunge la roadele 
postului. 


Postul este o unealtă 


Postul este numai o unealtă, un instrument folosit 
pentru a realiza ceva, pentru a ajunge undeva. Cu ajutorul 
acestui instrument omul ajunge la cumpătare, la stăpânire 
de sine, la limpezirea minţii, la întărirea voinţei și la conști- 
inţa libertăţii sale faţă de propria fire. Postind trebuie să fie 
cu ochii aţintiţi spre aceste obiective. Pentru a ajunge prin 
post la virtutea sau starea de cumpătare și de înțelepciune, 
trebuie ca omul să-şi propună în mod conștient și voit acest 
lucru. Postul duce la puterea cumpătării pe cei care vor acest 
lucru, se spune, deloc întâmplător. Cristalizarea acestei vo- 

inţe și articularea ei conştientă îl ajută pe om să depășească 

potrivnicia firii şi a vrăjmașului, care îl împing spre amăgi- 
rea că postul în sine este capătul și să urmărească prin post 
exercițiul și realizarea înfrânării, cumpătării, stăpânirii de 
sine, curățirii minţii, trezviei, mişcării libere a sinelui. 

Postul este o cale. Cine postește trebuie să aştepte cu 
credinţă capătul drumului, destinația. Nimeni, în mod fi- 
resc, nu se laudă cu drumul în sine, ci cu drumul care duce 
undeva, cu destinaţia drumului, de fapt. Nimeni nu pleacă 
la drum pentru a parcurge un drum în sine, ci pentru a ajun- 
ge undeva. Când plecăm la drumul postului, așadar, trebuie 
să ştim care este destinația drumului postului. Destinația 
este un lucru dorit, conştientizat. Aceasta ne determină şi 
ne susține nevoința drumului. Trebuie să recunoaștem și să 
mărturisim că de cele mai multe ori nu ne gândim la acest 
aspect şi zădărnicim osteneala postului. 


Postul adevărat se cunoaşte după roade 


Imaginea cu meșterii care nu se laudă cu uneltele lor, 
ca și când acestea ar fi rezultatul ostenelilor lor, ci așzeaptă 
fiecare să isprăvească lucrul de care sa apucat, ca din el să arate 
destoinicia meșteșugului lor. 


98 


Dacă nu împodobesc rugăciunea noastră, 
smerita cugetare, simplitatea şi bunătatea, ru- 
găciunea aceasta, sau mai bine-zis păruta rugă- 
ciune, prea puţin ne poate folosi. Și nu spunem 
aceasta numai despre rugăciune, ci şi despre orice 
osteneală şi strădanie, a fecioriei, a postului, a pri- 
vegherii, a cântării, a slujirii şi a oricărei lucrări 
săvârșite de dragul virtuţii. Dacă nu vedem în noi 
rodurile dragostei, ale păcii, bucuriei, simplităii, 
smeritei cugetări, blândeții, nevinovăției, credin- 
ei, îndelungii-răbdări şi cugetul prietenos, răb- 
dăm ostenelile fără de niciun folos. Căci ostenelile 
primim să le răbdăm pentru folosul rodurilor. 
Deci, dacă nu se află în noi rodurile dragostei, 
fără îndoială că e de prisos lucrarea.” 


Găsim aici dezvoltat un principiu biblic esenţial, anu- 
de că orice lucrarea se evaluează în funcţie de roade, de 
ezultate, cum am spune. După roadele lor îi veți cunoaşte 
i 7, 16). Prin urmare, nu trebuie nimeni să se laude 


Simeon Metafrastul, Parafrază la Macarie Egipteanul, Filocalia 5, 

cu postul sau cu orice lucrare, fie ea și duhovnicească, ci să 
cerceteze dacă lucrarea sa are roade. lar roadele postului, 
ca şi ale oricărei nevoinţe, dacă sunt, se văd în cel ce se 
nevoieşte. Ele sunt enumerate aici de Simeon Metafrastul: 
rodurile dragostei, ale păcii, bucuriei, simplităţii, smeritei cu- 
getări, blândeții, nevinovăţiei, credinţei, îndelungii-răbdări şi 
cugetul prietenos. Sfântul Apostol Pavel ne spune că lucrarea 
este a noastră, iar rodirea este a lui Dumnezeu: Fu a7 sădit, 
Apollo a udat, dar Dumnezeu a făcut să crească. Astfel nici 
cel ce sădeşte nu e ceva, nici cel ce udă, ci numai Dumnezeu 
care face să crească (1 Cor. 3, 6-7). Dar Dumnezeu face să 
rodească lucrarea omului atunci când aceasta este aşezată pe 
temeiul sănătos al iubirii dintre oameni și dintre oameni și 
Dumnezeu. 

Să luăm aminte, așadar! Să nu ne grăbim a ne mulțu- 

mi şi a ne lăuda cu postul sau cu altă lucrare duhovnicească 

până când nu vedem limpede roadele acestora în noi înşine. 

Există foarte răspândită această tendință printre noi. Şi ten- 

dința aceasta pornește de la perceperea lucrării — a postului, 

în cazul nostru — ca o datorie de împlinit, ca o obligație. 

Ostenelile să se socotească ceea ce sunt, 

adică osteneli, iar roadele, roade 
Dacă vedem postul ca pe o datorie creştinească, cum 
îi spunem, după împlinirea lui, vom socoti că ne-am îm- 
plinit datoria şi așteptăm plata. La fel şi în situația în care 
postim pentru a fi văzuți de oameni. Simeon Matafrastul 
insistă pe distincția între osteneli și roade și să se evite con- 
fuzia între acestea, deoarece, cel care confundă ostenelile cu 
roadele rămâne cu ostenelile și nu mai dobândeşte roadele. 
Viaţa însăşi ne învață că ostenelile nu trebuie confundate cu 
roadele. Aproape în orice domeniu, după ce depunem oste- 
nelile de rigoare, aşteptăm să vină roadele. Deci, ostenelile 

sunt legate de roade, dar nu sunt acelaşi lucru. 


Deci ostenelile şi străduinţele să se socotească 
ceea ce sunt, adică osteneli şi străduinţe, iar roade- 
le, roade. Dacă însă cineva, din lipsa cunoștinței, 
va socoti că lucrarea şi osteneala sa sunt roduri ale 
Duhului, să afle că se amăgește şi se înşală şi fiind- 
că socotește astfel, se lipseşte de roadele cu adevărat 
mari ale Duhului.* 
Metafrastul, Parafază la Macarie Egipteanul, Filocalia 5, p. 306. 

uitarea, neorânduiala, câștigurile urâte, iubirea 
de argint, cearta, disprețul, flecăreala, râsul fără 
rost, bunul plac și tot întunericul care este satana.” 


Sunt roade bune și roade rele care sunt lucrate de 
anumite fapte. Simeon Metafrastul ne dă o listă cuprinză- 
toare de roade bune și de faptele care produc aceste roade, 
precum și o listă cu roade rele și faptele care produc aceste 
roade rele. 


Cei ce vor să asculte de cuvântul lui Dum- 
nezeu şi produc rod bun sunt însoțiți de aceste 
semne: suspinul, tânguirea, tristețea, liniştirea, 
plecarea capului, rugăciunea, tăcerea, stăruința, 
plânsul, durerea, osteneala inimii pentru evlavie. 
Iar faptele lor sunt: privegherea, postul, înfiâna- 
rea, blândețea, îndelunga-răbdare, rugăciunea 
neîncetată, meditarea Dumnezeieştilor Scripturi, 
credința, smerenia, iubirea de fraţi, supunerea, 
osteneala, greaua-pătimire, dragostea, bunătatea, 
cuviința şi toată lumina care este Domnul. lar 
semnele celor ce nu dau rodul vieții sunt acestea: 
vrândăvia, semeția, privirea împrejur, neatenţia, 
cârtirea, tulburarea minţii. lar faptele: sătura- 
rea pântecelui, mânia, iuțimea, bârfirea, mân- 
dria, vorbirea fără rost, necredinţa, nestatornicia, 


Postul se face sau pentru dragostea lui Dumnezeu, 


sau pentru dragostea de aproapele 


Căci pentru dragoste ascultă de poruncă cel 
aflător în ascultare; pentru ea se face sărac şi rob 
bogatul şi cel slobod, ca să lase celor ce vor să le 
aibă pe ale lui şi pe el însuşi; şi cel ce posteşte, de 
asemenea, ca să mănânce alții cele ce le-ar fi mân- 
cat el însuşi. Şi, simplu grăind, toată lucrarea se 
face sau pentru dragostea de Dumnezeu, sau pen- 
tru dragostea de aproapele.** 


Rațiunea ultimă a tuturor lucrurilor sau făptuirilor sau 


Damaschin, Învăţături duhovnicești, Filocalia 5, p. 242. 


itudinilor omului este iubirea de Dumnezeu și de semeni. 
e simplu şi limpede spune Cuviosul Petru Damaschin: 


Metafrastul, Parafiază la Macarie Egipteanul, Filocalia 5, p. 313. 

Toată lucrarea se face sau pentru dragostea de Dumnezeu, sau 

pentru dragostea de aproapele. Ce bine ar fi să reținem aceste 
chei universale şi atotcuprinzătoare pentru a ne putea veri- 
fica sau pentru a ne întemeia sănătos faptele noastre. Aceas- 
ta este o lege duhovnicească fundamentală, verificabilă de 
către fiecare om. Dacă nevoinţele mele nu sunt motivate 
și susținute de dragostea de Dumnezeu sau de aproapele, 
atunci ele nu sunt sănătos întemeiate și nu vor produce roa- 
de, ci, dimpotrivă, vor produce pagube. Să luăm aminte la 
acest lucru: este foarte importantă motivarea faptei. Nu fap- 
ta în sine — în cazul nostru postul — ci motivarea, suportul 
şi finalitatea faptei, fac să rodească aceasta. 

Nu avem în minte acest argument în sprijinul pos- 
tului: ... ce/ ce postește, de asemenea, posteşte ca să mănân- 
ce alții cele ce le-ar fi mâncat el însuşi. E. atât de frumos și 
de adevărat. Provocându-te cu un astfel de argument spre 
postire, vei putea duce greu constatarea că, mâncând tu 
mai mult sau chiar prea mult, unii din semenii tăi rămân 
fără de mâncare. Sau te-ar putea mângâia gândul că, făcând 
economie prin postul tău, oferi prisosul tău de mâncare 
unora dintre oamenii care sunt lipsiți. 

Cuviosul Sofronie de la Essex, sfânt al zilelor noastre, 
punctează pe un ton categoric adevărul conform căruia nu- 
mai când dragostea este prezentă, toate nevoințele omului, 
între care şi postul, rodesc. 


Acolo unde dragoste nu este, lacrimi nu vor 
fi, chiar dacă nevoinţa va lua forme extreme: me- 
ditații stăruitoare, posturi îndelungate, condiţii 
aspre de viețuire în îndepărtare de vestul lumii. 
Astfel de pilde nu puține aflăm şi în Occidentul 
Creştin, şi în Orientul necreştin.2 


2 Arhimandrit Sofronie, Vom vedea pe Dumnezeu precum este, Editura So- 
Bucureşti, 2005, p. 72. 

SĂ SE FEREASCĂ CU PUTERE ŞI DE PRISOSIRI, 
ŞI DE LIPSURI 


- Cuviosul Petru.Damaschin - 


Evitarea exceselor. Calea de mijloc 


Părinţii Bisericii recomandă evitarea exceselor în ge- 
neral, prin urmare, şi în problema postului. Începând cu 
Părinţii Patericului şi până la Părinţii veacului al XX-lea 
întâlnim această recomandare. În Pateric, Părinţii sfătuiesc 
pe începători să mănânce câtre puţin în fiecare zi, să pună 
accentul pe înfrânare, pe a nu mânca până la săturare, indi- 
ferent ce mănâncă. 

Cuviosul Petru Damaschin îndeamnă pe monahi și 
pe creştini: 

„Să se ferească cu putere de prisosiri şi Ip 

suri, amândouă pricinuind plăcerea, şi să nu-și 

întunece mintea nici cu mulțimea mâncărurilor, 

nici cu întâlnirile, nici să şi-o facă oarbă prin îm- 
prăștieri. De asemenea, să nu-și tulbure cugetarea 
cu postul prelungit şi cu privegherea.'% 


Dacă mâncarea peste măsură sau orice lucru făcut 
peste măsură ne așteptăm să fie vătămător, deoarece, iată 
mulțimea mâncărurilor întunecă mintea, nu ne așteptăm 
ca postul prelungit să aibă efecte vătămătoare. Cuviosul Pe- 
tru Damaschin vorbeşte deci despre tulburarea cugetării ca 
efect al postului prelungit, înțelegând prin aceasta riscul pă- 
reriii de sine, al slavei deșarte, al trufiei, al judecății celorlalți 
erc., dar şi slăbirea puterilor fireşti ale trupului sub limita de 
funcționare a trupului şi a minții. 

„Același Părinte explică cu claritate ce înțelege prin 
echilibrul sau măsura în post, având în vedere pe monahi și, 
poate mai mult decât atât, pe pustnici, pe monahii anaho- 
__reţi. Principiile sunt, desigur, universal valabile: 

A 

„A doua este postul cu măsură, sau a mânca 

o dată pe zi şi a nu se sătura. Mâncarea să fie de 
un singur fel, din bucate modeste, care se găsesc 
fără bătaie de cap şi pe care nu le pofieşte sufletul, 

** Petru Damaschin, Învățături duhovnicești, Filocalia 5, p. 46. 

decât dacă nu este altceva. Aceasta, pentru ca 
omul să biruiască lăcomia pântecelui, nesătura- 
vea şi pofia și să rămână nebmprăștiat; totodată, 
ca să nu respingă vreun fel, lepădând în chip rău 
cele ce au fost făcute de Dumnezeu bune foarte, 
nici să înghită toate deodată, fără înfiânare şi cu 
voluptate, ci mâncând în fiecare zi câte un singur 
fel de mâncare, să se folosească de toate spre slava 
lui Dumnezeu, neoprindu-se de la nimic, cum fac 
blestemaţii de eretici, ca de ceva rău. lar vinul, 
după vreme, căci la bătrânețe, la neputinţă şi la 
fig e foarte folositor. Dar şi atunci puțin. lar la 
tinerețe, la căldură şi la vreme de sănătate, e mai 
bună apa, dar și aceasta cât se poate de puțină. Căci 
setea e mai bună decât toate faptele trupeşti. 


A nu se sătura 


Aşadar, accentul cade pe „a nu se sătura”, Şi aceasta 
pentru a nu fi stăpânit, pentru a-și păstra libertatea voinței 
şi a nu deveni rob pântecelui. A te sătura echivalează cu 
* Petru Damaschin, /nvășăruri duhovnicești, Filocalia 5, p.48. 

a da pântecelui cât vrea el. A nu te sătura înseamnă a da 
pântecelui cât vrei tu. În primul caz se face voia pântecelui, 
în al doilea se face voia ta. În primul caz, pântecele devi- 
ne stăpânul omului, în al doilea caz, omul devine stăpânul 
pântecelui. Aspectul acesta nu numai că este important, ci 
este esențial. Exerciţiul constant al stăpânirii pântecelui în- 
tărește stăpânirea de sine a omului. 


Mâncarea să fie de un singur fel 


Mai reținem: mâncarea să fie de un singur fel, bucate 
modeste, care se găsesc ușor și mai ales pe care nu le pof- 
teşte sufletul, decât în situaţia în care nu are altceva. Scopul 
este clar: să biruiască și să stăpânească lăcomia pântecelui, 
care nestăpânită poate face mult rău omului, până la a-l 
face rob și a-i subordona mintea și voința; să biruiască și 

să stăpânească pofta şi nesațul și, nu mai puţin important, 
să evite împrăștierea. Despre ce împrăștiere a minţii poate 
6 vorba? Păi, simplu, a merge mintea de la o mâncare la 
“alta şi a prelucra informaţiile, a spune că una este mai bună 
alta etc. Oprindu-te la o singură mâncare, mintea 
este provocată la aceste risipiri, la peregrinări gratuite şi 

neroditoare, dar păguboase pentru că sunt cheltuitoare de 
energie și mai ales încurajează și cultivă nepăsarea, nepur- 
tarea de grijă, neatenția, indisciplina, neconcentrarea. Toate 
acestea slăbesc voința omului. Poate că nouă, celor din lume 
şi mai puțin atenți la detalii şi nuanțe, nu ne spune foarte 
multe subiectul risipirii şi, mai ales, legat de diversitatea fe- 
lurilor de mâncare. Dar celor care urmăresc cu atenție me- 
canismele vieții duhovnicești, ale vieţii lăuntrice, subiectul 
li se pare foarte important. 


A nu se evita niciun fel de mâncate 


Încă un argument surprinzător, adus în discuție cu 
privire la consumarea unui singur fel de mâncare, este acela 
de a consuma, pe rând, toate alimentele, fără să excludem 
ceva din cele create de Dumnezeu bune foarte. Este foarte 
probabil că în epoca sa Cuviosul Petru Damaschin să se fi 
confruntat cu existența ereticilor — cum o și mărturisește — 
care opreau de la anumite mâncăruri, socotindu-le rele, ne- 
curate. Așadar, să mâncăm în fiecare zi un singur fel și de 
fiecare dată un alt fel de mâncare, ajungem să ne folosim de 
toate spre slava lui Dumnezeu, „neoprindu-ne de la nimic, 

cum fac blestemaţii de eretici, ca de ceva rău.” Subiectul 
este foarte actual, pentru că și astăzi sunt tendințe foarte 
puternice, unele chiar în rândurile credincioșilor care pro- 
movează abţinerea de la anumite mâncăruri pentru că ar fi 
rele şi neingăduite. 

În contextul discuţiei despre măsură, dar și despre evi- 
tarea unor mâncăruri, Cuviosul Petru Damaschin vorbește 
şi despre consumarea vinului. Vinul poate fi consumat în 
funcție de situație, „după vreme”, căci la bătrânețe, la nepu- 
tinţă şi la frig e foarte folositor, cu menţiunea ca, în oricare 
dintre situaţii, să se bea puţin. Tinerilor, precum şi la vreme 
de căldură și de sănătate, se recomandă apa. În aceste situa- 
ţii este mai bună apa. Argumentul nu este cel al interdicției 
dinspre o anume instituție sau lege, sau convenție, sau ca- 
- noane, ci cel care are în vedere buna funcționare a vieții. În 
anumite situaţii, vinul face bine, este folositor, totdeauna 
câte puţin. În alte situații apa este mai bună, și aceasta câte 
ină. Nu ne-am fi așteptat ca să se pună limită și la apă. Ei 
, limita este pusă tot din punct de vedere al stăpânirii de 
pentru a evita săturarea, în care caz pântecele a dictat 
se bea, şi cât să se bea, Atunci când bei cât se poate de 
voinţa ta este cea care hotărăşte şi stăpâneşte. Este 

motivul pentru care setea, adică răbdarea setei, a nu bea 
apă pe săturate, este „mai bună decât toate faptele trupeşti”, 
adică decât toate nevoințele. 

Sfântul Maxim Mărturisitorul atrage atenția în aceiași 
termeni asupra efectelor negative venite atât dinspre nevo- 
ințe cu lipsuri, cât și dinspre excese, între care enumeră și 
postul prelungit. Primele, adică lipsa nevoințelor, întunecă 
mintea, iar excesele tulbură mintea: 


Dă trupului tău lucrarea după putere şi 
toată nevoința ta întoarce-o spre minte. Căci cel 
ce lucrează trupeşte, zice, uneori e biruit de Lăco- 
mia pântecelui, de somnul mult, de împrăştiere şi 
de vorbărie şi prin acestea îşi întunecă mintea. lar 
alteori îşi tulbură înţelegerea prin postul prelun- 
git, prin privegheri şi prin osteneli peste măsură. 
Dar cel ce are grijă de minte contemplă, se roa- 
ză, cunoaşte pe Dumnezeu şi poate dobândi toată 
virtutea.* 


2% Sf. Maxim Mărturisitorul, A patra sută a capetelor despre dragoste, cap. 


63-65. Filocalia 2, p. 109. 

POSTUL SUPUNE TRUPUL SUFLETULUI OMUL 
LĂUNTRIC ŞI OMUL EXTERIOR 


- Comentarii la texte ale mai multor părinți niptici - 


Aceasta pentru ca prin postul şi priveghe- 
rea cu măsură trupul să se facă supus sufletului, 
sănătos şi gata spre tot lucrul bun, iar sufletul să 
capete bărbăţie şi luminare, ca să vadă şi să facă 
cele cuvenite.” 


Rostul postului este, așadar, să supună trupul sufle- 
“tului, adică omul să-şi stăpânească trupul și cele trupești. 
Se spune despre trup că este o bună slugă, dar este un rău 
. Şi aceasta deoarece el este făcut să funcționeze ca 
tare. Trupul este „omul exterior”, cum îl numesc Părinții, 
"sufletul, generic vorbind, este „omul interior”, lumea 


Damaschin, /nvășături duhovnicești, Filocalia 5, p.49. 

Cele exterioare nu sunt eu — spune un mare 
teolog al Bisericii, Sfântul Grigorie de Nyssa — ci 
sunt ale mele. Căci mâna nu sunt eu, ci eu sunt 
partea rațională a sufletului. Trupul este organ al 
omului, organ al sufletului. Omul, de fapt, este 
sufletul însuși... Sufletul este.omul lăuntric... Eu 
sunt omul lăuntric. Cel din afară și trupesc este al 
meu, dar nu sunt eu.% 


Este pentru oricine limpede că dinlăuntru vin coman- 
da, decizia, inițiativa, gândul, temeiul manifestării noastre 
exterioare. Eu mă pot ridica deasupra chipului meu trupesc, 
mă pot recapitula pe mine însumi. Îmi vine în minte, ca un 
laitmotiv, spusa unui filosof contemporan: „Eu gândesc, nu 
creierul” Eu gândesc cu creierul. Atunci creierul nu sunt 
eu, ci este al meu, cum spunea Sfântul Grigorie de Nyssa. 


Postul, eliberarea de sub presiunea firii 


Problema la care mă ajută postul este ca eu să fiu liber 
să gândesc. Întâi de toate, să fiu liber să pot gândi, apoi să 
fiu liber să gândesc corect, în adevăr. Pentru aceasta trebuie 


% SE. Grigorie de Nyssa, De creatione hominis sermo primus, p. 13, rândul 8. 

să mă ridic deasupra tuturor „componentelor” mele, să-mi 
activez funcția de stăpân al pântecelui, de stăpân al trupului 
şi să fac cu el ceea ce mă edifică, nu ceea ce mă demolează. 
Postul ne ajută să ne eliberăm de presiunea firii. Firea noas- 
tră funcţionează la „ordinele” unor instincte şi impulsuri 
vitale, care fac să funcţioneze întreg mecanismul psihoso- 
matic, care este omul. Dar deasupra acestor instincte sunt 
eu. La necuvântătoare, instinctele reglează și asigură viaţa în 
mod absolut. La om, peste instincte este voia liberă a omu- 
lui, care îi conferă statutul de ființă liberă, de om. 

Progresul omului constă tocmai în creșterea măsurii 
„de stăpânire asupra sinelui, de autocontrol cum spunem. 
„De aceea, prin post, sufletul - adică omul lăuntric, adică 
eu - capătă „bărbăție și luminare, ca să vadă și să facă cele 
uvenite”. Bărbăția este o virtute complexă, care cuprinde 
uraj, stăpânire de sine și fermitate în hotărâre. Iar lumina- 
ca înseamnă vedere clară, ieșirea din confuzie, ieșirea din 
Așadar, sufletul, omul lăuntric, eu trebuie să dobân- 
curaj, stăpânire de sine, fermitate și luminare pentru a 
in măsură mai întâi să văd, să înțeleg și apoi să făptuiesc 
ce se cuvine, adică cele care mă edifică și pe mine, şi pe 
nu cele care mă demolează. 

Postul și curățirea trupului 


Că postul curăţeşte trupul este uşor de înțeles de către 
oricine. În post ne hrănim, de obicei, cu alimente uşoare. Eli- 
minând carnea, laptele şi ouăle, produsele de origine animală, 
oferim posibilitatea trupului să se purifice într-un fel. Această 
curăţire a trupului trebuie asociată, cum ne spune textul de 
mai jos, cu lacrimile care subțiază grosimea inimii, cu rugă- 
ciunile și meditaţiile care dau strălucire minții și, în cele din 
urmă, cu lepădarea de propriile voiri care desfac sufletele de 
împătimirea trupească și le dăruiesc în întregime Duhului. 


„„„îşi curățesc trupul prin posturi şi prive- 
gheri; îşi subțiază grosimea inimii prin lacrimi, 
îşi omoară mădularele prin neplăcute pătimiri; 
şi îşi umplu mintea de lumină prin rugăciune şi 
meditaţie, şi o fac strălucitoare; iar prin lepădarea 
voilor lor, își desfac sufletele de împătimirea tru- 
pească şi se fac întregi numai ai Duhului.” 


Însoţit de o atitudine lăuntrică potrivită, postul nu 
numai că va curăța trupul, dar îl va și vindeca de multe boli. 
3 Nichita Stithatul, Cele 300 de Capete, Filocalia 6, p. 258. 

Cum să nu ne înfricoșăm de Marele Post? 
La începutul şederii mele la Muntele Athos, Ma- 
rele Post era pentru mine un mare praznic: pregă- 
tirea de a primi descoperirea învierii noastre. De 
vom întâmpina această înfrânare de la mâncare 
cu 0 rugăciune insuflată, nu numai trupul o va 
răbda uşor, dar şi multe boli se vor tămădui.” 


Toată lucrarea trupească se face pentru 
a curăți mintea 


Toată lucrarea trupească, adică postul, pri- 
- vegherea, psalmodierea şi citirea, liniştirea şi cele- 
lalte, se face pentru a se curăţi mintea. lar mintea 
fără plâns nu se poate curăți, ca să se unească cu 
Dumnezeu în rugăciunea curată, care o răpește 
„din toate înțelesurile şi o face fără chip şi fără 
formă? 


it Sofronie, Din viață și din duh, p. 33. 
Damaschin, Învășăruri duhovniceşti, Filocalia 5, p.84. 

La Părinţii Bisericii, în general, și la Părinții niptici/fi- 
localici, în special, mintea ocupă un loc central. Dar mintea 
se confundă sau mai bine zis nu se epuizează în funcţia gân- 
dirii şi a judecății, ci este mult mai mult decât atât, așa cum 
spune și Cuviosul Damaschin în textul de mai sus și cum 
spun toți Părinţii Bisericii. Mintea este locul în care omul 
se unește cu Dumnezeu. Mintea este locul unde omul se 
uneşte cu semenii săi și cu făptura. Nu este aici locul să dez- 
voltăm prea mult subiectul, dar vom spune că mintea este 
puterea sau energia cugetătoare care nu este prezentă numai 
în creier, ci în tot omul lăuntric. Puterea cugetătoare este 
duh, nu este biologie, materie și umple tot vasul lăuntric al 
omului. Părinţii vorbesc despre unirea minţii cu inima, în- 
țelegând prin aceasta că puterea cugetătoare sau gânditoare, 
sau contemplativă se uneşte cu puterea sau energia simți- 
toare și se ajunge la o „simţire înțelegătoare”, sau la o „în- 
țelegere simțitoare”, La omul căzut, cele două funcționează 
separat. În fine ne oprim aici, semnalând faptul că teologia 
contemporană, atât la nivelul antropologiei teologice, cât şi 
la nivelul spiritualităţii sau al moralei creștine, ignoră com- 

plet mintea, în timp ce la Părinţii Bisericii, cum am spus; 
mintea este locul unde se uneşte omul cu Dumnezeu. 

De aceea, efectul postului și, în general, al tuturor ne- 
voinţelor creștine asupra minții este esențial. Cu alte cuvin- 
te, postul și nevoința în ansamblul ei au în vedere eliberarea 
şi curățirea minţii, pentru ca omul să poată funcționa con- 
form condiției sale, adică să beneficieze de darul libertăţii de 
judecată și de decizie. 


Curăţirea minții pentru a vedea 
înțelesurile lucrurilor 

Cuviosul Petru Damaschin o spune cu hotărâre, lim- 
pede: oară lucrarea trupească, adică postul, privegherea, 
psalmodierea și citirea, liniştirea şi celelalte, se face pentru a 
se curăți mintea. Mintea este organul vederii în duh, este 
chiul minții și al inimii. Dacă mintea este obturată, ocu- 
blocată în cele trupeşti şi lumești și trecătoare, nu-și 
poate activa funcţia ei principală, adică vederea lumii şi a 
ilor duhovnicești, nu-și poate activa vederea duhov- 
pentru a vedea rațiunile nemateriale ale lucrurilor. 
ul scop al tuturor nevoinţelor, primul obiectiv al omu- 
așadar, este curățirea minții și — să luăm aminte — toată 
ea sau nevoința trupească, adică postul, privegherea, 

rugăciunea și cântarea, lectura, liniştirea (isihia) și celelalte 
se fac pentru curățirea minții. 


Mintea fără plâns nu se poate curăţi 


Nu sunt suficiente nevoințele trupeşti, ne spune Cu- 
viosul Petru, ci este nevoie, în plus, de plâns, pentru că 
„mintea fără plâns nu se poate curăți, ca să se unească cu 
Dumnezeu în rugăciunea curată, care o răpește din toate 
înțelesurile şi o face fără chip şi fără formă.” Plânsul este 
forma deplină, ultimă a pocăinței, și el încununează lucra- 
rea trupească, ducând la curățirea desăvârșită a minții, iar 
această curățire oferă mintea spre unirea cu Dumnezeu în 
rugăciune. În rugăciunea curată, singura în măsură să adu- 
ne mintea din toate înțelesurile și de a o face fără chip şi fără 
formă, stare în care ÎL poate primi pe Dumnezeu cel ade- 
vărat. Altfel, rămasă în înțelesuri cu chip şi formă, mintea 
nu-L poate primi, deoarece locul unde ar veni Dumnezeu 
cel viu este ocupat cu înțelesuri despre Dumnezeu sau cu 
închipuiri despre El. 

Postul cu lipsuri întunecă mintea, iar postul 
peste măsură tulbură mintea 


Sfântul Maxim Mărturisitorul ne îndeamnă ca „toată 
nevoinţa” noastră să fie îndreptată spre minte. Să fim atenţi 
că lucrarea sau nevoința trupească, dacă are lipsuri, întune- 
că mintea, iar dacă este făcută peste măsură, tulbură înţele- 
gerea minții. Grija, așadar, să fie acordată minții! 


Dă trupului tău lucrarea după putere şi toa- 
tă nevoința ta întoarce-o spre minte. Căci cel ce 
lucrează trupeşte, zice, uneori e biruit de lăcomia 
pântecelui, de somnul mult, de împrăştiere şi de vor- 
bărie şi prin acestea îşi întunecă mintea. lar alteori 

k îşi tulbură înțelegerea prin postul prelungit, prin 
privegheri şi prin osteneli peste măsură. Dar cel ce 
are grijă de minte, contemplă, se roagă, cunoaşte pe 
Dumnezeu şi poate dobândi toată virtutea.” 


„Cum adică, „toată nevoința ta întoarce-o spre min- 
„Adică, să ai în vedere mintea când săvârșeşti lucrarea. 


Maxim Mărturisitorul, A patra sută a capetelor despre dragoste, cap. 
Filocalia 2, p. 109. 

Textul explică mai departe. lată cum să ai în vedere min- 
tea în problema postului. Dacă te lași stăpânit de lăcomia 
pântecelui și de somn, şi de împrăștiere sau risipire, sau de 
multa vorbire, află că toate acestea îţi întunecă mintea. Prin 
urmare, fugi de ele sau alungă-le de la tine pentru a-ţi păstra 
mintea luminoasă. La fel, să ai în. vedere mintea și atunci 
când postești sau te osteneşti peste măsură, deoarece postul 
şi ostenelile peste măsură întunecă mintea. 

Acest aspect îl regăsim subliniat şi la Părinţii de astăzi. 
Cuviosul Sofronie spune și el că postul trebuie să fie cu atât 
mai aspru cu cât este însoțit mai puţin de lupta duhovni- 
cească a minții: 


Postul, adesea înțeles ca o dietă exterioară, 
devine cu atât mai aspru cu cât omul mai puţin îşi 
dă mintea luptei duhovniceşti. Dar, bineînţeles, 
postul înseamnă oricum neapărata înfyânare de la 
tot ce nu se potriveşte cu dubul poruncilor. „Cu 
post şi cu rugăciune!”, însă postul şi rugăciunea se 
înmulțesc în formele lor exterioare dacă dăm prea 
puţină luare aminte lucrării minţii.” 


* Arhimandrit Sofronie, Cuuântări duhovnicești II; p.148. 

Postind cu măsură şi după puterea ta, sileşte-te 
în lucrarea minţii! 


Dar având o stare potrivită pentru primirea 
unui anumit fel de hrană, nu-ți pune toată silința 
și nădejdea numai în post. Ci. De ai putere să te 
îndestulezi numai cu pâine şi apă, bine este. Căci 
zice „Nu întăresc celelalte bucate trupul, cum îl 
întăresc pâinea şi apa. Dar să nu-ți pară că împli- 
nești vreo faptă bună postind astfel, ci nădăjduieş- 
te a câștiga din post întreaga cumpătare. Şi așa îți 
va fi postul cu înțelegere”, zice Sfăntul Doroftei. 


” Postul este socotit lucrare a trupului. Lucrarea minții 
te socotită lucrare a duhului, netrupească, mişcare lăun- 
ică, nevăzută a voinței omului. A însoți postul cu lucrarea 
aţii înseamnă întâi de toate a posti cu atenție, atribuind 
ului în modul conștient şi asumat un anume suport du- 
sc şi o anume finalitate. Să spui, de exemplu, când 
că postești pentru Domnul sau posteşti pentru a 


8, p. 602 

rămâne mâncare celor lipsiţi, sau posteşti pentru exercițiul 
stăpânirii de sine, sau pentru luminarea sau curățirea minții. 

Dar lucrarea minţii prin excelenţă este rugăciunea în 
general şi rugăciunea minţii în special. Când spun Părinţii 
să adăugăm postului lucrarea minţii au în vedere în mod 
special rugăciunea minții: „Doamne lisuse Hristoase, Fiul 
lui Dumnezeu, miluieşte-mă pe mine, păcătosul!” 


Postind, să urmărești dobândirea înțelepciunii 


Să nu te oprești numai la post și să nu socotești postul 
în sine ca pe o faptă bună, ci postind să doreşti și să nădăj- 
duiești a dobândi cumpătare, sau înțelepciune. Cumpătarea 
este o lucrare a minții, de aceea i se mai spune și înțelep- 
ciune. Același cuvânt grecesc auwippoawvn este tradus în ro- 
mânește și prin cumpărare și prin înţelepciune. Încă din 
antichitate avea aceste două înțelesuri pentru că, într-ade- 
văr, cumpătarea este expresie a înțelepciunii. Se spunea 
despre gupgoaw că este „puterea de a stăpâni dorințele/ 
poftele şi a nu te lăsa robit de niciuna” și în acelaşi timp că 
este „puterea de a nu da importanţă lucrurilor neînsemnate 
şi a arăta zel înţelept pentru cele însemnate”, 

Așadar, postind, să urmăreşti dobândirea acestor ca- 
pacităţi sau puteri, aceea de a avea stăpânire asupra poftelor 
şi de a nu te lăsa stăpânit sau robit de niciuna, şi dobândirea 
puterii de a distinge însemnătatea lucrurilor și, în conse- 
cință de a nu da importanţă lucrurilor neînsemnate, ci de a 
arăta râvnă pentru lucrurile însemnate. 

În felul acesta, postul nu va fi o lucrare săvârşită în 
virtutea unei inerții, o rutină, o obligaţie exterioară, ci va 
deveni o lucrare cu sens, cu înţeles adânc. 


Să nu se respingă vreun fel de mâncare 


Pentru că există în vremurile noastre tendinţe nume- 
roase de a scoate definitiv din hrană anumite alimente, cum 
„ este carnea de exemplu, am cules câteva texte unde se face 
i fermă că nu este bine și folositor să se respingă 
aliment pe motiv că este rău. 

Cuviosul Petru Damaschin sfătuieşte să se mănânce 
toate, pentru că Dumnezeu le-a făcut pe toate bune, evi- 
lent nu fără înfrânare sau cu lăcomie, și, mai ales, nu multe 
lu toate odată, ci în fiecare zi mâncând câte un singur fel 
mâncare. Cuviosul face trimitere la ereticii din vremea 

lui care opreau de la consumul unor alimente și insistă ca 
să se mănânce din toate și să nu se oprească de la nimic. 


„„„totodată, să nu respingă vreun fel, lepă- 
dând în chip rău, cele ce au fost făcute de Dumne- 
zeu bune foarte, nici să înghită toate deodată, fără 
infiânare şi cu voluptate, ci mâncând în fiecare zi 
câte un singur fel de mâncare, să se folosească de 
toate spre slava lui Dumnezeu, neoprindu-se de la 
nimic, cum fac blestemaţii de eretici, ca de ceva 
rău i 


Despre consumarea vinului în post 


Iar vinul, după vreme, căci la bătrâneţe, la 
neputinţă şi la frig e foarte folositor. Dar şi atunci 
puțin. lar la tinerețe, la căldură şi la vreme de 
sănătate, e mai bună apa, dar şi aceasta cât se 
poate de puțină. Căci setea e mai bună decât toate 
faptele trupeşti.* 

“7 Petru Damaschin, nvățături duhovnicești, Filocalia 5, p.48. 
% Petru Damaschin, Învăzături duhovnicești, Filocalia 5, p.48. 


126 


În contextul discuţiei despre măsură, dar și despre 
evitarea unor mâncăruri, Cuviosul Petru Damaschin 
vorbeşte și despre consumarea vinului. Vinul poate fi 
consumat în funcţie de situație, „după vreme”, căci la bărrâ- 
nețe, la neputinţă şi la frig e foarte folositor, cu menţiunea ca 
în oricare dintre situații să se bea puţin. Tinerilor, precum 
şi la vreme de câldură și de sănătate, li se recomandă apa. În 
aceste situaţii este mai bună apa. Argumentul nu este cel al 
interdicției dinspre o anume instituție sau lege, sau conven- 
ţie, sau canoane, ci cel care are în vedere buna funcționare 
a vieţii. În anumite situații, vinul face bine, este folositor, 
totdeauna câte puţin. În alte situaţii, apa este mai bună și 
aceasta câte puţină. Nu ne-am fi așteptat ca să se pună limi- 
tă şi la apă. Ei bine, limita este pusă tot din punctul de ve- 
dere al stăpânirii de sine, pentru a evita săturarea, în care caz 
tecele a dictat și să se bea, și cât să se bea. Atunci când 
i cât se poate de puţină, voința ta este cea care hotărăște 
stăpânește. Este motivul pentru care setea, adică răbdarea 
erei, a nu bea apă pe săturate, este „mai bună decât toate 
trupeşti”, adică decât toate nevoinţele. 

Şi subiectul acesta este foarte actual, întrucât există 
astăzi credincioşi care nu consumă vin, socotindu-l 

ca pe ceva rău și făcându-și titlu de merit și de laudă din 
faptul că ei nu consumă niciodată vin. După Părinți, bine 
este să consumi câte puţin, cu măsură, nu să nu consumi 
deloc. Din experiența noastră vedem că este mai ușor să nu 
consumi deloc decât să consumi puțin. Numai că, atunci 
când nu consumi deloc, vei fi atacat de părerea de sine, de 
slava deșartă, de laudă și în general de tulburarea cugetului. 

Biserica a rânduit cu titlu de canon perioadele și zilele 
când se dezleagă la vin în timpul posturilor. În textul de 
mai sus se face vorbire despre asumare de fiecare credincios 
în parte a dezlegării la vin în timpul postului în funcţie de 
starea sa de sănătate și de vârsta sa. 

A POSTI PENTRU ALTCINEVA 
- Cuviosul Iosif Isihastul - 


Am întâlnit frecvent obiceiul ca părintele duhovni- 

cesc să postească pentru ajutorul fiului duhovnicesc. Redus 
la esență, este vorba de a ajuta pe cineva care este în nevoie, 
în necaz sau în vreo ispită, postind pentru el, Practica este 
foarte răspândită în ceea ce priveşte rugăciunea. Dintot- 
deauna este cunoscută și practicată rugăciunea pentru cei- 
i lalţi, să ne rugăm unii pentru alții. A posti pentru ceilalți 
se încadrează în același duh de solidaritate și dragoste care 
place mult Bunului Dumnezeu deoarece este manifestarea 
concretă a iubirii de frați. Poate posti părintele duhovnicesc 
pentru fiii duhovniceşti, dar por posti părinţii pentru copii 
şi oricine pentru persoanele dragi. 
Am reţinut câteva texte de la Cuviosul Iosif Isihastul 
care avem mărturii despre postul pe care le îl ține pentru 
icii săi. Sunt câteva fragmente dintr-o scrisoare adresa- 
unei monahii, nepoată după trup. 

Împreună cu tine şi eu voi face pocăință. 
Voi posti patruzeci de zile cu 25 de grame de 
pâine. Tu vei face 25 de metanii în plus, ca să te 
ierte Domnul. Vom ruga și pe părintele să ne ierte 
și cred că-l va lumina Domnul. ... 


Este de ajuns să te pocăieşti cu tot sufletul 
tău. Îndrăznește, deci. lată, mă lupt împreună cu 
tine, făc pocăință împreună cu tine, îl implorăm 
pe Dumnezeu, împreună cu tine, rog fierbinte pe 
Părintele să te ierte, să te împărtășești, dacă va face 
pogorământ. lată, particip şi eu la canon. Nu pa- 
truzeci, ci de trei ori câte patruzeci voi posti pentru 
dragostea lui lisus și pentru draga mea Vrieni..... 

Și vei avea putere în mădularele tale, zicând 

întruna »Încetează, vrăjmașule, să mă războieşti. 
Căci părintele meu priveghează pentru mine şi ră- 
mășițele mele le ţine şi pentru mine postește şi cade 
la pământ și, dacă voi cădea de șaptezeci de ori 
câte șapte, tot vei fi biruit!" 


» Cuviosul Losif Isihastul, Simpiea iubirii dumnezeiești, Editura Bizantină, 


Bucureşti, 2020, p.313, 

Nu te întrista, deci. Ai ajutor. Eu te sus- 
țin. Îşi spun adevărul. Leri te-am văzut în somn. 
Te purtam pe umărul meu și urcam pe drumul 
care duce la Hristos. Îndrăzneşte, deci! Ridică-te 
și aleargă după mine. Eu continui canonul. Di- 
mineaţa un pesmet, la prânz, la ceasul al 8-lea, 
numai mâncare fără pâine. Și peștele, dacă au 
duminica, eu îl mănânc fără pâine. Și în ziua de 
Crăciun așa voi face, până când te va ierta pă- 
rintele, ca să te împărtăşeşti. Și la Paşte, dacă om 
trăi până atunci, la prânz nu o să mănânc pâine 
— afară numai dacă te iartă —, ci numai câte un 
pesmet de 25 de grame. Mi-am pus condiție: când 

- te canonisesc pe tine, postesc și eu. Fii atentă, deci, 
să nu faci neascultare, deoarece voi posti şi eu.“ 


Este cunoscută în practica Bisericii postire la vreme 

ari necazuri, la vreme de război sau de calamităţi na- 
etc. Poporul este chemat să postească şi să se roage 

ocăință. Marii duhovnici, de asemenea, se angajează în 
de situaţii, la posturi aspre şi la privegheri. 


Iosif Isihastul, Simgirea iubirii dumnezeiești, p. 318. 

Cuviosul Serghie cu post şi rugăciune a aju- 
tat poporului rus să se slobozească de subt jugul 
tătarilor. * 


Binele care nu începe de la Dumnezeu și nu sfârşeşte 
la Dumnezeu eu nu:l săvârșesc 


Voi cita și un text care are în vedere riscul eliminării 
unor alimente din hrana oamenilor. Este vorba despre un 
fragment dintr-o scrisoare a Cuviosului Iosif Isihastul către o 
mânăstire de maici, în care le îndeamnă să mănânce de toate 
când este dezlegare, pentru a avea putere să postească pos- 
turile mari. Apoi vorbeşte despre o rătăcire mult răspândită 
în Sfântul Munte, care îndeamnă să nu se mănânce sare cu 
niciun chip. Cuviosul Iosif ne oferă și un criteriu prin inter- 
mediul căruia putem verifica dacă lucrurile sunt folositoare 
sau vătămătoare, anume: lucrul care începe de la Dumnezeu 
şi se sfârșește cu Dumnezeu este lucrul care trebuie săvârșit. 
Pentru a înțelege cât de important este lucrul acesta trebuie 
spus că Sfântul Iosif Isihastul a fost unul dintre cei mai mari 


+ Arhimandrit Sofronie, Cuviosul Siluan Athonitul, Editura Reîntregirea, 
Alba-lulia, 2009, p. 436 

Să aveți și voi vaci, să beţi lapte, să mâncaţi 
brânză. Să aveți găini, să mâncaţi mâncare, când 
mâncaţi. Ca să puteţi să vă luptaţi, să împliniţi 
cele duhovnicești ale voastre, ca să puteți să postiți 
când se posteşte în posturile mari. Și noi avem aici 
de toate, câte ne trebuie, din belsug. Aici domnește 
o rătăcire, care a pus stăpânire pe toți, aproape. 
Puţini sunt cei care nu o împărtășesc. Un doctor, 
Ilias Petru, are o carte de medicină și nu mănâncă 


„ sare, cimănâncă verdețuri, fructe, pâine și mâncare, 


toate fără sare, pentru sănătatea trupului. Au venit 
acum vreo trei-patru ani și au stăruit și la mine să 
fac așa și le-am spus: „Binele care nu începe de la 
Dumnezeu şi nu se sfârșește la Dumnezeu, chiar 
dacă voi şti că dintr-odată mă foloseşte, eu nu-l să- 
vârșesc, ca să nu nădăjduiesc în doctor, ci în Dum- 
nezeu, căruia l-am afierosit toată ființa mea.” 


Iosif Isihastul, Simpirea iubirii dumnezeieşti, p. 279. 


nevoitori ai vremurilor noastre, supunându-se la asceză as- 
pră pe sine și pe ucenicii săi. Rânduiala lui era să se mănân- 
ce o dată în zi, chiar dacă este Paști, chiar dacă este Crăciun. 

POSTUL CA ASCULTARE 


insistă asupra luptei pentru a o birui și pentru a îmbrățișa 
cugetul smerit, smerenia. Fără cugetul smerit, şi postul, şi 
rugăciunea şi facerea de bine sunt zădărnicite, rămân ges- 
turi exterioare, fără conţinut. 


- Cuviosul Sofronie de la Essex - 


Postul cu smerenie 


Postul, ca și toate celelalte nevoinţe duhovnicești, tre- 
buie susţinute şi însoţite de o atitudine esenţială a omului, 
anume de smerenie sau de cugetul smerit. lată ce spune Cu- 
viosul Sofronie în acest sens? 


Postul, şi înfiânarea, şi privegherea, şi liniş- 
tirea, şi celelalte nevoințe ajută, însă puterea de 
căpetenie este în smerenie. Maria Egipteanca prin 
post şi-a uscat trupul într-un singur an, căci nici 
nu avea cu ce să se hrănească, dar cu gândurile s-a 
luptat șaptesprezece ani.” 


Cuviosul Sofronie mărturisește că a cunoscut din 
propria experiență paguba adusă de slava deşartă. De aceea 


“* Arhimandrit Sofronie, Cuviosul Siluan Athonitul, p. 509. 

Poţi mult să posteşti, mult să te rogi, şi mult 
bine să faci, dar în acelaşi timp, de ne vom semeți, 
vom fi asemenea tobei ce răsună, dar înlăuntru este 
goală. Slava deșartă pustiește sufletul, şi de multă 
iscusință este nevoie, de îndelungă luptă spre a o 
birui. În mânăstire eu din cercare şi din Scrip- 
turi am cunoscut dauna slavei deșarte, iar acum 
zi şi noapte cer Domnului Hristos smerenia. Este o 

mare ştiinţă, pe care neîncetat trebuie să o înveți." 


Pe de altă parte, același Sfânt Sofronie spune că postul 


Domnul mult ne iubeşte, dar noi totuşi 
“cădem, căci nu avem smerenie. Spre a păstra 
it Sofronie, Cuviosul Siluan Athonitul, p.352. 


însuși este o cale spre dobândirea smereniei. Pentru a do- 
 bândi și păstra smerenia, o cale sigură este tocmai a-ţi omori 
adică a-l smeri cu postul, cu foamea, cu înfrânarea. 

smerenia trebuie să omori trupul şi să primeşti 
Duhul lui Hristos. Sfinţii au dus o cruntă luptă 
cu dracii şi i-au biruit cu smerenia, cu rugăciunea 
și cu postul. Cel ce s-a smerit a biruit vrăjmaşii.” 


Postul ca ascultare 


Părinţii pun ascultarea mai presus de orice. Omul 
trebuie să-și asume conștient lucrarea postului, dar să o în- 
temeieze în voia lui Dumnezeu, adică să-şi spună că postind 
împlinește voia sau porunca lui Dumnezeu. De alrfel, în 
toate, omul trebuie să se încredințeze voii lui Dumnezeu, 
alfel nu-şi află pace, odihna adevărată a sufletului. 


Sufletul, de nu se dă voii lui Dumnezeu, 
nicăieri nu va avea pace, chiar de va duce un post 
aspru şi va face multă rugăciune. 


Să faci lucru cu ascultare este să nu-ţi întemeiezi lu- 
crul respectiv pe voinţa ta, să spui fac acest lucru pentru 
că vreau eu, pentru că așa socotesc eu că e bine. Ci să-ți 
“5 Arhimandrit Sofronie, Caaviosul Siluan Arhonitul, p. 327. 

+ Arhimandrit Sofronie, Cuviosul Siluan Athonitul, p. 441. 

întemeiezi orice lucru pe voia lui Dumnezeu. În practica 
Bisericii, acest lucru se realizează prin intermediul duhovni- 
cului. Din experiența de veacuri a Părinților, întemeindu-ți 
postul pe ascultare şi nu pe voia proprie, eviți două riscuri 
mari. Primul este riscul slavei deșarte, al laudei de sine. Îşi 
„vei spune ție însuţi că ești grozav din moment ce ai hotărât 
tu să postești. Vei evita acest risc dacă vei posti pentru că faci 
ascultare de duhovnic sau pentru că faci ascultare de porun- 
ca Domnului şi de porunca Bisericii. Al doilea risc este cel 
al împrăștierii minţii. Postind din ascultare, mintea nu va 
mai purta de grijă să întemeieze, să argumenteze, să susțină 
ci va fi liberă să se roage. Iată un cuvânt limpede în 
sens al Cuviosului Sofronie: 


De ce Sfinţii Părinţi au rânduit ascultarea 
mai presus de post şi de rugăciune? Pentru că din 
nevoințe fără ascultare se naşte slava deșartă, însă 
ascultătorul toate săvârşeşte precum i se spune şi nu 
are temei a se mândri. Pe lângă aceasta, ascultăto- 
rul şi-a tăiat voia întru toate şi ascultă de părintele 
său duhovnicesc, şi de aceea mintea îi este slobodă 
de toată grija și se roagă curat. Ascultătorul nu are 

în minte decât pe singur Dumnezeu şi cuvântul 
duhovnicului, pe când mintea celui neascultător 
se îndeleniceşte cu tot felul de treburi şi cu osân- 
direa duhovnicului, drept aceea nu poate vedea pe 
Dumnezeu.” 


Sau, în altă parte: 

Ascultarea a fost pusă de Sfinţii Părinţi mai 
presus de post şi de rugăciune, căci fără ascultare 
omul poate crede despre sine că este un nevoitor şi 
un rugător, dar cel ce întru totul şi-a tăiat voia 
înaintea Bătrânului şi a duhovnicului, acela va 
avea mintea curată. 


Trebuie să mănânci atâta cât, după masă, 
să-ţi vină să te rogi 


Făcând cunoştinţă cu scrierile însuși Stare- 
ului în cea de-a doua parte a acestei cărți, cititorul 


* Arhimandrit Sofronie, Cuviosul Siluan Athonitul, p. 450. 
*% Arhimandrit Sofronie, Cuviosul Siluan Athonitul, p. 440. 


va vedea că multe probleme de înaltă însemnătate 
din punctul de vedere dogmatic şi ascetic al ființă- 
rii omeneşti, pe care nu le-am cercetat, sunt atinse 
de Fericitul Părinte, ca de pildă împreună-lucra- 
rea trupului în cunoaşterea lui Dumnezeu, sau 
postul, pe care foarte original îl defineşte Starețul, 
şi în acelaşi timp neobişnuit de adânc — aș zice, 
asemănător lui Hristos: Trebuie să mănânci atâta 
cât, după masă, să-ți vină să te rogi (vezi Luca 
21, 34). 


Mărturia Părinților contemporani este una foarte 
puternică. Cuviosul Sofronie ne transmite moştenirea 
duhovnicească a Cuviosului Siluan Athonitul, părintele 
„său duhovnicesc. Reţinem de aici un indicator pe care ni-l 
furnizează pentru a controla măsura postului. Am întâlnit 
la ceilalți Părinţi foamea ca indicator: să te oprești din 
“mâncare cât încă îţi mai este foame. Acum, iată este vorba 
despre dispoziţia de a te ruga. Să te opreşti din mâncare, 


"” Cuviosul Sofronie de la Essex, Cuviosul Siluan Arhonitul, Editura Reîn- 
irea, Alba Iulia, 2009, p. 276. 

cât încă mai ai dispoziție de a te ruga și nu vin lenevirea, 


somnul, nepăsarea, amânarea, potrivnicia etc. 


Trupul sătul te-mpiedică a te ruga curat, şi 
Duhul lui Dumnezeu nu vine într-un trup sătul. 
Totuşi trebuie să-ți cunoşti măsura postului, ca să 
nu slăbești înainte de vreme, căci atunci nu-ţi vei 
putea purta ascultarea. Am cunoscut un începător 
care atâta se uscase de post, încât a slăbit şi a mu- 
rit mai-nainte de vreme. 


* Cuviosul Sofronie de la Essex, Cuviosul Siluan Athonitul, p. 499. 

BUCURIA STOMACULUI UŞOR 
- Cuviosul Paisie Aghioritul - 


Plăcerea pe care o dă mâncarea simplă este 
mai mare decât cea pe care o dau cele mai bune 
mâncăruri. Atunci când eram mic, mergeam în 


- pădure şi mâncam numai o bucată de covrig, 


şi nu mai voiam nimic altceva. Cele mai bune 
mâncăruri nu-mi puteau înlocui acea multumi- 
re duhovnicească pe care o simțeam. Dar făceam 
aceasta cu bucurie. Însă cei mai mulți oameni nu 
au simțit niciodată satisfacția stomacului ușor. La 
început, atunci când mănâncă ceva gustos, simt o 
oarecare satisfacție, dar apoi întră la mijloc Lăco- 


mia, mănâncă mult și mai ales atunci când sunt 

bătrâni, simt o greutate în tot trupul și astfel se 
lipsesc de bucuria stomacului ușor.” 


Cuviosul Paisie Aghioritul are o abordare foarte rea- 
listă şi aplicată a postului, ca de altfel a tuturor problemelor 
vieţii duhovnicești. Iată, în problema postului, aduce în dis- 
cuţie faprul că este mai mare plăcerea și bucuria stomacului 
gol decât cea a stomacului plin. Stomacul plin aduce cu 
sine o apăsare, o greutate în tot trupul, dar şi o apăsare su- 
fletească, deoarece cel cu stomacul plin nu va putea evita 
constatarea că s-a lăcomit. Și lăcomia este un lucru neplă- 
cut, dezagreabil pentru oricine. Bucuria stomacului uşor 
vine şi aceasta din amândouă direcţiile, odată din aceea că 
trupul este uşor, nefiind încărcat şi solicitat peste măsură 
de greutatea mâncărurilor multe şi în același timp vine din 
faptul că sufletește omul se simte uşor, constatând că nu a 
fost biruit de lăcomie, ci a reușit să fie stăpân pe sine şi să se 
înfrâneze la timp. Prin urmare, şi plăcerea sau bucuria dacă 
o urmărești din mâncare, eşti silit să recunoști că mai multă 


3! Cuviosul Paisie Aghioritul, Viza de familie, Editura Evaghelismos, Bu- 
cureşti, 2003, p. 203. 

şi mai sănătoasă plăcere și bucurie aduce postul, adică mân- 
care puțină și simplă decât mâncare multă și bogată. 


Mâncarea care-ţi place lărgește hambarul 


Cuviosul Paisie ne și sfătuieşte cum am putea practic 
să nu mâncăm mult: 


Este trebuință de puţină frână. Mai bine 
este să nu mănânci mâncarea care îţi place, ca să 
nu-ți faci de lucru, pentru că încet-încet se mărește 
hambarul. Și după aceea acest vameș nemilostiv, 
așa cum îl numeşte Avva Macarie, va cere mereu. 
În vremea mesei ești satisfăcut, dar după aceea 
simţi nevoia să dormi, și nici să lucrezi nu poți. 
Dacă mănânci un singur fel de mâncare, acesta îţi 
ajută să-ți tai pofia.* 
Cuviosul Paisie pledează pentru un singur fel de mân- 
înscriindu-se în tradiția marilor Părinţi ai Bisericii din- 
Este interesant argumentul pe care-l aduce, în 


Paisie Aghioritul, Viaţa de familie, pp. 202-203. 

același ton simplu și pe înțelesul tuturor. Întrebat dacă este 
bine să mănânce omul mai multe feluri de mâncare, dar în 


cantități mici, Părintele răspunde: 


Pericolul este la fel de mare, numai că par- 
tidele sunt mici și nu pot face guvern. Atunci când 
există o mare felurime de mâncăruri, este ca și 
cum s-ar aduna în stomac mai multe partide, și 
unul îl irită pe celălalt, apoi se încaieră între ele, 
se bat și încep indigestia...* 


Sau: 


Felurimea mâncărurilor întinde stomacul şi 
aduce pofta, dar pricinuiește moleșeala și înfier- 
bântarea în trup. Dacă pe masă există numai un 
fal de mâncare și care nu este destul de gustos, se 
poate ca nimeni să nu mănânce o porție întreagă, 
iar dacă este gustos și cineva se va Lăcomi, se poa- 
te să mănânce puţin mai mult decât îi trebuie. 
Atunci când pe masă există pește, supă, cartofi, 


5 Cuviosul Paisie Aghioritul, Viapa de familie, p. 203. 

brânză, ouă, salată, fructe și prăjituri, vrea să le 
mănânce pe toate şi mai cere încă şi altele. Pe toa- 
te le atrage pofia, pentru că una o îndeamnă pe 
alta. 


Nu trebuie, așadar, să-ți stârnești și să-ţi întreții pof- 
ta, deoarece aceasta te poate duce la patimă, adică te poate 
subjuga. Pofta te poate înlocui și poţi ajunge în situația de a 
nu te mai hrăni tu, de fapt, ci a se hrăni pofta. Pofta este în- 
treţinută de mâncarea gustoasă. Lupta împotriva poftei tre- 
buie dusă evitând mâncărurile gustoase. Îmi sună în urechi 
mustrarea uneia dintre surorile mele, către care ne văitam 
că mâncăm mult şi ne îngrăşăm: „Păi, dacă faceţi mâncăruri 
gustoase, cum să nu mâncaţi mult!" Am menţionat acest 
lucru pentru a arăta că și bunul-simţ al oamenilor simpli 
confirmă adevărurile marilor Părinți. 


“Cuviosul Paisie Aghioritul, Viaţa de familie, p. 202. 

FĂRĂ ÎMPĂCARE, POSTUL RĂMÂNE O 
OSTENEALĂ ZADARNICĂ 


- Părintele Sofian Boghiu - 


Am ținut să citez şi unul, măcar, din Părinţii români. 
Părintele Sofian are foarte frumoase și cuprinzătoare cuvinte 
despre post. Reţinem un fragment referitor la ceea ce dânsul 
numeşte postul sufletesc: 


Fiţi foarte atenţi ca nu cumva prin postul 
acesta fizic să-l pierdem pe cel sufletesc. Păziți-vă, 
să postiţi şi cu inima, şi cu această hotărâre de a 
vă curăţi pe dinăuntru. Mai ales gura şi ochii şi 
limba să postească, altfel pierdem toată osteneala 
postului. Păziţi-vă de aceste răutăți ale gurii şi ale 
inimii care spurcă omul cel dinlăuntru. Unul nu 
mănâncă de dulce, dar îl mănâncă pe celălalt, îl 
sfâşie ca un lup. Altul posteşte, dar nu vorbeşte ani 

de zile cu vecinul sau cu colegul de la serviciu. Nu 
așa. Împăcarea e prima faptă bună pentru post. 
Împăcați-vă unii cu alții. Nu aşa: „Cum, să mă 
plec eu? El mi-a făcut, el mi-a zis...” Nu, nu aşa! 
Pleacăte tu, smerește-te tu, calcăţi tu pe inimă, că 
va fi spre folosul tău. Împăcarea este o condiție 
dumnezeiască, fiiră de care postul rămâne o oste- 
neală zadarnică şi suntem pierduţi, fraţi creştini.” 


Dacă postul este o jertfă adusă lui Dumnezeu, atunci 
nu ne putem închipui că am putea veni înaintea Domnu- 
lui fiind certați sau supăraţi cu cineva. Să ne amintim de 
cuvintele Domnului Hristos, care ne spune ca, atunci când 
aducem darul nostru la altar și ne aducem aminte că sun- 
tem supăraţi cu cineva, să mergem mai întâi să ne împăcăm 

după aceea să aducem darul lui Dumnezeu. Orice act al 
ului are rezonanță în relația sa cu semenii și în relația sa 
Dumnezeu. Dacă ignorăm acest lucru atunci, ne zădăr- 
im ostenelile și nevoinţele. 


Sofian, Editura Bizantină, București, 2012, p. 330. 

CUVÂNT LA ÎNCEPUTUL POSTULUI MARE 
- în loc de Epilog - 


Când postiți, nu postiţi ca fățarnicii! 


În Numele Tatălui și al Fiului și al Sfântului Duh, 
Amin! 
Ş Cu voia lui Dumnezeu, iată-ne în ajunul Postului 
„Mare. Suntem, aşadar, la începutul unei perioade deosebite 
în viaţa noastră creștinească şi bisericească. Este o perioadă 
la care suntem chemaţi să punem început nou și început 
n în viaţa noastră. Ni se oferă ca ajutor, ca soluţie și cale 
ntru a pune acest început nou postul. 

Postul înseamnă înfrânare - lucru cunoscut de toată 
ea -, înfrânarea pântecelui înainte de orice, cum spun 
ţii Patericului. Dar înfrânarea nu este numai la mâncă- 
uri, ci și la celelalte mişcări ale trupului și ale sufletului. De 

aceea, atunci când este luat în serios și atunci când cineva 
se așază cu hotărâre în a posti, trebuie să se adâncească şi în 
această perspectivă a lui mai generală, adică să nu se limiteze 
numai la înfrânarea pântecelui. 

Primul pas al postului rămâne înfrânarea pântecelui. 
Cei mai mulți dintre noi suntem la început, ne aflăm încă 
în faza luptei de a ne înfrâna pântecele. Pentru majoritatea 
creştinilor, postul se află într-o fază neavansată, anume nu 
înseamnă înfrânarea în general, ci înfrânarea de la anumite 
mâncăruri. E drept că este vorba despre mâncăruri bune, 
plăcute, râvnite, dorite. 

Începând de mâine, așadar, pentru patruzeci de zile, 
pentru şapte săptămâni mai exact, vom încerca să nu mai 
mâncăm carne, brânză, lapte, ouă, peşte, pentru că Biseri- 
ca a rânduit ca aceste alimente să fie scoase din meniu în 
perioada postului. Motivul evident este acela că sunt mai 
bune, mai plăcute gustului, mai hrănitoare, deci cu pute- 
re mai mare de a se impune, de a crea dependenţă, cum 
spunem astăzi, adică de a pune stăpânire pe voinţa omului 
şi a-i menţine interesul captiv în zona aceasta a plăcerilor 
pântecelui și a celorlalte plăceri care sunt asociate, generate 
şi susținute de plăcerea pântecelui. 

Am să mă opresc la câteva aspecte legate de post, pe 
care le socotesc importante și care sunt mai puţin luate în 
seamă. 

Întâi de toate aș sublinia faptul că postul nu este o 
exigență venită din afară, o sarcină care ni se pune pe umeri, 
cum este deseori receptată de unii dintre noi. Ci postul este 
o şansă, postul este o soluție, postul este un medicament, 
un fel de tratament pentru sănătatea trupului și a sufletu- 
lui, pentru sănătatea omului întreg. Postul este o chemare, 
o invitaţie. De altfel, dacă am fi un pic atenți, am vedea 
că viața Bisericii se desfăşoară sub semnul chemării, înce- 
pând cu sunetul clopotului care ne anunţă timpul de slujbă 
şi ne cheamă. Chemare este gestul care respectă libertatea 
celuilalt, care poate să răspundă chemării sau nu. Spaţiul 
Bisericii este spațiul libertăţii prin excelență. Nimeni nu va 
exercita vreo presiune asupra cuiva, nici nu va controla dacă 
cineva vine sau nu la biserică sau dacă posteşte sau nu. De 
către Biserică eşti chemat să ţi se dăruiască, nu să ţi se ceară. 
În multe pilde ale Mântuitorului Biserica este prezentată 
cu imaginea chemării la nuntă sau la cină, la masă. Ar fi şi 
cinic să fii chemat pentru a ţi se cere ceva. Să luăm aminte 
la acest aspect. 

Desigur, vorbim de posturile Bisericii, pentru că Bi- 
serica de-a lungul veacurilor a stabilit anumite perioade și 
rânduieli de post. Dar acestea nu sunt obligaţii şi nici datorii 
ale creştinilor, ci sunt reguli care ne ajută să valorificăm cât 
mai bine postul. Sunt un fel de rețetă, un fel de îndrumar, 
de ghid pentru a-l conduce pe creştin la o cât mai corectă şi 
folositoare vieţuire. 

Pentru a se așeza cineva cum se cuvine în post, trebuie 
să înțeleagă foarte bine și să-și asume foarte conștient mo- 
tivaţia și finalitatea postului. De ce postim așadar și pentru 
ce? Ce ne determină să postim? Şi care este scopul acestei 
nevoinţe sau osteneli? Este nevoie de fiecare dată de un efort 
susținut pentru a înţelege sensul lucrurilor și pentru a le 
asuma în deplină cunoștință de cauză şi nu sub presiunea 
inerţiei, a rutinei, Folosul postului, ca de altfel al oricărui 
gest sau atitudine umană, vine din conţinutul sufletesc con- 
ştient și asumat pe care îl dăm acestora. Trebuie să spunem, 
să ne spunem: „Vreau să postesc și eu pentru cutare motiv” 
Vom vedea atunci că nu este deloc ușor, nici să te angajezi 
cu multă luciditate sau trezvie şi hotărâre, după cum nu este 
ușor nici să pătrundem rosturile postului. Lucrurile sunt, 
într-adevăr, complexe şi profunde, dar şi darul vieţii este 

mare, iar răspunderea faţă de înțelegerea lucrurilor este pe 
măsura capacităților minţii şi ale simţirii cu care suntem 
dotați. Să nu ne lenevim! 

Ca să înțelegem rosturile postului trebuie să însoțim 
postul, dacă nu chiar să îl anticipăm cu o anumită atitudi- 
ne lăuntrică, pe care o numim pocăință, despre care atât 
de frecvent vorbim aici în Biserică. În centrul Evangheliei 
Domnului și Dumnezeului nostru este chemarea oamenilor 
la pocăință și tema pocăinței în general. Vă amintiți cum 
îşi începe Mântuitorul Hristos propovăduirea Sa publică: 
„Pocăiți-vă căci s-a apropiat Împărăţia Cerurilor!” 

Se potrivește foarte bine această chemare a Domnului 
astăzi, înainte de post. „„Pocăiţi-vă că s-a apropiat o perioadă 
în care ni se oferă șansa unei mai adânci, mai avansate și 
mai conştiente apropieri de Dumnezeu. Căci apropierea de 
Dumnezeu înseamnă și apropierea de Împărăţia lui Dum- 
nezeu. Apropierea de Dumnezeu înseamnă și împărtășirea 
de viața dumnezeiască, care este plenitudinea vieţii. 

Viaţa de care beneficiem noi aici pe pământ, aceasta 
biologică și sufletească, nu este plinătatea vieţii. Este bună, 
este frumoasă, este măreaţă, dar nu este totul. Omul este 
chemat la mai mult decât atât. Poate mai corect spus este că 

viața aceasta va fi valorificată corect și deplin dacă este înțe- 
leasă cu deschidere spre o altă perspectivă, spre un alt nivel 
de existenţă, nu dacă este socotită suficientă în sine și iden- 
tificată cu deplinătatea, cu întregul. Evanghelia confirmă o 
aspirație dintotdeauna a omului spre un dincolo de limitele 
lumii şi vieţii create, aspirația omului care refuză să închidă 
cercul existenței la nivelul universului creat, care refuză să 
accepte că moartea și nu viața are ultimul cuvânt. 

Ei bine, acest dincolo este Dumnezeu și lumea lui 
Dumnezeu, este viața dumnezeiască, care ni se descoperă a 
fi izvorul vieţii și al existenţei, pentru că nu are nevoie să se 
hrănească din afară și nu este stricăcioasă, nu este trecătoare. 
Evident că datele, coordonatele acelei vieţuiri sunt cu totul 
altele, greu de pătruns cu mintea și la fel sau poate mai greu 
de atins cu simțirea. Totuşi, unii dintre oameni şi nu punți 
au făcut experiența sensibilă a vieții dumnezeiești şi ne-au 
lăsat mărturii despre această experiență. Mulți dintre ei au 
fost contemporani cu noi, iar mărturiile lor circulă în nenu- 
mărate cărți aflate pe rafturile bibliotecilor multora dintre 
noi. Este vorba despre sfinții zilelor noastre: Cuviosul Silu- 
an, Gheron Iosif Isihastul, Cuviosul Arsenie Aghioritul, Cu- 
viosul Porfirie, Cuviosul Sofronie de la Essex și mulți alții. 

Coordonatele vieţii dumnezeiești de care este chemat 
omul să se împărtășească pentru a-și întregi cu sens, dar și 
suport sau resurse existenţa sunt mai aproape în perioada 
postului. Postul premerge o mare sărbătoare, dar postul în- 
seamnă și întoarcerea atenției omului de la cele materiale, 
pământești, spre cele duhovniceşti, cereşti, dumnezeiești și 
o subțiere a simțirii și a minții. Postul este o bună ocazie, un 
timp special pentru a ne apropia mai mult de Dumnezeu. 

Ne vom înfrâna, așadar, de la mâncare, vom pune la 
încercare pântecele, îi vom tăia din drepturi cât mai mult, 
pentru a-i reduce din puterea sau din stăpânirea pe care o 
are asupra noastră și prin care ne ţine închiși universului 
material, al plăcerilor materiale. În literatura noastră sapi- 
enţială, în Paterice, Filocalii, în Vieţile Sfinţilor, ni se arată 
că pântecele şi pofta pântecelui ajung frecvent să tiranizeze 
pe om şi să-i devină stăpân, sau chiar idol. 

Am aici câteva texte din Pateric în care spun Părinţii 
cum patimile omului devin idoli. Iar plăcerea sau lăcomia 
pântecelui este prima dintre ele. Idolul ce înseamnă? Înseam- 
nă o valoare, o realitate căreia îi dedici interesul și atenția ta 
înainte de orice şi în întregime, căruia i te închini, pentru 
care ești gata să sacrifici totul. Idolul este un dumnezeu fals. 

A te închina idolilor echivalează cu înstrăinarea sau lepă- 
darea de Dumnezeu cel viu și adevărat. Idolatria înseamnă 
să nu te mai raportezi cu viața ta la Dumnezeu și să nu te 
mai închini Lui, să nu Îi mai dai Lui atenția și energia ta, 
şi dăruirea ta, să te laşi în stăpânirea lui Dumnezeu, să nu 
mai asculți de EI, Creatorul și Stăpânul de drept al lumii și 
al istoriei, ci să găseşti un alt stăpân în universul lumii cre- 
ate, căruia să i te închini, căruia să i te dăruiești, căruia să-i 
slujeşti şi în relație cu care să te consumi într-un fel anume, 


dându-i atenţia ta, energia ta, viața ta. 

Iată ce spune un Părinte, Avva Atanasie, 
celor care voiau să se expună de bunăvoie perico- 
lului persecuțiilor și martiriului: Muceniceşte cu 
conștiința, mori păcatului, omoară-ți mădularele 
cele pământești și ai devenit mucenic de bunăvoie. 
Aceia înfuntau pe împărați și dregători; ai şi tu 
potrivnic pe diavolul, impăratul păcatului şi dre- 
gători pe draci. Căci aşa cum, atunci, acelora le 
erau puse înainte altar și jertfelnic şi toată urâciu- 
nea închinării la idoli, gândeşte că ai și tu aşezat în 
suflet idolul cel vrednic de osândă. Există și astăzi 
altar și jertfelnic şi idol blestemat, nematerial, în 


suflet. Căci altar este patima lăcomiei pântecelui, 
jertfalnic este pofta plăcerilor, iar idolul este duhul 
pofiei. Pentru că cel care este robul desfrâului și se 
dedă plăcerilor s-a lepădat de lisus și se închină la 
idol. Are în sine statuia Afroditei, adică plăcerea 
rușinoasă a cărnii. Larăşi, cel care a fost biruit de 
furie şi mânie şi nu a smuls din rădăcini nebunia 
acestei patimi s-a lepădat de lisus și îl are pe Ares 
înlăuntrul său ca dumnezeu; căci s-a supus întru 
totul mâniei, care este idolul nebuniei. Altul, fi- 
ind iubitor de argint și de plăceri, închizându-și 
inima faţă de fratele lui și nefăcând milostenie 
cu aproapele, s-a lepădat de Iisus și se închină 
idolilor. Căci are înlăuntrul lui pe idolul lui, pe 
Hermes și, mai mul, se închină făpturii şi nu 
Făcătorului. Rădăcina tuturor relelor este iubirea 
de arginţi. Astfel, dacă te înfiânezi de la acestea 
și te păzeşti de patimile oarbe, ai călcat în picioa- 
re idolii și te-ai lepădat de superstiții. Te-ai făcut 
mărturisitor, mărturisind mărturia cea bună/* 


5 Patericul Mare, Colecția tematică a apofiegmelor Părinților pustiei, Edivura 
Bizantină, București, 2016, pp. 119-120. 

Cu alte cuvinte, dacă vrei să mori pentru Hristos, 
omoară-ți patima lăcomiei, omoară-ți toate patimile, omoa- 
ră-ţi sinele pătimaș de dragul lui Hristos! Cel care este rob 
desfrâului și se dedă plăcerilor, acela s-a lepădat de lisus şi 
se închină la idoli. 

În cele din urmă, măsura fidelității noastre față de 
Dumnezeu, ca de altfel și a fidelității noastre față de semenii 
noştri, faţă de cei apropiaţi ai noștri, de soţia noastră, de so- 
țul nostru, de părinții noștri, de prietenii noştri, este măsura 
atenţiei pe care le-o dăm, a interesului și a devotamentului 
pe care li-l arătăm. Dacă suntem capacitați de poftele şi plă- 
cerile noastre egoiste, indiferent care sunt acestea, o facem 
în detrimentul fidelității noastre faţă de acestea. 

Dacă ne preocupă mai mult pântecele, mâncarea, de- 
cât soţul sau soţia, evident îi suntem infideli, în măsura în 
care iubim mâncarea mai mult decât pe el sau pe ea. Sau de- 
cât părinţii, sau decât copiii, sau decât prietenii noștri. Este 
evident că îi trădăm exact prin această înrobire a noastră de 
bunăvoie lăcomiei pântecelui. Îmi vine în minte un episod 
pe care l-am mai relatat aici, dar este de o profunzime și 
de un dramatism extraordinare, apropo de legătura dintre 
lăcomia pântecelui și desfrânare sau infidelitate. 

În fond şi la urma urmei, totul se rezumă la relația 
noastră cu Dumnezeu şi cu semenii. Tot universul lucruri- 
lor şi faptelor vieții noastre se descarcă şi îşi găsește sens în 
relaţia noastră cu Dumnezeu și cu semenii. Să ne amintim 
cele două porunci care recapitulează sensul întregii noastre 
existențe: „Să iubeşti pe Domnul, Dumnezeul Tău din tot 
sufletul şi din tot cugetul tău! Şi pe aproapele tău, ca pe tine 
însuţi!” Totul se joacă aici! Miza majoră a vieții noastre este 
relația cu Dumnezeu şi cu semenii. Iar indicatorul cel mai 
important al calității acestei relații este fidelitatea, credin- 
cioșia! Suntem fideli, credincioși lui Dumnezeu și semenilor 
sau suntem infideli, adulterini. 

Îmi aduc aminte de episodul acela în care părinților 
de la o mânăstire din pustia Egiptului li se aduce în dar 
câte un ulcior cu untdelemn, un vas de ulei pecetluit. Vara 
următoare, toți aduceau vasele respective la biserică, cu ce 
mai rămânea din ulei. Unul dintre Părinți şi-a zis: „Nu am 
să desfac vasul, ci îi dau numai un orificiu cu acul, ca să 
consum cât mai puţin posibil!” În sinea lui chiar se felicita 
şi se mângâia cu gândul că nu o fi mai făcut nimeni ca dân- 
sul, atâta nevoință şi atâta postire. Când s-au adus vasele la 
biserică, surpriză mare: toate celelalte vase erau pecetluite 

şi neumblate, numai al lui avea un orificiu! Atunci, părin- 
tele cu pricina mărturiseşte în sinea lui lucrul pentru care 
am citat episodul în acest context: „M-am simțit ca şi cum 
desfrânasem! M-am rușinat ca și cum desfrânasem!” Adică 
a plasat gestul lui în relația sa cu Dumnezeu și a simțit că el 
fusese infidel, în comparaţie cu ceilalți. 

Pentru Dumnezeu, toți ceilalți se lipsiseră desăvârșit 
de mângâierea care putea veni de la adăugarea unui strop de 
untdelemn la mâncare, cu excepția lui. Puţinul untdelemn 
cu care-și îndulcise hrana sărăcăcioasă a fost perceput prin 
comparație cu postul total al celorlalți ca o infidelitate față 
de Dumnezeu. Aceasta este și motivaţia principală a pos- 
tului. Ar trebui să postim din dragoste față de Dumnezeu! 

Nu postim ca să ne agonisim merite, să devenim 
drepți, să fim buni credincioși. Este şi motivul pentru care 
în Evanghelia de astăzi ni se spune să nu postim pentru 
a fi văzuți de oameni, adică să agonisim laude din partea 
oamenilor, aprecieri, imagine. Pentru că, așa cum spune 
Domnul, cine face acest lucru, adică cine posteşte pentru 
a fi văzut și lăudat de oameni, și-a luat plata sa. Pentru asta 
ai postit? Ei bine, ai primit plata ta! Te laudă oamenii! Prin 
urmare, până aici a mers efectul postului tău. 

Să ne ostenim cu postul pentru Dumnezeu, zice 
Mântuitorul. Să dedicăm Lui puțina sau mai multa oste- 
neală a postului, atât cât este. Să aşezăm postirea, așadar, în 
spaţiul raportării noastre la Dumnezeu, a relaţiei noastre cu 
Dumnezeu. Tot ceea ce este în biserică şi în viaţa creștineas- 
că trebuie să ajungă acolo! Trebuie să așezăm totul în spa- 
ţiul raportării noastre la Dumnezeu. Totul să aibă această 
conotaţie, această dedicație, această închinare. Facem totul 
pentru Domnul. 

Şi dacă vrem să postim pentru Domnul, atunci tre- 
buie să ne ascundem de oameni când postim, să postim în 
ascuns, pentru că Domnul Dumnezeu vede în ascuns. El ci- 
teşte mişcarea tainică a inimii! Acolo are loc dialogul nostru 
cu Dumnezeu. Mișcarea și gândul tainic al inimii, intenția 
noastră cea mai adâncă și nespusă. 

»xDoamne, vreau şi eu să postesc, mă străduiesc mai 
bine ca anul trecut, mai mult ca anul trecut și vreau să fac 
această osteneală pentru Tine! Vreau să punctez și eu acest 
lucru în relația mea cu Tine. Nu pentru mine postesc, nu 
pentru oameni postesc, ci pentru Tine. Postul este un gest, 
dacă vreți, de dragoste față de Dumnezeu. Așa ne spune 
Evanghelia de astăzi. 

Logica iubirii este cea care tronează, domnește în 
toată Creaţia, în toată făptura, în toată existența și în viața 
noastră. Dacă vrem să avem o cheie universală care dă sens 
tuturor lucrurilor bisericeşti, de la cel mai mic și neînsem- 
nat până la ansamblul spaţiului bisericesc și suma actelor 
săvârşite aici, aceasta este iubirea. Iubirea dintre Dumnezeu 
şi oameni! Logica iubirii dă sens tuturor lucrurilor. 

În Biserică, totul este rânduit ca să slujească, să-l che- 
me pe om, să-l ajute pe om, să-l așeze pe om pe acest făgaş, 
pe această cale a Iubirii. Să se lupte cu inerția iubirii de sine, 
a egoismului așadar, care este potrivnică iubirii celuilalt și 
iubirii lui Dumnezeu. Postul este un tratament din acest 
punct de vedere, este o metodă, este o soluție. Postul este 
o soluție, un mijloc de a ieși din inerția instinctului de su- 
pravieţuire şi al salvării egoiste a sinelui și a ne înscrie pe 
traiectoria iubirii, a iubirii de Dumnezeu şi de oameni. 

Postul, întâi de toate la nivelul acesta primar al pânte- 
celui, ne descoperă acest înțeles. Că omul este capacitat de 
propria sa fire, capacitat de sine, foarte capacitat de instinc- 
tul de supraviețuire, dar este chemat să se ridice deasupra 
şi să se deschidă perspectivei iubirii, adică a sacrificiului de 
sine pentru celălalt. Omul trebuie să-şi stăpânească sinele, 

să-și stăpânească firea. Postul asumat cu hotărâre îl ajută la 
aceasta. 

Firea omului trebuie stăpânită de om pentru că firea 
este oarbă! Firea este impersonală într-un fel, firea este stă- 
pânită de instinct. Dar omul este înzestrat cu libertatea și 
cu puterea stăpânirii firii, a stăpânirii de sine. Omul este 
chemat să stăpânească firea. Dacă firea nu este domolită, nu 
este temperată, nu este înfrânată, atunci devine ea stăpân. 

Lupta noastră este cu firea, ne spun Părinții Bisericii, 
dar putem şi noi certifica acest adevăr din propria experi- 
ență. Părinţii ne spun că cel mai mare adversar al omului, 
al fiecăruia dintre noi, nu este în afară, nu este celălalt om, 
ci este propria sa fire. Postul este un prilej să domesticim 
această fire, să o stăpânim, să îi punem frâu, spun Părinții 
Patericului. 

„Postul este frâul monahului împotriva păcatului”, 
spune tot un părinte al Patericului. Cuvântul are o conti- 
nuare cu referire la cel care nu folosește frâul postului, dar 
e atât de tare că nu îl pot rosti în Biserică. Dacă are cineva 
curiozitatea să răsfoiască Patericul, va găsi completarea. 
Postul, așadar, înseamnă să ne înfrânăm, să ne 


domolim firea, să ne stăpânim firea. Să exersăm stăpânirea 


163 


impulsurilor primare care au rostul de a stimula nevoile ele- 
mentare ale omului. Din păcate, omul este departe de a se 
limita la nevoile propriu-zise ale organismului său. Ştim foar- 
te bine că de cele mai multe ori ne bombardăm organismul 
cu mult mai mult decât are nevoie, slujind duhului poftei. 
Cred că am mai spus şi altădată de ce Părinţii nu nu- 
mesc patimile simplu cu numele lor: desfrâul, lăcomia, ră- 
utatea, dușmănia, ura și aşa mai departe, ci toate acestea le 
atribuie unor duhuri, pe fiecare unui anume duh! Ei vor- 
besc de duhul lăcomiei, de exemplu, de duhul poftei, duhul 
desfrâului etc. Duhul acesta este idolul, adică un dumnezeu 
fals. Dacă am reuși să ne analizăm un pic pe noi înșine, așa 
înlăuntrul nostru, am vedea că într-adevăr există în noi o 
anumită stare, o atmosferă care ne domină, o tendință do- 
minantă, o înclinare spre ceva, un duh. Duhul este un fel de 
suflare — căci asta înseamnă duh — un suflu care ne împinge 
spre ceva. La un moment dat atât de mult se înrădăcinează 
în sinele nostru, încât nu avem șanse să scăpăm ușor de el. 
Părinţii pustiei se luptă cu duhul desfrânării ani de zile 
— unul optsprezece ani, unul treizeci de ani, unul doispre- 
zece ani. Se luptă neîncetat pentru a alunga duhul respectiv 
şi de la nivelul gândului. Duhul apare ca un gând. Dacă nu 

este alungat, prinde curaj şi se transformă într-o mică presi- 
une care împinge pe om, mai întâi spre a-l accepta ca atare, 
apoi spre a-l înfăptui. Postul este asociat cum spuneam și 
altor înfrânări. 

Înfrânarea este un termen cheie, iarăși, în vieţuirea 
noastră creştinească. Ea mai are o traducere care, după pă- 
rerea mea, poate că ar fi fost chiar mai elocventă, și anume: 
stăpânirea de sine. În limbile europene, același cuvânt gre- 
cesc pe care noi îl traducem cu înfrânare este tradus prin 
stăpânire de sine. Mi se pare foarte potrivit, fiindcă omul 
este chemat la stăpânirea de sine. La noi nu se vorbește prea 
mult despre stăpânirea de sine, nici chiar în Biserică nu se 
vorbește prea mult tocmai pentru că, iată, așa au rându- 
it primii traducători când, în textele biblice, liturgice, au 
tradus cuvântul acesta cu înfrânare și s-a impus cuvântul 
înfrânare. Mi se pare foarte potrivită traducerea prin stă- 
pânire de sine. Omul este chemat să se stăpânească pe sine, 
să stăpânească pornirile firii și iată postul este un prilej, o 
perioadă când, în mod deosebit, omul este chemat să facă 
acest exercițiu al stăpânirii de sine. Stăpânirea de sine nu se 
limitează la stăpânirea pântecelui, dar acesta este începutul 
elementar, baza dacă vreți, de la care trebuie să pornim. 

Ca să poți să dobândești putere, să te îndrepți şi spre 
alte lucruri cu stăpânire de sine, trebuie să începi cu pânte- 
cele, fiindcă lăcomia pântecelui, spun Părinţii, este mama 
sau rădăcina multor patimi! Cei mai mulți dintre Părinți 
asociază lăcomia pântecelui cu vorbirea multă! Și atunci 
când îndeamnă la post, la înfrânarea pântecelui, asociază 
înfrânării pântecelui și stăpânirea limbii, a vorbirii adică. 

Este un cuvânt al Avvei Antonie, cel mai mare dintre 
cuvioșii pustiei Egiptului, cel care a și întemeiat vieţuirea în 
pustie. Este un cuvânt pe care îl citesc în întregime, scurt, 
ca de altfel toate apoftegmele Părinților, dar foarte cuprin- 
zător. Întrebat de un ucenic: „Ce să fac, Părinte, ca să mă 
mântuiesc?” Este vorba de mântuirea nu în sensul viitor 
după moarte, ci de mântuirea la timpul prezent, adică ce să 
fac ca să viețuiesc sănătos, să fiu corect cu mine, cu semenii 
mei, cu Dumnezeu, să trăiesc adevărat viața? Avva Antonie 
îi răspunde cu trei lucruri. Vă rog să luaţi aminte! 

Primul: „Nu te încrede în dreptatea ta!” Cine se în- 
crede în dreptatea sa, nu ştie ce-i aceea pocăință! Pocăința 
înseamnă tocmai a-ți asuma nedreptatea ta, neputinţa ta, 
limitele tale, eşecul. Cine are instinctual pornirea de îndrep- 
tăţire de sine, acela nu a pus început bun pocăinței. Nu te 

încrede, zice Avva Antonie, în dreptatea ta, oricât ţi s-ar 
părea de logică, oricât ți s-ar părea de corectă, oricât ţi s-ar 
părea de indiscutabilă. 

În al doilea rând, „Nu purta de grijă lucrului trecut!” 
Foarte interesant! Să nu porți de grijă lucrului trecut. A 
trecut lucrul! De cele mai multe ori ne consumăm foarte 
multă energie, fie lăudându-ne cu el, dacă a fost bun, fie vă- 
itându-ne de el, dacă a fost rău. Este un sfat dat de Părinții 
înţelepţi care s-au deschis înțelepciunii dumnezeiești: „Nu 
purta de grijă lucrului trecut ! Nu consuma, așadar, energie 
pentru a analiza la nesfârșit lucruri trecute.” 

Şi în fine, al treilea: „Fii înfrânat la limbă și la pânte- 
ce!” Numai cu acest îndemn dacă am pleca astăzi din Bise- 
rică - să-l primim ca pe un gând proaspăt - ar fi de ajuns. 
Fii înfrânat la limbă şi la pântece. Dacă am urmări acest în- 
demn al părinților ca pe o soluție concretă, ca pe o rezolvare 
a problemelor fiecăruia dintre noi, ar fi destul. De altfel, am 
căutat în textul Patericului și am găsit acest îndemn privitor 
la înfrânarea limbii și a pântecelui, de vreo zece ori. Exact 
în formula aceasta. Prin urmare, trebuie că are foarte mare 
importanță din moment ce Părinţii Patericului insistă atât 
de mult asupra lui. Să asociem așadar postul de mâncare 

cu tăcerea sau stăpânirea limbii, cu puţina vorbire. Există 
o strânsă legătură între multa vorbire și multa mâncare. În 
pustia de astăzi a Sfântului Munte, am întâlnit părinţi care 
mănâncă o singură dată în zi, un singur fel de mâncare, 
totdeauna de post și le este de ajuns. Am întrebat cum de 
le este de ajuns puţina mâncare și mi-au răspuns că întru- 
cât nu consumă energie cu vorba. Deoarece, de obicei, sunt 
singuri şi nu vorbesc deloc. 

Am să vă mai spun un cuvânt de la Părinți care mi se 
pare potrivit la început de Post, când, de cele mai multe ori, 
constatăm, după o cercetare de sine, că suntem restanţieri la 
multe capitole şi deznădăjduim, neîncrezători, că am putea 
să recuperăm atâtea lucruri. Cu ce să începi mai întâi, cu ce 
să te lupţi mai întâi!? Căci suntem neputincioşi mai la toate 
capitolele. Cunoscând acest lucru, Părinţii ne îndeamnă să 
luăm lucrurile unul câte unul și pas cu pas.” „la hotărârea 


” „Şi în fiecare an punea început unei rânduieli zicând: Nu mă întâlnesc cu 
nimeni anul acesta sau nu vorbesc, sau nu mănânc mâncare gătită, sau nu 
mănânc fructe şi legume. Și la fiecare lucru așa făcea. Terminând pe unul, 
îl începea pe celălalt și aceasta făcea în fiecare an.” (Patericul Mare, Colecţia 
tematică a apofiegmelor părinţilor pustiei, Editura Bizantină, București, 
2016, p. 290). 

ca în acest an - sau în această perioadă, sau în acest Post - să 
lupţi cu un singur lucru până vei reuși. De exemplu: să te 
opreşti la masă înainte de a sătura pântecele. Lucru pe care 
îl îndeamnă foarte mulți nutriţionişti, să zic așa. Dar noi 
avem altă logică, altă rațiune în a face lucrurile. 

Iată un lucru simplu, pe care îl propun și Părinții, ca 
să punem început, să ne mișcăm cumva din loc. Îmi vine în 
minte acum şi alt episod, cu un tânăr învățăcel, tot în pus- 
tie, trimis de părintele său să curețe un câmp plin de bălării. 

„Şi plecând fiul său să curețe ogorul și văzând mul- 
țimea de pălămidă și spini, s-a impuţinat la suflet, zicând 
în sine: Când voi smulge toate acestea şi voi curăța aici? Şi 
întinzându-se jos, l-a luat somnul. A făcut aceasta multe 
zile. La urmă a venit tatăl său să vadă ce a făcut și l-a aflat 
că nu lucrase nimic. Şi a zis lui: De ce nu ai lucrat nimic 
până acum? Și a zis tânărul tatălui său: Numai ce veneam să 
lucrez, tată, văzând mulțimea de pălămidă şi de spini, mă 
îngrozeam și de supărare mă aşezam jos şi adormeam. A zis 
lui tatăl: Fiule, în fiecare zi să faci cât este lungimea preșu- 
lui tău. Şi așa va înainta lucrarea ta și nu te vei împuţina la 
suflet. Iar el, auzind, a făcut așa şi în puţin timp a curățat 

ogorul. Deci, aşa şi tu, frate, lucrează câte puțin și nu te 
împuţina la sufler.”** 

Sunt lucruri de bun-simț pe care și noi le putem con- 
firma, dar de cele mai multe ori nu facem lucrul acesta. 
Apropo de stăpânirea limbii, Părinții vorbesc despre liniște 
sau liniştire. Ei vânează mult liniștirea. Fug de orice con- 
text în care ar fi obligați să vorbească sau să asculte pe alţii 
vorbind. Liniştea atât de mult recomandată! Am putea și 
noi, mai ales în perioada postului, să ne izolăm un pic de 
ceilalți, să ne creăm momentul nostru de liniște, de retra- 
gere. Pentru rugăciune sau pentru cercetarea de sine: cinci 
minute, o jumătate de oră, o oră. Liniştirea, spun Părinţii, 
este întărirea postului. Liniştea este şi frâu al limbii şi stavilă 
a lăcomiei pântecelui. Liniştea. Cred că deja am spus prea 
mule lucruri. Să ne oprim la unul singur. Să plecăm astăzi 
de la biserică cu un gând. Cu o pornire de a face ceva. Să 
ne propunem un moment de retragere, să fim cu noi înșine, 
cu convingerea că din acea linişte ne vin întărirea Postului, 
stăpânirea limbii şi înfrânarea lăcomiei pântecelui. 


* Patericul Mare, Colecţia tematică a apofiegmelor părinţilor pustiei, Editura 
Bizantină, București, 2016, p. 448. 

„Cum vom păzi inima, spun Părinții, dacă sunt des- 
chise limba şi pântecele? Ce înțelegem prin inimă? Inima 
este adâncul ființei noastre, este izvorul gândurilor noastre, 
este izvorul proiectelor, al atitudinilor noastre. În inimă 
suntem buni sau răi. Şi dacă inima este deschisă, prin limbă 
şi prin pântece, iată, ea este atrasă spre răutate, spre egoism. 
Inima se întinează dacă nu ne vom păzi, dacă avem deschise 
limba și pântecele. 

Încă o soluţie practică: „A flămânzit odată un frate de 
dimineaţă și s-a luptat cu gândul de a nu mânca până s-a 
făcut ceasul al treilea. Și când s-a făcut ceasul al treilea, s-a 
silit pe sine până s-a făcut ceasul al şaselea. Şi făcându-se 
ceasul al șaselea, a înmuiat pâinile și s-a aşezat să mănânce, 
dar iarăşi s-a ridicat zicând gândului: Să stăm până la ceasul 
al nouălea. Și s-a făcut ceasul al nouălea și, făcând rugăciu- 
nea, a văzut lucrarea (diavolului) ca fumul ridicându-se la 
cer din lucrul mâinilor sale și a încetat foamea din el.” 

Este o soluţie, iarăși, de bun-simţ, la îndemâna ori- 
cui. Dar totul trebuie să se așeze în relația noastră cu Bunul 
Dumnezeu. Se spune în Evanghelia de astăzi să ne adunăm 
% Patericul Mare, Colecţia tematică a apofiegmelor părinților pustiei, Editura 
Bizantină, București, 2016, p.310. 

comori în cer, nu pe pământ. A-ţi aduna comori în cer în- 
seamnă a investi în Dumnezeu. A-l dărui lui Dumnezeu, 
a-l închina lui Dumnezeu lucrurile tale, cum spuneam. Şi 
este simplu, dar nu avem exercițiul lucrului. Cu gândul și 
cu toată inima dacă se poate să spui: „Doamne, fac pentru 
Tine lucrul acesta, nu știu unde ești, nu Te-am văzut ni- 
ciodată, nu Te-am pipăit niciodată, dar, iată, atâta vorbire 
despre Tine, iată atât se spune în Scripturi, atâtea predici şi 
atâtea cuvinte aud la biserică! Mă așez și eu în fața Ta, fac 
lucrul acesta pentru Tine.” Nu veți rămâne fără răspuns de 
la Dumnezeu. 

Trebuie să avem simțul esențialului. Trebuie să adu- 
năm lucrurile, să le așezăm în sensul lor ultim, în rațiunea 
lor ultimă de a fi. Piedicile noastre vin de cele mai multe ori 
din aceea că nu aruncăm privirea acolo unde trebuie, ci or- 
becăim cum zicem în întunericul și în multitudinea grijilor, 
a problemelor de fiecare zi. Și așa ne lipsim unii pe alții şi 
pe noi înşine de dragostea noastră, ne lipsim și pe noi înşine 
de Bunul Dumnezeu. 

E o perioadă frumoasă Postul Mare. La început o spu- 
neam așa din gură că Postul Mare este una dintre perioadele 
cele mai frumoase. Nu înţelegeam pe cei care spuneau că îl 

aşteaptă cu dor, dar acuma îi înțeleg desăvârșit. Îi înțeleg de- 
săvârșit pentru că simt şi eu tirania pântecelui şi a celorlalte 
porniri ale firii. Care sunt multe, unele grosolane, grosiere, 
altele rafinate şi subtile... 

Omul este chinuit de sine însuși, nu de ceilalți. Dar, 
ca niște ipocriţi, noi ne tot văităm de ceilalți. Ce grozavi am 
f fost noi dacă ar fi fost ceilalți de lângă noi buni! Cea mai 
mare amăgire. Nu ceilalți, ci eu sunt problema! Așa ne-a 
făcut Dumnezeu ca să nu avem cuvânt de apărare. Alfel, 
ajunși la sfârșit, la judecată, am fi spus: „Doamne, cum să 
fiu bun într-o lume așa de rea?” 

Atunci vom înțelege și noi că toate soluţiile erau în- 
lăuntrul nostru, erau în noi, nu în ceilalți. Dar va fi prea 
târziu! Tare ne vom rușina! Omul nu este dependent în ceea 
ce priveşte calea, soluția, de ceilalți. Lucrul acesta îl arată 
simbolul credinței noastre: Crucea. Postul Mare va culmina 
cu Săptămâna Mare, cu Pătimirile Domnului, cu Răstigni- 
rea. Dar după Post şi după Cruce vine Învierea. Amin! 

Eliberarea de noi înşine sau De ce postim - Prolog........5 
Post şi postire - Interviu cu Marina Dumitrescu. 

Părinţii Bisericii despre POSt..meecaa nun 47 
Postul să fie ținut cu hotărâre și cu toată puterea - Comentarii 
la un text de Evagrie Monahul ...49 
Regula de aur a postului: Să nu saturi pântecele - Sfântul 
ont, Califar pl air catina dee a d 74 


Începutul tuturor lucrurilor bune este postul şi începutul 
tuturor lucrurilor rele este săturarea pântecelui - Comenta- 
rii la un text din Everghetinos ........n nana 82 


Postul este un mijloc, nu un scop în sine sau Postul nu are 
în sine laudă - Sfântul Diadoh al Foticeii, Sfântul Simeon 
Metafrastul, Sfântul Petru Damaschin... nana 95 

Postul supune trupul sufletului omul lăuntric şi omul exteri- 


or- Comentarii la texte ale mai multor părinţi niptici......113 
A posti pentru altcineva - Cuviosul Iosif Isihastul......... 129 


„Postul ca ascultare - Cuviosul Sofronie de la Essex......... 134 


Accentul cade pe motivarea postului. De aici şi 
întrebarea: De ce postim? Completarea titlului, - 
„ Eliberarea de noi înşine, este răspunsul la 
„ întrebare, Postim peritru a ne recâştiga 
- libertatea, eliberându-ne de propriile limite, 
slăbiciuni, impulsuri, patimi. Postim pentrua ne . 
păstra sau creşte libertatea şi odată cu ea 
capacitătea dea iubi. a 


Postul este un exercițiu de stăpânire de sine. 

- Stăpânirea de sine este premisa şi expresia 
libertății. Omul se lasă prins în capcana 
satisfacerii fără măsură a nevoilor şi a plăcerilor 
sale, devenind slujitorul sau robul acestora. 
Înfrânarea este. cheia stăpânirii de sine şi a 
libertăţii. Desfrânarea, în sensul larg, este 
direcția inversă, Aşezat pe această direcție, în loc 
să-şi stăpânească nevoile, «şi le multiplică, 
devenind din ce în ce mai dependent de ele şi 
trăind numai să şi le satisfacă. 


E 


“EDITURA BIZANTINĂ 
'atâi iubesti, cât dăruieşti! 


